
PENDAHULUAN 


Tidak ada suatu ibadah yang 
sebanding dengan bertikir. 

(al-Baihaqi, asy-Syu 'ab, jilid 4, 
halaman 157) 


Segala puji-pujian yang abadi dan tidak terbatas, 
hanya untuk Allah s.w.t tuhan pencipta alam, pemilik 
kemurahan dan kebaikan seluruhnya. Dialah yang 
menganugerahkan nikmat bertikir dan merenung serta 
membukakan jalan untuk mengenal-Nya. Semoga 
selawat dan salam sentiasa mencurahi baginda Nabi 
Muhammad s.a.w, sebagai pembaca al-Qur’an yang 
terbaik, sahsiah yang mengetahui hakikat alam dan 
manusia. Baginda jugalah yang mengajar umatnya 
cara membaca dan memahami sesuatu dengan mata 
hati sebelum mata kepala. 


Allah s.w.t telah memberikan nikmat yang agung 
kepada manusia yang tidak diberikan kepada makhluk 
selain manusia -khususnya jin- iaitu kemampuan 
memahami hakikat Al-Qur’an, hakikat manusia dan 
alam serta kemampuan untuk menggali pelbagai 

mutiara yang menerangi kehidupan mereka sendiri. 
Adapun satu-satunya alat untuk mencapai tujuan ini 
adalah berfikir (tafakkur) dan merenung (tadabbur). 

Pada hakikatnya, berfikir dan merenung adalah 
syarat mutlakyang tidak dapat dihindari bagi mencapai 
hakikat dan darjat kerohanian. Al-Qur’an al-Karim 
berfungsi sebagai pembimbing ke arah kebahagiaan 
dan petunjuk yang tiada duanya, dari ayat pertama 
hingga ayat yang terakhir kesemuanya menyeru 
manusia untuk berfikir. 

Al-Qur’an mengharuskan kita untuk berfikir 
tentang hikmah di sebalik penciptaan manusia, sistem 
alam semesta yang sangat mengkagumkan ( mujiz ) 
dan juga mengharuskan kita berfikir tentang ayat-ayat 
Allah s.w.t sehingga mendalami fenomena keagungan 
dan kekuasaan Allah yang mutlak dalam alam ini. 

Di dalam Al-Qur’an, Allah s.w.t mengingatkan 
orang-orang yang beriman dengan pelbagai cara. 
Adapun dalam hal ini, Allah s.w.t menyapa mereka 
dengan ungkapan-ungkapan seperti, “tidakkah kamu 
berfikir? Tidakkah mereka memahami? Tidakkah 
mereka merenung? Tidakkah mereka melihat?” 1 

Allah s.w.t juga mengajak orang-orang beriman 
supaya memerhatikan ciptaan makhluk-Nya, 
sebagaimana firman-Nya yang bermaksud : 


1 Lihat: Q.S. al-Baqarah, 219, 266; al-Nisa’ 82; al-An'am, 50; al- 
Ahzab, 27; Yaasin, 68 dan Muhammad, 24. 

“Maka apakah mereka tidak melihat unta 
bagaimana ia diciptakan (Q.s. Al-Ghasyiyah, 17) 2 

Seterusnya, Dia mengajak orang-orang yang 
beriman untuk melihat alam dan segala isinya. Allah 
s.w.t berfirman: 

“Maka apakah mereka tidak melihat langit 
yang ada di atas mereka, bagaimana kami 
menaikkannya dan menghiasinya sedangkan ianya 
tidak mempunyai retak-retak sedikitpun. (Q.s. Qaf, 6) 

Selain itu, Dia berfirman: 

“Katakanlah (Wahai Muhammad): 
“Perhatikan dan f'ikirkanlah apa yang ada di 


2 Sebutan al-Bari’ al-Mushawwir, layak disandang oleh Allah s.w.t 
kerana telah membekalkan semua makhluk dengan pelbagai 
bentuk dan rupa, kemampuan yang padan dan sesuai dengan 
keadaannya, serta tugas yang hendak dilaksanakan. Contoh yang 
paling jelas tentang hal ini adalah bentuk dan penciptaan unta. 
Misalnya Dia berikan kepada makhluk ini sebuah tempat yang 
dapat digunakan bagi menyimpan air yang secukupnya selama 
berminggu-minggu, kerana binatang ini hidup di daerah padang 
sahara yang tandus, tiada tanaman dan tiada air. Tempat yang 
dimaksudkan adalah punuk atau bonggol unta. Selain itu unta 
adalah binatang yang makan tumbuh-tumbuhan bahkan maka- 
nan yang berduri, dapat bertahan tetap segar dalam masa yang 
lama. Di samping itu, Allah s.w.t telah jadikan keadaan unta yang 
mampu dan sesuai untuk menghadapi angin berdebu di tengah 
padang pasir serta panas yang terik. Tentu sahaja ini hanyalah 
satu daripada beribu contoh yang ada yang ianya menunjukkan 
tentang ilmu, kekuasaan dan ciptaan Allah s.w.t. 

langit dan di bumi dari segala kejadian yang 
menakjubkan, yang membuktikan keesaan Allah 
dan kekuasaan-Nya). Dalam pada itu, segala 
tanda dan bukti (yang menunjukkan kekuasaan 
Allah), dan segala rasul (yang menyampaikan 
perintah-perintah Allah dan memberi amaran), 
tidak akan memberi faedah kepada orang-orang 
yang tidak menaruh kepercayaan kepada-Nya’.’ 
(Q.S. Yunus, 101) 3 

Seterusnya, Allah s.w.t juga mengajak orang-orang 
beriman untuk meneliti peristiwa sejarah terdahulu. 
Allah s.w.t berfirman: 

“Apakah mereka tidak berjalan di muka bumi 
ini supaya mereka dapat memerhatikan bagaimana 
kesudahan orang-orang sebelum mereka; Allah 
telah menimpakan kebinasaan atas mereka dan 
orang-orang kafir akan menerima (akibat-akibat) 
seperti itu.’’ (Q.S. Muhammad, 10) 

Allah s.w.t menyeru kita sebagai hamba, untuk 
berfikir dalam semua aspek. Allah s.w.t berkehendak 
agar kita memahami fitrah-Nya - juga disebut dengan 
hukum-hukum ilahi - yang kekal abadi dan akan 
berlaku di alam ini apabila syarat yang menyebabkan 
hukum alam tersebut berlaku dipenuhi. 

® 3 Lihat juga: Q.S. al-Ghasyiyah, 17-20; al-Nur, 43; al-Ra'd, 3; al- 
Nahl, 65; al-Rum, 50 dan al-Anbiya’ 31. 






Pendahuluan 


Dalam konteks yang sama, Allah s.w.t juga 
menghendaki agar manusia menyaksikan alam 
ini bukan hanya dengan pandangan kosong tanpa 
memahami dan menyedari, tetapi memandang dengan 
mata hati yang sedar dan mempunyai kefahaman 
yang mendalam. Justeru itu, setelah menyebutkan 
beberapa nikmat ilahi dalam al-Qur’an, maka Allah 
s.w.t berfirman: 


“Sesungguhnya pada peristiwa itu terdapat 
satu pengajaran yang menginsafkan bagi orang- 
orang yang berfikiran (yang celik mata hatinya).” 
(Q.S. A1 Imran, 13) 


Dia juga berfirman: 

“Maka insaflah dan ambillah pelajaran (dari 
peristiwa itu) wahai orang-orang yang berakal lagi 
celik mata hatinya.” (Q.s. Al-Hasyr, 2) 


Allah s.w.t Yang Maha Tinggi lagi Maha Kuasa 
begitu menggalakan kita berfikir dan merenungi, 
baik tentang diri kita mahupun tentang alam semesta. 
Kerana itu, lebih daripada seratus lima puluh tempat 
di dalam al-Qur’an, Allah s.w.t menggesa kita untuk 
berfikir tentang fenomena-fenomena yang berlaku 
(.lukisan keagungan dan kekuasaan ilahi), serta kesan- 
kesan keagungan dan kekuasaan ilahi. 


Bagi mewujudkan hal yang demikian, Allah s.w.t 
telah datangkan konsep-konsep seperti ta'aqqul, 
tadabbur, tadzakkur dan tafakkur. Berkemungkinan 


o 

tashaxvwufmenipakan metode terbaik bagi pendidikan 
spiritual yang secara maksimum mengaplikasikan 
konsep-konsep tersebut dalam kehidupan. 

Tasawuf adalah potensi rohani pada setiap 
individu, selain merupakan nama bagi jalan menuju 
kematangan dan kesempurnaan bagi mencapai puncak 
hakikat, sesuai dengan anugerah dan pemberian 
Allah s.w.t. Oleh itu, mutiara kata yang menyebutkan, 
“Barangsiapa yang mengenal dirinya, maka dia 
mengenal Tuhannya ,” merupakan salah satu prinsip 
dan dasar terpenting bagi ahli tasawuf dalam menuju 
kesempurnaan dan kematangan spiritual. 

Tidak ada satupun di alam ini yang tidak 
memberikan peringatan kepada manusia yang 
memiliki hati yang hidup agar selalu mengingati 
kepada Sang Pencipta, juga kepada kekuasaan-Nya 
yang mencipta segala sesuatu di alam ini. Bermula 
daripada dunia atom hingga ke dunia galaksi di 
mana kesemuanya membawa kepada menyaksikan 
keagungan Allah s.w.t. 



Faktanya, semua makhluk mengungkapkan 
hakikat tersebut dengan bahasa perbuatan masing- 
masing, dalam bentuk paling baik dan paling jelas. 
Demi menjadikan orang-orang beriman mampu 
memahami rahsia-rahsia ini dengan sepatutnya, maka 
Allah s.w.t harus dijadikan kiblat dan tujuan bagi 
hatinya, seperti halnya Ka'bah itu menjadi kiblat bagi 

jasad orang-orang beriman. Dalam salah satu ayat 
al-Qur’an al-Karim, Allah s.w.t berfirman: 

“...(iaitu) orang-orang yang mengingati 
Allah sambil berdiri, duduk atau dalam keadaan 
berbaring dan mereka memikirkan tentang 
penciptaan langit dan bumi (seraya berkata): “Ya 
Tuhan Kami, tidaklah Engkau menciptakan ini 
dengan sia-sia (tidak bermanfaat), Maha suci 
Engkau, maka peliharalah kami daripada seksa 
neraka’’ (Q.S. Ali Imran, 191) 


Setiap manusia yang ingin memikirkan kekuasaan 
dan keagungaan Allah s.w.t di alam ini, mestilah 
terlebih dahulu mengetahui kelemahan dirinya. 
Kemudian, dia harus selalu mengingati Tuhan yang 
menciptanya, dalam setiap nafas yang dikeluarkan, 
dengan pasrah dan patuh sepenuhnya, hingga hatinya 
dipenuhi dengan sikap takwa. Bersama takwa pula, 
bertafakkur akan mencapai kekuatan dalam berfikir 
dan kondisi yang terbaik. 

Di sisi Allah s.w.t, manusia tidak dinilai 
berdasarkan bentuk (fizikal), keadaan lahiriah, 
mahupun banyaknya material dan duniawi. Allah 
s.w.t menilai berdasarkan potensi hati, penghayatan 
spiritual dan kesediaan rohaninya. 


Oleh sebab itu, al-Qur’an menguatkan dan 
mengiktiraf tafakkur orang beriman. Tafakkur mereka 
memberikan rasa kemanisan iman, membebaskannya 


o 

daripada terikat dengan unsur material dan syahwat 
yang sempit, serta membawanya terbang bebas ke 
cakerawala rohani yang luas, abadi dan berterusan 
tanpa batas. Tafakkur orang mukmin - yang 
menyaksikan jendela dan layar Ilahi di alam semesta; 
kemudian mampu mengambil pengajaran dan 
dijadikan renungan; lalu mengasah sifat rohaniyah 
dengan berfikir secara mendalam dan komprehensif. 
Akhirnya ia membawa ke puncak kematangan 
melalui renungan hati - adalah kunci terindah untuk 
memasuki dan mendalami iman. 

Manusia yang tidak sempurna rohaninya, akan 
sentiasa bergantung pada fenomena kehidupan yang 
rendah. Pada masa yang sama, potensi berfikirnya 
lenyap. Lenyap dalam kegelapan cinta yang terbatas 
dengan waktu, juga mengakibatkan sifat kedekut dan 
keras kepala menyelinap dalam hati. Hal tersebut tidak 
dapat menjadikan hatinya terarah kepada pengetahuan, 
kebenaran dan kebaikan, malah menjadikannya selalu 
tertarik kepada fenomena-fenomena palsu, fana dan 
sirna. Sesudah itu menjadi lemah tunduk di hadapan 
hasrat dan keinginan nafsunya. 

Jika tafakkur orang mukmin ini tidak ada pada diri 
seseorang (dan dia hanya berfikir tentang fenomena- 
fenomena duniawi), maka tiada lain melainkan kain 

® kafan akan menjadi pakaian terakhir baginya dalam 
putaran kehidupan ini. Maut akan menghilangkan 

semua kenikmatan yang sementara ini, menyingkirkan 
pelbagai perhiasan serta barangan palsu yang lain. 

Seperti itulah halnya tafakkur yang disokong 
(i accommodated ) oleh kesedaran iman yang 
mendalam maka ia akan memberikan ketenteraman 
dan kebahagiaan abadi. Manakala apabila seseorang 
bertahan dalam bingkai akal yang gersang, akan 
menjadikannya semakin rakus, ego dan sombong. 
Ditambah dengan keadaan hatinya lemah dan lalai. 

Sebagaimana cap jari menjadi penentu identiti 
seseorang, sifat dan peribadi dalam bertafakkur 
atau merenungi seseorang juga menjadi ciri khas 
kerohaniannya. Oleh itu, setiap mukmin yang ingin 
mendapatkan kedalaman rohani, hidup dalam tahap 
yang sesuai dengan sahsiah kemanusiaannya, serta 
bertepatan dengan tujuan penciptaannya, maka dia 
harus memaksa dirinya untuk memasuki suasana 
tafakkur sepertimana yang dijelaskan al-Qur’an 
al-Karim. 

Ini kerana khusyu' dalam ibadah, kelembutan 
hati, sikap kasih sayang yang tulus dalam bermuamalah 
dengan orang lain, hanya dapat dijelmakan melalui 
cara berfikir seperti itu. Walaupun agama memberi 
perhatian yang cukup besar kepada persoalan tafakkur 
dan perenungan, namun manusia sentiasa dilalaikan 
oleh urusan dunia. Akibatnya manusia menjadi jauh MĔl 
dari tafakkur dan perenungan hakiki. Akhirnya, ™ 

manusia lupa tentang kematian dan alpa bahawa dunia 
ini adalah tempat ujian. 

Sementara itu bagi orang-orang beriman yang 
hidup dalam ketakwaan dan memiliki kemampuan 
untuk bertafakkur dan merenung ( tadabbur ) - 
seperti yang telah digambarkan - mereka mampu 
mengatasi nafsu syahwat sekecil manapun. Mereka 
dapat mencapai kesempurnaan dan kematangan 
yang membolehkan mereka menyedari hakikat 
kemanusiaan mereka sendiri, sekaligus memahami 
kelemahan mahupun kelebihannya. 

Walau apapun keadaan kehidupan lahiriah yang 
harus ditempuhi oleh orang-orang seperti ini, mereka 
tetap akan bergantung kepada kepekaan rohani, yang 
menciptakan ketahanan dalaman (internal). Kesan 
daripada luasnya hati, mereka mampu mencapai 
pengetahuan yang melintasi alam kebendaan. Inilah 
kurniaan Tuhan yang diraih oleh orang yang memiliki 
iman yang sempurna. Hanya mukmin yang sejati 
dapat memiliki sifat-sifat tersebut yang kemudiannya 
membuatkan mereka tidak lagi melihat kehidupan 
(dunia) sebagai nikmat yang patut disenangi. Di mata 
mereka yang beriman, impian-impian dunia yang 
berhias dengan sifat-sifat seperti di atas, hanyalah 
jerat-jerat usang yang rendah. 

Di samping itu, umur mesti dipandang dan 

® ditempatkan sebagai modal, kerana ia satu-satunya 
modal untuk meraih kehidupan abadi. Setiap orang 

mukmin yang menyedari hal ini, sudah tentu mereka 
berasa sangat menyesal atas perbuatan mereka yang 
tidak selari dengan ayat al-Qur’an yang mengatakan; 

“Maka tetaplah kamu pada jalan yang benar, 
sebagaimana diperintahkan kepadamu.” (Q.s. Hud, 112 ) 

Supaya mereka tidak bersedih dan tidak menyesal, 
maka sedetikpun tidak boleh dilupakan firman Allah 
berikut: 


“Dan belanjakanlah sebahagian dari apayang 
telah Kami berikan kepadamu sebelum datang 
kematian kepadasalahseorangdi antara kamu; lalu 
dia berkata: “Ya Tuhanku, mengapa Engkau tidak 
menangguhkan (kematian)-ku sampai waktuyang 
dekat, yang menyebabkan aku dapat bersedekah 
dan aku termasuk orang-orang yang salih?” Dan 
Allah sekali-kali tidak akan menangguhkan 
(kematian) seseorang apabila telah datang waktu 
kematiannya. Dan Allah Maha Mengetahui apa 
yang kamu kerjakan.” (Q.s. Al-Munafiqun, 10-11) 


Kesimpulannya adalah Allah menghendaki agar 
setiap mukmin mengetahui hakikat keagungan Allah, 
dan hikmah yang terdapat di sebalik sistem alam 
semesta, seterusnya intipati (essence) hakikinya. Apa 
yang pasti, Allah menghendaki agar hamba-Nya tidak 
meletakkan kepercayaan kepada nikmat-nikmat dunia 
fana yang telah dimiliki. Ini supaya mereka menjadi 
hamba yang soleh, dan menikmati kehidupan yang 






disokong oleh takwa serta layak mendapat syurga di 
akhirat nanti. 

Demikian, dalam buku kami ini (yang sudah 
tentunya memiliki kelemahan dan kekurangan), kami 
hendak membahas tentang kepentingan, manfaat dan 
cara melakukan tafakkur. Hal ini kerana tafakkur 
merupakan salah satu sunnah Rasulullah al-Mushtafa 
s.a.w. 

Di sini, tidak ada lagi yang dapat saya lakukan 
selain berterima kasih kepada Dr. Murad Kaya dan 
Muhammad Akif Kunay, yang telah banyak membantu 
saya dalam menyiapkan buku ini. Saya sangat berharap 
kepada Allah s.w.t agar menjadikan upaya ini sebagai 
amal jariah dalam timbangan kebaikan kelak. 

Ya Tuhan kami, perbaikilah segala perasaan dan 
fikiran kami dengan redha. Kurniakanlah kepada 
kami semua dengan memberikan pertolongan 
hingga dapat menyempurnakan umur yang fana 
ini dengan sifat-sifat di atas. Dan agar kami dapat 
mencapai punca pengenalan dan cinta kepada-Mu. 
Amin. 


Utsman Nuri Topbas 
Istanbul 


PEMIKIRAN TENTANG 
ALAM SEMESTA, 

MANUSIA DAN AL QURAN 


Batas-batas Akal 

Islam memberikan perhatian yang cukup besar 
kepada akal tikiran manusia. Demi alasan itu, Islam 
menempatkan akal tikiran sebagai salah satu daripada 
dua syarat utama dalam kewajipan ( taklij) ke atas 
manusia. 4 Islam mengajar manusia bagaimana cara- 
cara yang sepatutnya digunakan akal tikiran. Seiring 
dengan itu, Allah s.w.t. menjelaskan kemampuan 
manusia dalam memahami alam semesta tidaklah 
mutlak, kerana sesungguhnya Allah s.w.t tidak 


4 Ada dua syarat yang ditetapkan oleh Islam, yang mesti dipenuhi 
oleh setiap Muslim dalam menjalankan semua kewajiban. Syarat 
pertama, al-bulugh (baligh, dewasa), iaitu usia seorang anakyang 
telah menginjak masa dewasa. Syarat kedua, al- ‘aql (berakal), 
adanya akal hkiran pada diri seseorang, yang mampu membuat- 
nya membezakan antara salah dan benar. Atas dasar itu, dalam 
syariat Islam, kanak-kanak dan orang gila tidak akan dipertang- 
gungjawabkan atas perbuatan yang mereka lakukan, dan tidak 
pula diberi beban kewajiban ( taklij ). 

menganugerahkan kemampuan yang mutlak dan 
tidak terbatas kepada makhluk ciptaan-Nya. 

Kemampuan untuk memandang dibatasi oleh 
kemampuan mata, kemampuan mendengar dibatasi 
oleh kemampuan telinga, dan kemampuan untuk 
mengetahui sesuatu juga dibatasi oleh kemampuan 
akal fikiran. Oleh sebab itu, jika ada kehidupan yang 
tiada had batasan maka mata tidak mungkin dapat 
melihatnya, kerana kewujudan tersebut berada di 
luar kemampuan mata untuk melihatnya. Kalau ada 
banyak suara yang jumlahnya tidak terhingga, maka 
telingapun tidak mampu mendengarnya, kerana 
suara-suara tersebut berada di luar kemampuan 
telinga untuk mendengarnya. Pada gilirannya, dapat 
ditegaskan bahawa banyak hakikat yang tidak mungkin 
dicapai dan diketahui oleh manusia kerana hakikat- 
hakikat tersebut berada di luar kemampuan manusia 
untuk mencapai dan memahaminya. Ertinya, akal 
fikiran sahaja tidak cukup untuk memahami seluruh 
hakikat. 

Contoh, para ahli falsafah yang berkeyakinan 
bahawa kemampuan akal tidak terbatas (bersifat 

® mutlak) dalam mencapai dan memahami hakikat. 
Kesannya, manusia yang terpengaruh dengan mereka 

telah menuju kepada jurang penderitaan bukan pula 
kepada kebahagiaan yang mereka cari-cari. 5 


5 


Ada satu peristiwa yang terjadi pada zaman Yunani Kuno yang 
menunjukkan kelemahan akal hkiran dan kemampuannya yang 
terbatas. Ada seorang pemuda menemui salah seorang ahli falsa- 
fah untuk mempelajari ilmu hukum daripadanya. Dia menyata- 
kan kepada sang ahli falsafah bahawa dia akan membayar separuh 
yuran yang telah ditetapkan. Dan separuh yang lain akan dibayar 
ketika dia telah menjadi peguam dan menangani kes perbicaraan 
di mahkamah. Ertinya, ketika sang pemuda menerima pendidi- 
kan yang baik, maka dia layak untuk menjadi peguam dan mula 
menangani kes-kes di mahkamah. Dan saat itulah sang guru akan 
memperoleh separuh bayaran yang kedua. Akan tetapi, ketika pe- 
muda itu telah menyelesaikan pendidikannya, dia berkata kepada 
sang ahli falsafah, gurunya, bahawasanya dia tidak akan memba- 
yar baki yuran pendidikannya, dan menganggap cukup dengan 
membayar separuh yang pertama. 


Akibat diperlakukan sedemikian oleh sang murid, gurunya mem- 
bawa perkara ini ke mahkamah. Dan perlu diketahui bahawa 
inilah kes pengadilan pertama yang dikendalikan oleh sang mu- 
rid (yang menuntut supaya dia melunasi pembayaran terhadap 
gurunya). Ketika sang murid menghadap di mahkamah penga- 
dilan, dia berkata: “Saya tidak perlu membayarkan baki pemba- 
yaran yang kedua, sekiranya saya menang kes ini ataupun kalah.” 
Salah seorang anggota dewan hakim bertanya: “Mengapa?” Dia 
pun menjawab: “Kerana kalau saya menang kes ini melalui kepu- 
tusanmu, maka tentunya saya tidak patut membayarnya; dan 
kalau saya mengalami kekalahan dalam kes pertama yang saya 
kendalikan di mahkamah, maka tetap juga saya tidak harus me- 
lunaskannya, sesuai dengan perjanjian yang telah saya sepakati 
dengannya.” Sang ahli falsafah juga mengatakan: “Saya juga tidak 
harus mengambil wang daripadanya, sama ada saya menang kes 
ini ataupun kalah.” Ketika dia ditanya oleh salah seorang hakim, 
“Mengapa?” Dia menjawab: “Kalau saya memenangi kes ini ber- 

Diyakini bahawa Allah s.w.t mengetahui pelbagai 
karakter/ pelbagai spesifikasi penciptaan hamba- 
hambanya, lebih daripadapengetahuanmerekasendiri. 
Menurut pelbagai riwayat yang ada, Allah s.w.t telah 
mengutuskan seratus dua puluh empat ribu orang nabi 
dan rasul sepanjang sejarah kehidupan umat manusia. 
Hikmahnya kerana akal manusia itu lemah dan tidak 
mampu mencapai hakikat. Lembaran dan kitab-kitab 
suci yang telah diwahyukan oleh Allah s.w.t kepada 
para rasul dan nabi merupakan media terbaik yang 
menghubungkan antara wilayah kemanusiaan dan 


dasarkan keputusan kalian, maka saya tidak boleh mengambil 
wang daripadanya. Sebab kami telah bersetuju bahawa syarat 
untuk saya ambil baki pembayaran daripadanya adalah jikalau 
dia - sebagai peguam - dapat memenangi kes pengadilan yang 
pertama kali dia kendalikan. 

Berdasarkan cerita di atas kita ketahui bahawa tuduhan dalam 
perkara yang melibatkan ahli falsafah dengan muridnya, sampai 
tahap tertentu, merupakan permainan logik dan akal hkiran. Da- 
pat pula dikatakan bahawa dua orang yang terlibat dalam contoh 
di atas telah mengurung dirinya dalam tembok-tembok logik 
yang mereka bina untuk menjadi perangkap bagi diri mereka 
sendiri, sekaligus menjebakkan mereka ke dalam lorong-lorong 
yang membuat mereka tidak dapat keluar daripadanya. Selanjut- 
nya, bagaimana mungkin akal yang tidak mampu memberikan 
jawapan pada banyak perselisihan yang terjadi dalam kehidu- 
pan mereka mampu memahami dan mencapai hakikat-hakikat 
Ilahiah yang tidak berbatas dan tidak terhingga. Walhasil, sela- 
matnya akal hkiran dari pelbagai kerosakan bergantung kepada 
tuntutan yang diberikan oleh wahyu dan kesediaan hati untuk 
menerima bimbingan daripadanya. 

wilayah hakikat dan menghubungkan hakikat kepada 
manusia. 

Atas dasar itu, bimbingan wahyu terhadap akal 
fikiran dianggap sebagai suatu syarat yang mutlak, 
kerana akal yang tidak disinari bimbingan Ilahiah 
bagaikan kuda liar yang tidak akan sampai pada 
tempat tujuan. Bahkan boleh jadi terjatuh ke dalam 
lubang dan tercampak ke dalam mara bahaya. 

Oleh sebab itu, kita perlu menjinakkan dan 
melatih kuda tersebut dengan cara mengikat tali 
kendali melingkari tubuhnya agar dapat dikendalikan 
dan diarahkan kuda tersebut dengan sempurna. Hal 
yang sama perlu dilakukan terhadap akal manusia. 
Kita harus memberikan pendidikan rohaniah - yang 
intipatinya adalah wahyu dan sunnah yang suci - 
kepadanya sehingga ia menjadi akal yang sihat dan 
benar. Jika tidak, akal akan menjadi seperti senjata 
bermata dua sama ada digunakan sebagai alat untuk 
mencipta kebaikan atau menjadi perangkap untuk 
mendatangkan keburukan. 


Peranan Hati 


Pada pandangan Islam, iman adalah pengakuan 
kebenaran yang dilakukan oleh hati, dan pernyataan 
yang diutarakan dengan ucapan. Dalam hal ini, akal 
tidak menyediakan tempat bagi terletaknya (reside) 
iman (dalam hal ini iman tidak dapat direalisasikan 


o 

dengan akal), kerana sesungguhnya hati merupakan 
pusat berputarnya seluruh perasaan manusia. Hal 
ini perlu kita lihat, kerana sesungguhnya iman 
adalah sebuah cita rasa yang tinggi, sedangkan akal 
merupakan medium sebagai penghantar mencapai 
keimanan melalui peringkat-peringkatnya yang 
mengarah ke sana. 

Hakikat-hakikat Ilahiahyang diakui dan dibenarkan 
oleh akal, tetapi tidak disertai dengan pengakuan yang 
datang dari hati, tidak akan menghasilkan keimanan 
yang hakiki. Selama mana iman tidak bertapak di hati, 
maka tidak akan diikuti dengan perbuatan, hasilnya 
tidak melahirkan perilaku dan tindakan yang baik. Jika 
ini terjadi, maka amal perbuatan itu tiada nilainya di 
sisi Allah s.w.t. Orang yang mengetahui hakikat-hakikat 
ilahiah tetapi tidak memahami dan menghayatinya 
(akibat kelalaian hatinya) dia dianggap sama dengan 
keldai yang memikul lembaran-lembaran kitab suci 
yang tebal. Allah s.w.t berfirman: 

“Perumpamaan orang-orang yang dipikulkan 
kepadanya Taurat, kemudian mereka tiada 
memikulnya, adalah seperti keldaiyang membawa 
kitab-kitab yang tebal. Amatlah buruknya 
perumpamaan kaum yang mendustakan ayat- 
ayat Allah itu. Dan Allah tiada memberi petunjuk 
kepada kaum yang zalim." (Q.s. al-jumu’ah, 5) 

® 01eh sebab itu, mengetahui hakikat ilahiah 
(ma’rifah al-haqa’iq al-ilahiah) bukan hanya 





Pemikiran Tentang Alam Semesta, Manusia dan Al-Qur an 


mengumpul dan menghimpunkan fail hakikat itu 
di dalam akal kita, tetapi juga dapat mengungkap 
rahsia sistem besar dalam kehidupan dan alam 
semesta melalui pemikiran, renungan, dan perbuatan 
yang diperlukan untuk mencapai ma’rifat tersebut. 
Siapapun yang melakukan hal tersebut, maka hatinya 
akan dipenuhi dengan sinaran cahaya keimanan. 

Suatu hasil boleh tercapai oleh akal ketika mana 
memikirkan tentang manusia, alam semesta dan 
al-Qur’an—yang dianggap sebagai cermin bagi hakikat- 
hakikat tersebut—seperti halnya bahan mentah yang 
dikeluarkan dari perut bumi. Sedangkan pengolah bahan 
mentah yang dikeluarkan sehingga menjadi sesuatu 
yang berguna dan bernilai tinggi adalah hati. Kerana 
hati adalah pusat perenungan, tafakkur, dan perasaan. 
Tatkala perasaan hati yang diungkapkan sebagai “gerak 
hati, bisikan hati, ilham, dan inspirasi” berpadu dengan 
dalil-dalil yang dikemukakan oleh akal fikiran, maka ia 
akan menghasilkan sebuah pemahaman yang sempurna 
terhadap hakikat. Ini seperti proses membuat kembali 
pecahan-pecahan sebuah pasu seramik yang hancur 
berderai kepada bentuk asalnya. 


Dengan kata lain, pengamatan yang baik dan 
sempurna terhadap kebenaran dan kebaikan akan 
terjadi apabila akal telah dididik oleh wahyu; diiringi 
dengan pengakuan terhadap kekurangan yang dimiliki 
oleh akal bagi sesuatu yang tidak dapat dicapai olehnya, 
juga disertai dengan penjelajahan (exploration) 

di relung-relung (niche) hati dan matang di bawah 
cahaya keimanan. 

Harga sebuah tafakkur itu ditentukan oleh proses 
mempertajamkannyamelaluipelbagaipengamatandan 
renungan. Dengan maksud, ia memiliki kemampuan 
untuk bekerja sesuai dengan arahan hati dan fikiran, 
dalam keseimbangan yang sempurna. Jika manusia 
hanya mementingkan akal dan fikiran sahaja mungkin 
dia menjadi manusia duniawi yang baik, iaitu manusia 
pragmatic (pencari keuntungan). Namun jika dia 
ingin menjadi mukmin yang sempurna, maka dia 
harus melatih hatinya punca atau pusat kesedaran 
dan perasaan beriringan dengan pendidikan rohaniah. 
Jadi, hati harus menjadi pembimbing bagi akal kerana 
ia adalah pusat yang mengarahkan akal untukberfikir. 
Sementara berfikir itu diaraJikan oleh akal untuk 
menuju mencapai kehendak. 

Boleh dikatakan bahawa sebab asas bagi 
munculnya perbuatan-perbuatan yang didasari 
oleh kehendak adalah hati yang merupakan tempat 
kesedaran itu berdiri tetap dan kukuh. Dari sudut 
ini, maka menempatkan dan memantapkan hati 
dalam bingkai perintah-perintah Allah adalah hal 
yang paling penting dibanding anggota tubuh yang 
lain. Ini kerana, pemikiran rasional (rational) dalam 
mengendalikan kehendak syahwat, ditambah pula 

® tanpa bimbingan daripada hati yang sihat apatah 
lagi dihinggapi penyakit-penyakit hati - seperti ujub, 

tertipu dan sombong - akan membuat pemikiran 
seseorang itu menyimpang dan membawanya ke arah 
kesesatan dan kebinasaan. 


Maulana Jalaluddin Rumi berkata: 


“Sekiranya syaitan tidak menjunjung tinggi akal 
fikirannya semata-mata, sudah tentu dia tidak akan 
menjatuhkan martabatnya ke dalam kondisi atau 
kedudukan yang dia alami sekarang ini.” 

Ertinya, akal tidak berguna dan tidak bernilai 
dengan sendirinya. Akal harus dikendalikan 
dengan bijak. Kesedaran rohaniah dalam hati mesti 
dimatangkan dan disempurnakan demi mewujudkan 
akal yang benar-benar lurus. 


Singkatnya, setiap tafakkur yang hakiki bermula 
dari suatu titik di mana ada akal yang bersinar dengan 
cahaya wahyu dan hati yang matang secara spiritual. 
Dan ketika kami menggunakan konsep tafakkur, maka 
yang kami maksud adalah bentuk tafakkur yang sah, 
iaitu tafakkur yang dibimbing dan dibekali dengan 
hakikat-hakikat Ilahi, serta dikukuhkan oleh renungan 
dan penghayatan hati. 


Menurut erti kata lain, ta.fak.kur adalah bermaksud 
mendalami dan menyelami sesuatu untuk mengambil 
pengajaran. Taammul adalah berfikir secara terus- 
menerus, berfikir secara teliti, serta menghalusi pelbagai 
peristiwa dan alam semesta untuk mengambil pengajaran 
atau iktibar, nasihat demi mencapai hakikat. 

Sedangkan tadabbur pula adalah memikirkan 
kesan dan akibat perbuatan tertentu. Tapi ketika ini, 
di Turki kita mengungkapkan semua istilah di atas 
dengan satu perkataan sahaja, iaitu “tafakkur” atau 
“Du^iinmek”. Tidak diragukan lagi bahawa hal ini 
merupakan kesan pahit daripada kemusnahan yang 
terjadi dalam bahasa kita, yang bertujuan untuk 
melepaskan bangsa kita yang terhormat ini daripada 
budaya Islam yang tulen dan sah . Hal ini kerana 
manusia berfikir menggunakan perkataan, sedangkan 
konsep-konsep dan susunan perkataan itulah yang 
menjadi perkakas dan alat ekspresinya. Corak 
pemikiran Islam yang mendalam dan luas tidak akan 
terbuka dengan lidah yang lemah, kacau dan terbatas. 

Dari sisi ini, kita harus mengawal perkataan- 
perkataan yang berasal daripada budaya Islam dan 
menghidupkannya dengan menggunakannya dan 
mengabaikan setiap bahasa yang dusta dan palsu dan 
digantikan dengan budaya Islam yang bersumber 
daripada al-Qur’an. 


Kepentingan Berfikir 



Dalam kitab Allah s.w.t dan hadith-hadith Rasul 
s.a.w, terdapat banyak perintah dan motivasi yang 
berkaitan dengan penelitian, pemahaman secara 
mendalam, berfikir dan mengambil pengajaran. Dalam 
hal ini, kami sebutkan dua dari ratusan ayat yang terdapat 
di dalam al-Qur’an al-Karim. Allah s.w.t berhrman: 





Pemikiran Tentang Alam Semesta, Manusia dan Al-Qur an 


“Dan mengapa mereka tidak memikirkan 
tentang (kejadian) diri mereka? Allah tidak 
menjadikan langit dan bumi dan apa yang ada 
di antara keduanya melainkan dengan (tujuan) 
yang benar dan waktu yang ditentukan. Dan 
sesungguhnya kebanyakan di antara manusia 
benar-benar mengingkari adanya pertemuan 
dengan Tuhan mereka” (Q.s. Ar-Rum, 8) 

Dan firman-Nya: 

“Katakanlah: “Sesungguhnya aku akan 

memperingatkan kepadamu satu hal sahaja, iaitu 
supaya kamu menghadap Allah (dengan ikhlas) 
berdua- dua atau sendiri-sendiri; kemudian kamu 
f'ikirkan (tentang Muhammad) bahawa tidak ada 
penyakit gila sedikitpun pada kawanmu itu. Dia 
tidak lain hanyalah pemberi peringatan bagi kamu 
sebelum (menghadapi) azab yang keras.” (Q.s. Saba( 46) 

Adajuga ayat-ayatyangmenekankan agar manusia 
memikirkan secara mendalam tentang ibadah mereka 
kepada Allah s.w.t, sama ada secara individu mahupun 
secara berjamaah. Begitu juga gesaan memahami 
dengan baik akan hakikat ibadah tersebut 6 . Ayat-ayat 


6 Secara umumnya, fikiran masyarakat dan kelompok majoriti 
mempengaruhi hkiran individu. Untuk melepaskan individu 
dari pengaruh tersebut dan melahirkan kebenaran adalah dengan 
cara kembali dan merujuk kepada pembimbing, bertanya kepada 
hati serta melakukan tafakkur dan merenung. Berdasarkan ayat 
di atas, maka hukum-hukum yang lahir dari akal kolektif manu- 

ini menjanjikan bahawa mereka hanya dapat meraih 
hasil dan kejayaan jika mereka berpegang kepada 
nasihat yang tiada duanya ini. 

Rasulullah s.a.w Selalu Bertafakkur 

Rasulullah s.a.w itu selalu berdiam diri dan banyak 
berfikir. Sebelum diutus sebagai Rasul, baginda banyak 
menghabiskan waktu dengan berkhalwat, menyepi 
(, khalwat ) dan mengasingkan diri (‘ uzlah). 

Beliau pergi dan tinggal berhari-hari di gua 
Hira’ yang jaraknya lebih kurang lima kilometer dari 
Makkah al-Mukarramah. Dalam suasana khalwat dan 
uzlah itu, ibadah yang baginda lakukan adalah berhkir, 
menyaksikan, mengambil iktibar dan merenungkan 
kerajaan langit dan bumi, seperti yang dilakukan oleh 
datuk baginda, Ibrahim a.s. 7 Dengan cara ini, Allah 
s.w.t mempersiapkan Rasul-Nya untuk memegang 
tugas kerasulan yang suci. 

Sepanjang tempoh berhari-hari di gua Hira itu, 
Rasulullah s.a.w selalu berfikir tentang alam semesta 
dan sifat keadaannya, serta tentang kehidupan setelah 
mati. Tentang masa ini, Hindun ibn Abi Halah 





sia tidaklah selamanya selalu benar atau mendekati kebenaran. 
Dengan demikian, setiap individu harus memiliki gagasan yang 
bebas, mampu mengkritik bkiran kolektif tersebut dan mencapai 
gagasan yang benar dan bebas . 

Al-' Aini, Umdah al-Qari\ Beirut, tt, jilid 61, 14, halaman 128. 

bercerita, “Rasulullah s.a.w ketika berpusing muka 
maka turut berpusing kesemua tubuhnya. Tatapan 
matanya merendah, lebih banyak memandang ke 
bumi daripada ke langit. Sebahagian besar tatapannya 
adalah tatapan mencari tahu. Baginda menjadi pelopor 
bagi para sahabatnya dan mendahului mengucap 
salam dengan orangyang berjumpa dengannya. Selalu 
bersedih dan selalu berfikir. Tidakpernah berehat, tidak 
pernah berbicarajika tidak diperlukan dan selalu dalam 
keadaan diam. Selalu memulai dengan mengakhiri 
kata-kata dengan senyuman. Berbicara dengan kata- 
kata singkat, penuh keutamaan tanpa berlebihan dan 
tanpa kecuaian. Halus tutur katanya, tidak keras dan 
tidak terlalu rendah. Mengagungkan nikmat meskipun 
sedikit. Tidak pernah menghina mahupun memuji 
makanan. Tidak pernah marah kerana dunia dan 
apa yang ada di dalamnya. Jika membahagikan hak, 
maka tidak seorangpun mengetahuinya. Tidak ada 
sesuatupun yang memancing kemarahan yang tidak 
mampu Baginda kuasai. Tidak pernah marah dan 
tidak pernah kalah kerana nafsu. Ketika menunjukkan 
sesuatu, maka Baginda menggunakan semua telapak 
tangannya. Ketika merasa kagum, Baginda balik 
telapak tangan itu. Ketika berbicara, Baginda satukan 
telapak tangan kanan dengan ibu jari kiri. Ketika 
marah, Baginda berpaling dan membuang muka. Jika 
tertawa, Baginda memejamkan mata, dan biasanya 
hanya tersenyum sejuk laksana salji’.’ (ibn Sa'ad, ath- 
Thabaaat, iilid 1, halaman 422-423) 





At-Tafakkur fi al-Kawn wa al-Insan wa al-Qur’an 


Dalam merangka bagi mendorong umatnya 
supaya berfikir, Rasulullah s.a.w bersabda: 

“Tuhanku menyuruhku untuk melakukan 
sembilan perkara; takut kepada Allah sama ada 
ketika bersendirian mahupun di tengah orang 
ramai, berkata adil sama ada ketika marah 
mahupun tenang, berhemat sama ada ketika 
miskin mahupun kaya, menyambung silaturahim 
dengan orangyang memutus hubungan denganku, 
memberi kepada orangyang tidak mahu memberi 
kepadaku, memaafkan orang yang memalimiku, 
menjadikan diam sebagai tafakkur dan bicara 
sebagai zikir, pandangan sebagai sumberpelajaran, 
serta menyuruh kepada kebaikan. Ada yang 
mengatakan “bil ma 'ruf’T (Diriwayatkan oleh Razin, 
dalam al-Jazari, Jami' al-Ushul, 11, 786, no. 7139) 

Nabi s.a.w bersabda: 


“Tidak ada ibadah yang sebanding dengan 
berfikir (merenungi).’’ (al-Baihaqi, asy-Syu'ab, jilid 4, 
halaman 157) 



Dalam hadith lain, baginda bersabda, “Jadilah 
kamu tetamu di dunia,jadikan masjidsebagai rumahmu, 
biasakan hatimu dengan kelembutan, perbanyakkanlah 
berfikir dan menangis, jangan sesekali mengikuti 
hawa nafsu, kamu membina rumah yang tidak kamu 
diami, mengumpulkan harta yang tidak kamu makan 
dan mengharapkan apa yang tidak kamu temukan’.’ 

(Abu Nu'aim, al-Hilyah , jilid 1, halaman 358, dan as-Suyuthi, Jami' 
al-Ahadits , no. 15843) 

Abu Dzar al-Ghiffari r.a. berkata: “Aku duduk di 
sisi Rasulullah s.a.w lalu bertanya, “Wahai Rasulullah 
bagaimana Shuhuf Ibrahim a.s itu?” Maka baginda 
menjawab, “Shuhuf itu berisi pelbagai pesanan bijak 
(berguna); (seperti) wahai penguasa yang diuji dan 
tertipu, Aku tidak mengutusmu untuk mengumpulkan 
dunia, tapi Aku mengutusmu untuk mengembalikan 
doa orangyang terzalimi kepada-Ku, kerana Aku tidak 
menolaknya sekalipun dari orang kafir.” Dalam Shuhuf 
itu juga ada contoh bagi orang yang berakal, agar 
dia membahagi waktu menjadi beberapa bahagian. 
Ada waktu untuk bermunajat kepada Tuhan, ada 
waktu untuk bermuhasabah diri, ada waktu untuk 
memikirkan ciptaan Allah, dan ada waktu untuk 
mencari keperluan makan atau minum. Orang 
berakal tidak boleh berjalan kecuali untuk tiga hal; 
mencari bekal untuk akhirat, untuk kehidupan atau 
untuk kenikmatan yang halal. Orang berakal harus 
berwaspada terhadap zaman, menghadapi urusan 
dan menjaga lisan. Barang siapa menghitung ucapan 
daripada amalnya, maka dia tidak akan berbicara 
kecuali perkara penting. (Abu Nuaim.al-Hilyah, jil. i, 167) 

Luqman r.a. adalah orang yang suka menyendiri 
dan menghabiskan waktu duduk seorang diri. Ketika 
ditanya tentang hal itu, dia menjawab, “Menyendiri 
dalam tempoh waktu yang lama itu lebih memudahkan 

berfikir, dan lamanya berfikir adalah petunjukmenuju 
jalan ke syurga.” 8 

Abu Darda’ r.a. berkata: 

“Berfikir satu jam lebih baik daripada solat 

SatU malam .” (al-Baihaqi, Syu' abul Iman, jilid 1, halaman 

531, no. 811) 

Ketika ditanya tentang ibadah apakah yang paling 
utama, Said ibn al-Musayyab menjawab, “Merenungkan 
makhluk Allah dan mendalami agama-Nya.” (al-Barsawi, 
Ruhul Bayan, tafsir Surah an-Nur, ayat 44). 

Seiring dengan apa yang telah kami jelaskan di 
atas, sesungguhnya tafakkur yang membawa seseorang 
untuk mengetahui keagungan Allah s.w.t adalah 
aktiviti intelektual. Sedangkan hati adalah perkara 
yang mampu membantu tenaga dan aktiviti ini ke arah 
menghasilkan hasil yang sempurna. Oleh kerana hati 
merupakan anggota tubuh yang paling mulia, maka 
tentu sahaja pekerjaan hati itu lebih utama daripada 
pekerjaan anggota tubuh lainnya. Begitu juga kerana 
hati adalah tempat yang dilihat oleh Allah s.w.t. 

Ada satu hakikat yang sangat jelas menerangkan 
bahawa tafakkur akal fikiran yang dibimbing oleh 
wahyu merupakan punca bagi cahaya yang menerangi 
hati. Tafakkur seumpama inilah satu-satunya alat dan 


8 Al-Ghazali, Ihya Ulum ad-Din, Beirut, 1995, Dar al-Khair, jilid 6, 
halaman 45. 

jalan yang membawa manusia untuk sampai kepada 
(hidupnya) mata hati. Sekali lagi, tafakkur semacam 
ini adalah alat untuk mencapai pengetahuan, zuhud, 
menjauhi maksiat dan cinta kepada Allah s.w.t. 

Tafakkur yang paling tinggi adalah memikirkan 
kekuasaan, keagungan, kebijaksanaan, dan takdir 
Allah s.w.t. Dalam suasana tafakkur sebegini, manusia 
berfikir untuk memperbaiki kehidupan dunia dan 
menjauhi segala perkara yang membahayakan 
kehidupan akhiratnya. 

Ketika seseorang merenungkan nikmat, 
pemberian, perintah, larangan, asma’ dan sifat Allah 
s.w.t bererti dia sedang menumbuhkan benih-benih 
cinta dan ma’rifat dalam hati, serta sedang melangkah 
menuju kawasan spiritual. Ketika dia berfikir tentang 
akhirat dan menyedari dunia adalah kawasan ujian 
dan bersifat fana, juga faham akhirat adalah rumah 
kemuliaan dan keabadian, maka dia semakin cinta 
kepada akhirat dan lebih menghargainya serta 
memperhatikan hal-hal yang melampaui dunia. 

Dia sedar bahawa kehidupan dunia ini adalah 
satu perjalanan singkat dari rahim seorang ibu menuju 
ke alam kubur. Selain itu juga, apabila semakin 
bersemangat, ghairah dan berusaha terus-menerus 
untuk membuat umurnya lebih berkat, seraya 
menyedari bahawa umur adalah modal termahal 
untuk mencapai kebahagiaan di akhirat. Lalu ia MĔl 
mengetahui bahawa waktu merupakan satu kurnia 




At-Tafakkur fi al-Kawn wa al-Insan wa al-Qur’an 


yang mesti digunakan sebaik dan seindah mungkin 
demi melakukan amal-amal yang baik dan benar. 

Betapa indah ucapan Sayyid Abu al-Hasan 
al-Kharqani yang berkata, “Setiap anggota tubuh 
orang beriman harus sentiasa sibuk kerana Allah s.w.t. 
Orang beriman harus mengingati Allah s.w.t di dalam 
hatinya dan menyebut-Nya dengan lisan. Hendaklah ia 
melihat apayang dikehendaki Allah s.w.t. untuk dilihat, 
memberi dan menyampaikan dengan tangannya, 
berjalan untuk mengunjungi sesama manusia dengan 
kedua kakinya, melayani orang-orang beriman dengan 
akal, berdoa dengan penuh iman dan keyakinan, 
berusaha dan berjuang untuk mencapai pengetahuan 
(ma’rifat) dengan akalnya, beramal dengan ikhlas, 
serta mengingatkan orang lain tentang kedatangan 
dan hiruk-pikuk hari kiamat yang amat dahsyat. Saya 
jamin bahawa setiap indmdu yang berbuat seperti ini, 
pasti akan ke syurga di mana dia bangkit dari kuburnya 
sambil mengheret kain ka/annya.” 9 


9 Abu al-Hasan al-Kharqani, Risalah as-Siyar wa as-Suluk , Istan- 
bul, 2006, halaman 107. 







Tafaicku r Tentang 
Alam Semesta 

Manusia memang aneh. Dia bingung dan 
hairan ketika melihat sebuah istana yang penuh 
dengan hiasan dan tersergam indah. Sekpas itu, dia 
pun tidak dapat melupakan istana itu dan selalu 
berbicara tentang keindahan istana itu sepanjang 
hayatnya. Tapi sayang dia tidak dapat melihat dan 
memahami alam semesta yang agung tanda kebe- 
saran Allah s.w.t yang begitu menakjubkan. Tidak 
pula dia berfikir tentang keindahan alam mahupun 
membicarakannya secara terperinci. Orang yang 
tidak memcdrami dan tidak merenungi benda-ben- 
da di alam ini diibaratkan batu besar yang sedikit 
pun tidak merasakan hujan pada musim bunga 
yang indah. Padahal istana yang dikagumi dan 
diagungkan oleh manusia itu hanyalah satu unsur 
kecil daripada unsur-unsur dunia yang merupakan 
molekul terkecil dalam semesta raya yang begitu luas 
dan menakjubkan. 











TAFAKKUR TENTANG 
ALAM SEMESTA 


Segala sesuatu yang ada di alam ini, dari atom 
hingga galaksi, adalah merupakan mukjizat Allah 
yang luar biasa. Alam semesta, dalam semua segi 

- dengan fenomena hikmah yang tidak terhingga 

- adalah pertunjukan seni atau artistik bagi ukiran 
dan pameran (window) kekuasaan Allah yang 
dipersembahkankepadamanusia. Penciptaan, susunan 
dan keseimbangan alam semesta menjadi alat yang 
penting untuk mengambil pengajaran dan direnungi 
bagi manusia yang berfikir. Terdapat banyak ayat 
yang mengungkapkan konsep ini, antaranya firman 
Allah s.w.t: 


“Maka apakah mereka tidak melihat akan 
langit yang ada di atas mereka, hagaimana Kami 
meninggikannya dan menghiasinya dan langit itu 
tidak sedikitpun mempunyai retak-retak? Dan 
Kami hamparkan bumi itu dan Kami letakkan 
padanya gunung-gunung yang kukuh dan Kami 
tumbuhkan padanya segala macam tanaman yang 
indah dipandang mata, untuk menjadi pelajaran 

dan peringatan bagi tiap-tiap hamba yang kembali 
(mengingat Allah)’.’ (Q.s. Qaf,6-8) 

Dan firman-Nya: 

Apakah kamu tidak memperhatikan, bahawa 
Allah menurunkan airdari langit, kemudian diatur 
menjadi sumber-sumber air di bumi kemudian 
ditumbuhkan-Nya dengan air itu tanaman yang 
bermacam-macam warnanya, lalu menjadi 
kering lalu kamu melihatnya kekuning-kuningan, 
kemudian dijadikan-Nya hancur berderai-derai. 
Sesungguhnya pada yang demikian itu benarbenar 
terdapat pelajaran bagi orang-orang yang 
mempunyai akal. (Q.s. az-Zumar, 21) 

Air yang berada di muka bumi berfungsi 
untuk memenuhi kehendak manusia untuk pelbagai 
keperluan dan kegunaan seperti makanan, minuman 
dan kebersihan. Oleh sebab itu, kadangkala air itu 
tercemar atau kotor tetapi Allah s.w.t mengajarkan 
hamba-Nya cara yang begitu mengagumkan untuk 
membersihkan kembali air tersebut. 





Betapa indah ucapan Maulana Jalaluddin Rumi 
ketika berbicara tentang keharusan berfikir tentang 
perubahan air. Beliau berkata: “Ketika air menj adi kotor 
dan tercemar, meimbulkan kegelisahan, kebingungan 
dan kehairanan kepada manusia, lalu mereka mula 
meminta tolong, bermunajat dan berdoa kepada Allah 
s.w.t, dan Allah mengabulkan permintaan tersebut 

dengan cara mengewapkan air laut dan mengangkatnya 
ke langit. Dengan pelbagai cara, air (awan) itu berjalan 
di angkasa sehingga benar-benar suci. Lalu Allah 
turunkan air itu ke bumi semula dalam bentuk hujan 
atau salji. Dan akhirnya, air tersebut dibawa ke lautan 
yang luas.” 

Maulana Jalaluddin Rumi mengingatkan dengan 
peristiwa alam yang sering terjadi ini supaya manusia 
dapat mengambil iktibar darinya. Rumi berkata, “Hai 
manusia, dekatlah kepada Allah s.w.t. Sucikan hatimu 
daripada segala noda, seperti air yang suci di atas 
langit, dan jadilah seperti hujan yang menyebarkan 
berkah dan rahmat.” 

Dari sudut yang lain pula dengan mengambil 
pengajaran daripada penciptaan alam semesta dan 
menyaksikan keseimbangannya sudah cukup untuk 
mengetahui adanya sistem yang sempurna tanpa 
kesilapan mahupun kekurangan serta pelbagai rahsia 
dan hikmah yang ada di dalamnya. Tambahan lagi, 
untuk mengetahui bahawa segala sesuatu adalah 
lembaran-lembaran kekuasaan yang bebas tanpa batas 
dan tanpa penghujungnya. 

Tafakkur Tentang Langit 

Kerajaan Ilahi yang tampak di langit, di bumi 
dan pada bintang-bintang adalah merupakan salah 
satu daripada bukti kekuasaan dan keagungan Allah 





At-Tafakkur fi al-Kawn wa al-Insan wa al-Qur’an 


s.w.t. Tidak bertafakkur terhadap keajaiban-keajaiban 
di langit itu menjadi punca yang menyebabkan 
pengetahuan manusia tidak mampu menyaksikan 
hikmah yang agung tersebut. 

Jika dibandingkan dengan langit, bumi hanyalah 
seperti setitis air di laut, bahkan lebih kecil lagi 
daripada itu. Terdapat banyak ayat al-Qur’an yang 
berbicara tentang keagungan langit. Bahkan terdapat 
banyak ayat yang bersumpah menggunakan langit. 
Allah s.w.t berfirman: 

“Demi langit yang mempunyai gugusan 
bintang’.’ (Q.s. Al-Buruj, l) 

Juga firman-Nya: 

“Maka aku bersumpah dengan masa turunnya 
bahagian-bahagian al-Quran. Sesungguhnya 
sumpah itu adalah sumpah yang besar kalau kamu 
mengetahuu (Q.S. Al-Waqi'ah, 75-76) 10 

Luasnya alam semesta berserta pergerakan orbit- 
orbit di dalamnya dan jarak di antara orbit-orbit 
tersebut diungkapkan dengan angka-angka besar yang 
di luar kekuasaan dan kemampuan manusia serta 
tidak dapat digambarkan melalui daya imaginasi. 
Kerana itu, para ilmuwan tidak mempunyai pilihan 
lain selain mengatakan, “Sesungguhnya alam semesta 


10 Lihat juga Surat adz-Dzariyat, 7; an-Najm, 1; at-Takwir, 15; ath- 
Thariq, 1; dan asy-Syams, 1,2,5. 

ini membuatkan orang berada dalam ketakjuban dan 
kekaguman yang melebihi kemampuan kita untuk 
berimaginasi serta sangat membingungkan.” 

Kerana orbit-orbit yang terdapat di angkasa ini 
saling berjauhan dan bergerak dengan kecepatan yang 
luarbiasa.” u Parapengkajiluarangkasamemperkirakan 
jarak setengah wilayah alam semesta adalah 14 trillion 
tahun cahaya. Padahal kecepatan cahaya adalah 300 
ribu kilometer per detik atau saat. 

Galaksi 

Di langit terdapat ratusan billion galaksi dapat 
dilihat dengan teleskop moden. Galaksi adalah 
merupakan kumpulan bintang raksasa yang terdiri 
daripada sejumlah bintang yang berkisar antara 10 
juta hingga 1 billion bintang secara terperincinya dari 
kategori bintang, gas, dan debu.. Galaksi “Bima Sakti” 
yang di dalamnya terdapat matahari hanyalah salah 
satu daripada galaksi-galaksi tersebut. 

Himpunan yang mencakupi ratusan atau ribuan 
galaksi itu disebut dengan “Klaster” atau “Galaksi 
Kerdil”. Sedangkan kumpulan yang terdiri daripada 
kumpulan galaksi disebut dengan “Super Klaster” 
atau “Galaksi Raksasa”. Galaksi Bima Sakti yang di 
dalamnya terdapat matahari dan sekitar tiga puluh 


11 Yusuf al-Haj, Mausu 'ah al-1 'jaz al-Ilmi, Damaskus, 2003, hala- 

galaksi ini membentuk “Galaksi Kerdil.” 

Adapun galaksi “Virgo” yang dianggap sebagai 
salah satu himpunan galaksi yang dekat dengan galaksi 
kita, jauhnya sekitar 65 juta tahun kecepatan cahaya, 
dan terdiri lebih kurang daripada 2000 galaksi. 

Sedangkan “Galaksi Raksasa”, atau Super Klaster 
terdiri daripada ribuan himpunan galaksi di mana 
keluasannya mencapai 100 tahun kecepatan cahaya. 
Selain itu, “Pertembungan Galaksi” adalah antara 
cerminan keagungan ilahi dalam alam semesta. 
Pertembungan Galaksi adalah peristiwa yang sering 
terjadi apabila perjalanan atau putaran dua galaksi 
terhenti, atau jika kedua galaksi itu saling mendekati 
antara satu sama lain. Meskipun galaksi-galaksi itu 
terdiri dari milion bintang namun jarak antara bintang 
itu luar biasa jauhnya. Dalam fasa kosong (empty 
phase) atau vakum (vacuum), bintang-bintang itu 
tetap bergerak dan melayang tanpa saling menyentuh 
atau saling berlanggar. Namun kerana pengaruh 
pertembungan itu, material terdiri daripada bintang- 
bintang, gas dan debu terkumpul di tempat-tempat 
tertentu. Keadaan ini mempercepatkan pembentukan 
bintang-bintang. 

Atas sebab itu, pengamatan terhadap pengaruh 
ledakan saat pembentukan bintang dalam galaksi 
yang saling berlanggar telah dilakukan dan diyakini 

® bahawa ledakan seumpama ini akan terjadi 300 billion 
tahun yang akan datang di antara galaksi Bima Sakti 

dan galaksi Andromeda. Kedudukan kedua galaksi 
ini semakin dekat dengan kecepatan yang mencapai 
500 km/ jam. Sedangkan jarak keduanya mencapai 
2.2 trilion tahun cahaya. Dengan demikian, keduanya 
akan bertembung sekitar 3 billion tahun yang akan 
datang. 

Ada sekitar 200 billion bintang dalam galaksi 
Bima Sakti. Matahari hanyalah salah satu daripada 
bintang-bintang tersebut. Luas wilayah galaksi Bima 
Sakti mencapai 100 ribu tahun kecepatan cahaya. Ia 
berputar dengan kecepatan kurang lebih 274 km/detik 
dan bergerak menuju bintang “Vega” dengan kecepatan 
900 ribu kilometer. Sedangkan “Galaksi Heraclius” 
terdiri daripada 10 ribu galaksi kerdil, dan jauhnya 
dari dunia kita adalah sekitar 25 tahun cahaya. 

Matahari 

Matahari yang berada dalam galaksi Bima Sakti 
adalah seluas 12 billion kilometer. Umur matahari 
diandaikan telah mencapai 4.5 hingga 5 billion tahun. 
Jauhnya dari pusat galaksi adalah 30 ribu tahun 
cahaya. Setiap detik, matahari mengubah 564 juta ton 
hidrogen menjadi 560 juta ton helium. Kandungan gas 
yang mencapai 4 juta ton disebarkan dalam bentuk 
cahaya dan tenaga. 

Jika kita hitung pengurangan isipadu matahari 
berdasarkan trilion ton, maka boleh dikatakan bahawa 

matahari itu kehilangan 400 trilion ton kandungannya 
setiap detik. Jika matahari menghasilkan tenaga 
dengan kecepatan yang sama sejak 3 billion tahun yang 
lalu, maka jumlah kandungan yang hilang daripada 
isipadunya selama fasa tersebut akan mencapai 400 
billion didarab satu trilion ton (4 00 000 000 000 
000 000). Angka ini bererti bahawa isipadu matahari 
sekarang hanya mewakili 1 nisbah 5000 isipadunya 
yang asal. 

Seterusnya, panas di permukaan matahari 
mencapai 6000 darjah celcius manakala panas pada 
pusat matahari mencapai 20 trilion darjah celcius. 
Panas matahari ini selalu bertambah dan luasnya 
semakin besar. Oleh kerana matahari terus-menerus 
mengalami pembesaran, maka beberapa waktu 
kemudian ia akan meledak. Ledakan ini memungkinkan 
dapat memusnahkan planet-planet yang berdekatan 
dengannya seperti Mercurius, Venus, Bumi dan 
Mars. Gugusan matahari pula mencapai 2 x 1027 ton. 
Sedangkan separuh keluasan matahari mencapai 700 
000 kilometer. Ukuran matahari adalah 324 529 kali 
lipat ukuran bumi. 12 Allah s.w.t berfirman: 

“Maha suci Allah yang menjadikan di langit 
gugusan-gugusan bintang (cluster) dan Dia 

12 Lihat: Yusuf al-Haj, Mausu 'at al-l'jaz al-Ilmi, halaman 413- 417, 
Akrom Ahmad Idris, al-Falak wa ath-Thibb Amama Uzhmah al- 
Quran, halaman 112-190. 

menjadikan juga padanya matahari dan hulan 
yang bercahaya (Q.s.Al-Furqan, 61). 

Langit Selalu Berkembang 

Allah s.w.t sudah menunjukkan bahawa langit 
merupakan bangunan yang kuat dan kukuh yang 
terus-menerus berkembang. Dia berfirman: 

Dan langit itu Kami bangun dengan 
kekuasaan (Kami) dan Sesungguhnya Kami benar- 
benar berkuasa. (Q.s. Adz-Dzariyat, 47) 

Pada tahun 1929, para ilmuwan telah menemukan 
bahawa kabut (Nebula) 13 bergerak jauh daripada 
galaksinya. Hasil penemuan ini, mereka meninggalkan 
teori bahawa alam semesta ini mengembang secara 
tetap (constant). 14 Berdasarkan teori yang menjadi 
salah satu penemuan terpenting di abad ke-20 ini, 
maka dikatakan galaksi-galaksi itu bergerak saling 
berjauhan antara satu sama lain dengan kecepatan 
yang terus meningkat sesuai dengan jarak masing- 
masing. 


13 Nebula ( as-sadim) adalah unsur yang berada di langit yang berte- 

baran, terbentuk daripada gas yang keluar dari hydrogen dan 
gas alam. Peranan Nebula dalam pembentukan bintang terzahir 
apabila memasuki gugusan bintang-bintang. Barangkali kumpu- 
lan matahari terbentuk berdasarkan kabut yang disebut dengan 
kabut matahari. 



14 Lihat: Zaghlul an-Najjar, as-Sama, halaman 82-93. 

Pada tahun 1950, para ilmuwan menggunakan 
hukum di atas dan mampu menghitung kecepatan 
gerakan galaksi yang saling berjauhan, hingga 
diketahui bahawa galaksi yang berjarak sekitar 10 
trilion tahun kecepatan cahaya, bergerak berjauhan 
daripada kita dengan kecepatan 250 kilometer per 
saat. Sedangkan galaksi yang berjarak sekitar 10 billion 
tahun kecepatan cahaya bergerak berjauhan daripada 
kita dengan kecepatan 250 ribu kilometer per saat. 

Alam semesta yang berkembang dan meluas 
secara tetap ini menunjukkan ketidakmampuan kita 
untuk mengetahui dan memahami kebesaran Allah s.w. 
dengan sempurna. Ali Haidar Bik, dalam kalimahnya 
yang sangat indah mengungkapkan kebingungan dan 
kekaguman terhadap kebesaran Allah s.w.t. yang tidak 
terhitung. Dia mengatakan: 

Tuhan, Engkau Maha Agung lagi Maha Besar 
Di sisi-Mu segala yang besar menjadi kecil 
Semesta yang agung ini akan berakhir 
seperti saat ia bermula. 

Allah s.w.t berfirman: 

“... (iaitu) pada hari Kami menggulung 
langit seperti menggulung lembaran-lembaran 
kertas. Sebagaimana Kami telah memulai 
penciptaan pertama, begitulah Kami akan 
mengembalikannya. Itulah suatu janji yang pasti 

Kami tepati; sesungguhnya Kamilah yang akan 
melaksanakannya’’ (Q.s. Al-Anbiya, 104) 

Pada hari kiamat nanti, keadaan alam semesta ini 
akan berubah. Sebagaimana firman Allah s.w.t seperti 
berikut: 

“(iaitu) pada hari (ketika) bumi diganti 
dengan bumi yanglain dan (demikian pula) langit, 
dan mereka semuanya (di Padang Mahsyar) 
berkumpul menghadap ke hadrat Allah yang Maha 
Esa lagi Maha Perkasa.’’ (Q.s. ibrahim: 48) 

Firman Allah s.w.t. di atas memberi isyarat bahawa 
Dia akan menciptakan alam baru dan akan dimulakan 
dengan kehidupan baru. 

Tujuh Lapisan Langit 

Allah s.w.t telah membicarakan tentang tujuh 
lapisan langit dalam beberapa ayat al-Qur’an al-Karim. 
Penjelasan yang kami sebutkan di atas hanyalah 
berhubung dengan langit pertama atau langit dunia. 
Sementara langit-langit yang lain tidak mungkin 
difahami atau diketahui oleh akal manusia. Allah s.w.t 
berfirman: 

“Yang telah menciptakan tujuh langit berlapis- 
lapis. Kamu sekali-kali tidak melihatpada ciptaan 
Tuhan yang Maha Pemurah sesuatu yang tidak 
seimbang. Maka lihatlah berulang-ulang, adakah 
kamulihatsesuatuyangtidakseimbang?Kemudian 

pandanglah sekali lagi nescayapenglihatanmu akan 
kembali kepadamu tanpa menemukan sesuatu 
cacat dan penglihatanmu itupun dalam keadaan 
payah. Sesungguhnya Kami telah menghiasi langit 
yang dekat dengan bintang-bintang, dan Kami 
jadikan bintang-bintang itu alat-alat pelempar 
syaitan, dan Kami sediakan bagi mereka siksa 
neraka yang menyala-nyala.” (Q.s. Al-Mulk, 3-5). 

Dongakkan kepalamu dan pandanglah ke langit 
dengan penuh penghayatan. Fikirkanlah sejenak 
tentang segala perkara yang ada di langit yang tidak 
terhingga itu, yang berputar dengan keindahan yang 
luar biasa. Semuanya mengandungi banyak rahsia dan 
hikmah. 

Bila bumi tidak berputar pada paksinya 
sendiri sudah tentu anda akan melihat sebahagian 
terkena cahaya dan sebahagian lagi gelap yang akan 
mengakibatkan kita tidak mampu membezakan waktu 
kerja dan waktu istirehat. Justeru, putaran bumi yang 
berterusan selama dua puluh empat jam mengandungi 
banyak hikmah. Andaikan masa putaran bumi 
berterusan lebih dari dua puluh empat jam, maka bumi 
akan menjadi seperti bintang Mercurius di mana suhu 
udaranya berbeza antara siang dan malam sebesar 
ribuan darjah. Waktu siang bintang Mercurius yang 
panjang menjadikannya lebih panas manakala waktu 

® malamnya menjadi begitu sejuk sehingga membeku 
segala yang terdapat di sana. 

Berdasarkan fakta-fakta di atas, renungkan 
bagaimana Allah membuat malam menyelimuti siang. 
Bagaimana Dia menjadikan malam untuk istirehat 
dan siang untuk mencari rezeki. Renungkan tentang 
fenomena kekuasan dan kasih sayang Allah dalam 
silih bergantinya siang dan malam tanpa cacat atau 
kesilapan. 

Bayangkan pula seandainya bumi tidak berputar 
mengelilingi matahari, dan tingkat kemiringan paksi 
bumi tidak mencapai 23 darjah dan 27 detik, sudah 
tentu tidak akan ada empat musim, tidak akan ada 
musim kemarau, musim sejuk, musim bunga atau 
musim gugur, tiada wap air yang naik dari lautan dan 
setiap benua akan menjadi sebongkah salji. 

Selain itu, andaikan jarak bumi dan bulan tidak 
seperti sekarang -iaitu mencapai 50 mil dan melebihi 
angka ini, tentu gerakan yang terjadi di bumi tiap hari 
ini akan berubah menjadi gempa, air akan menutup 
semua benua dua kali sehari bahkan gunung akan 
habis dan punah dalam waktu yang singkat. 

Renungkan keagungan alam semesta dan 
banyaknya bintang-bintang. Bagaimana Sang Pencipta 
mencipta dan menyusunnya dengan menjadikan 
bintang-bintang dan unsur-unsur raksasa ini 
bergantung di langit tanpa tiang? 


Tanyalah kepada dirimu apakah pernah suatu hari 
matahari atau bulan berhenti? Pernahkah keduanya 

memerlukan penambaikan seperti yang terjadi 
dengan kehidupan dunia kita? Pernahkah suatu hari 
puluhan benda di langit keluar dari paksinya yang 
telah ditentukan Allah s.w.t atau berhenti dan saling 
bertembungan seperti yang terjadi dalam kemalangan 
lalu lintas dalam kehidupan kita? 

Mengabaikan Tafakkur adalah Dosa Besar 

Manusia memang aneh. Dia bingung dan hairan 
ketika melihat sebuah istana yang penuh dengan hiasan 
yang sangat indah sehingga tidak dapat melupakan 
istana itu dan selalu membicarakan keindahannya 
sepanjang hayatnya. Tapi sayang, dia tidak dapat 
melihat dan memahami alam semesta yang begitu 
agung sebagai tanda kebesaran Allah s.w.t yang 
begitu menakjubkan. Tidak pula dia berfikir tentang 
keindahan semesta mahupun membicarakannya secara 
terperinci. Justeru, manusia yang tidak memahami dan 
tidak merenungi benda-benda di alam ini diibaratkan 
batu besar yang tidak merasakan hujan pada musim 
bunga yang indah. Sedangkan istana yang dikagumi 
dan diagungkan oleh manusia itu hanyalah satu atom 
kecil daripada atom-atom dunia yang merupakan 
molekul terkecil dalam semesta raya yang begitu luas 
dan menakjubkan. 

Perumpamaan manusia yang tidak merenungkan 

® kekuasaan Allah s.w.t bagaikan semut yang membina 
rumah di dalam sebuah istana raja yang menjulang 

tinggi, temboknya kukuh, penuh dengan hiasan 
terindah serta dayang-dayang. Suatu hari, semut 
tersebut keluar daripada biliknya dan bertemu dengan 
beberapa teman, tetapi ia tidak bercerita selain tentang 
bilik tempat tinggalnya. Semut tersebut tidak pernah 
berfikir tentang istana tempat ia tinggal serta tidak 
pula memikirkan kekuatan, keagungan dan pengaruh 
penguasa yang membangun istana tersebut. Selain 
tidak menyedari istana tersebut, semut itu juga tidak 
menyedari orang-orang yang tinggal di dalamnya. 

Orang yang lalai juga tidak memiliki pengetahuan 
tentang indahnya makhluk ciptaan Allahyang luar biasa 
seperti para malaikat, mahupun hamba-hamba pilihan 
yang hidup dalam kerajaan-kerajanNya. Memang, 
semut tersebut tidak memiliki kemampuan untuk 
mengetahui dan menyedari kewujudan istana di mana 
ia tinggal mahupun keindahan yang meliputi dirinya. 
Akan tetapi, seharusnya manusia mampu menyelami 
pelbagai alam melalui tafakkur dan imaginasinya agar 
dia juga mampu mengetahui keindahan yang luar 
biasa pada makhluk ciptaan Allah. 


Salah satu bukti kasih sayang dan kebaikan Allah 
terhadap manusia adalah kemampuan manusia untuk 
mengetahui kelemahan diri berbanding nikmat Allah 
yang tiada terhingga. Manusia diberi kemampuan 
untuk mengetahui cara bersujud sebagai ungkapan 
rasa syukur yang menjadi satu jalan bagi manusia 
menjadi manusia. Dengan kata lain, hanya orang- 

orang yang mahu sujud untuk syukur sahaja yang 
mampu memahami maksud tanggungjawab, nilai 
kehormatan dan maruah kemanusiaan. 

Oleh kerana manusia adalah makhluk yang 
mempunyai potensi untuk melakukan tafakkur sesuai 
dengan fitrah dan penciptaannya, dia tidak boleh 
mengabaikan tafakkur. Apabila dia membiarkan 
api tafakkur itu redup dan padam, bererti dia telah 
mengkhianati amanah Allah dan tidak menunaikan 
haknya, langsung telah memutuskannya dari salah 
satu sifat kemanusiaan yang terpenting. 

Maulana Jalaluddin Rumi, kekasih Allah s.w.t, 
menggambarkan keadaan orang-orang lalai seperti 
orang yang menjalani kehidupan dengan hati yang 
kasar dan bakhil dalam dunia yang penuh dengan 
rahsia dan hikmah yang tiada terhitung. Mereka 
menyaksikan risalah ilahi yang ada pada makhluk 
dengan wajah terpinga-pinga dan bodoh. Dia 
berkata: 

“Suatu hari, seekor lembu jantan masuk ke kota 
Baghdad yang merupakan pusat ilmu dan peradaban 
pada zamannya. Lembu itu menyeberangi kota dari 
hujung ke hujung, tapi sedikitpun dia tidak melihat 
keindahan dan kemegahan kota. Dia hanya melihat 
kulit tembikai yang dibuang di kanan dan kiri jalan 
kerana binatang ternak ini hanya biasa melihat jerami 

® yang berserakan di jalan, rerumputan serta padang 
gembala di kiri kanan sepanjang jalan.” 

Disebutkan dalam sebuah riwayat, pada zaman 
Nabi Musa a.s. terdapat seorang lelaki yang beribadah 
kepada Allah s.w.t selama tiga puluh tahun. Allah 
menghantarkan kepadanya awan yang menjaga dan 
melindunginya daripada panas terik matahari. Suatu 
hari, awan ini tiada hingga dia berjalan di bawah 
terik matahari yang membakar. Ibu lelaki ini tertanya- 
tanya apakah yang menyebabkan perkara tersebut lalu 
dia bertanya: “Apakah kamu melakukan dosa?” Ia 
menjawab, “Tidak.” Sang ibu bertanya lagi: “Apakah 
kamu melihat langit dan bunga-bunga, dan saat itu 
kamu memikirkan kebesaran dan kekuasaan Allah, 
atau kamu lupa?” Sang anak menjawab, “Benar ibu. 
Aku melihat indahnya ciptaan Allah di sekelilingku, 
tapi aku lupa untuk bertafakkur.” Sang ibu kemudian 
berkata, “Wahai anakku, tiada dosa yang lebih besar 
daripada dosa ini. Bertaubatlah sekarang dan jauhilah 
dosa ini.” 

Orang mukmin yang berakal tidak boleh 
meninggalkan kewajiban untuk bertafakkur walaupun 
sejenak. Ketika manusia mengetahui begitu banyak 
keindahan ciptaan Allah s.w.t melalui jalan bertafakkur 
dan bertadabbur maka dia akan semakin kenal dengan 
Allah s.w.t., keagungan dan kebesaran-Nya. Bahkan 
,dia semakin dekat kepada Allah s.w.t. 

Alir.a. berkata: “Sesiapa yangmembacaal-Qur’an 
dan mengetahui sedikit tentang astronomi, maka dia 

semakin beriman dan semakin dekat kepada Allah 
s.w.t.” Lalu dia membaca tirman Allah: 

“Sesungguhnya pada pertukaran malam dan 
siang itu dan pada apa yang diciptakan Allah di 
langit dan di bumi, benar-benar terdapat tanda- 
tanda (kekuasaan-Nya) bagi orang- orang yang 
bertakwa” (Q.s. Yunus, 6) 

Setiap makhluk ciptaan Allah ada fungsi 
tertentu dalam sistem ilahi. Manusia hanya mampu 
mengetahui sedikit sahaja daripada pemberian Allah 
s.w.t. yang tidak terhingga banyaknya kepada sekalian 
makhlukyang tidak diketahui banyaknya pula. Di sini, 
jelaslah bahawa terdapat pelbagai hikmah yang masih 
belum difahami dan diketahui berbanding yang sudah 
difahami dan diketahui. Misalnya, manusia dapat 
mendengar disebabkan nikmat telinga yang diberikan 
Allah. Manusia juga mampu melihat dan membezakan 
bermacam-macam warna disebabkan Allah s.w.t 
menganugerahinya nikmat mata. Walaupun begitu 
banyak tanda-tanda ilahi yang ada pada makhluk 

yang tidak terhingga jumlahnya namun kita tidak 
mampu mengetahui kesemua fenomena tersebut 
kerana tiada kemudahan yang memungkinkan kita 
untuk mengetahui dan memahaminya. 15 

Manusia yang akalnya terbatas tidak akan 
mampu memahami secara mendalam tentang semua 
makhluk dan cirinya. Justeru, bagaimana mungkin 
dia mengetahui dan memahami Allah s.w.t, Pencipta 
semua kewujudan dan alam semesta? Kerana itu, para 
ilmuan muslim yang baru sedikit mengetahui daripada 
keagungan Allah dan fenomena sifat-sifatNya sudah 
mengalami kebingungan dan kehairanan. Mereka 
pun mengungkapkan kelemahan mereka dengan 


15 Dalam pandangan ilmuan muslim, alam adalah gabungan dari 
“ substance-form (substansi dan bentuk (luaran)) dan subtansi.” 
Substansi (atom @jauhar) adalah wujud material, sedangkan zat 
yang melekat pada benda lain ( a'radh ) adalah perkara-perkara 
yang dapat diketahui melalui wujud material tersebut. Sebagai 
contoh, warna dan bau adalah dua kewujudan. Keduanya dapat 
diketahui hanya melalui wujud material. Seperti telah kami sebut- 
kan, andaikan tak ada mata tentulah warna tak dapat diketahui. 
Andaikan tak ada hidung, tentulah bau tak dapat dikenali. Sedan- 
gkan di akhirat, ketika telah dimulainya kehidupan lain dengan 
pelbagai sifat yang lain pula, maka kita mungkin dapat menge- 
tahui semua wujud yang memiliki esensi-tekanan, yang di dunia 
tak dapat kita ketahui. Seperti halnya kita juga dapat mengetahui 
adanya zat yang melekat pada suatu benda lain ( aradh ) yang tak 
dapat kita ketahui, kerana di dunia kita tidak memiliki keleng- 
kapan yang mampu untuk menerima dan mengetahui zat-zat 
( aradh ) tersebut. 

ungkapan, “Ketidakmampuanku untuk mengetahui 
adalah pengetahuan.” 

Dalam semua makhluk ciptaan Allah s.w.t ini tidak 
ada sedikitpun menunjukkan fenomena, cerminan 
atau secebis hakikat zat Allah s.w.t. Segala sesuatu yang 
diciptakan Allah telah menjadi tanda bagi sifat-sifat 
Allah. Allah s.w.t tidak pernah menciptakan sebuah 
tempat yang mampu memuatkan fenomena bagi zat- 
Nya. Ketika Nabi Musa a.s. meminta dan mendesak 
agar dapat melihat Allah, maka Allah menjawab 
permintaan tersebut dalam firman-Nya: 

“Engkau tidak sekali-kali akan sanggup 
melihatKu, tetapipandanglah kegunungitu, maka 
kalau ia tetap herada di tempatnya, nescaya engkau 
akan dapat melihatKu”, Setelah Tuhannya “Tajalli” 
(memahirkan kebesaranNya) kepada gunung itu, 
(maka) “TajalliNya”menjadikangunungitu hancur 
lebur dan Nabi Musa pun jatuh pengsan. Setelah 
dia sedar semula, dia berkata: “Maha Suci Engkau 
(wahai Tuhanku), aku bertaubat kepadaMu, dan 
akulah orang yang awal pertama beriman (pada 
zamanku).”{Q.s. Al-A'raf, 143) 





Oleh kerana pelbagai sebab di atas, maka manusia 
tidak mampu mengetahui hakikat sifat-sifat Allah 
secara sempurna. Diaa hanya dapat berusaha untuk 
mengetahui dan memahami hakikat zat Allah. Betapa 
indah kalimat al-marhum Necip Fazil, seorang penyair 
Turki yang mengucapkan: 

Kesenangan, perhiasan dan kebahagiaan dalam atom 
Dikelilingi cahaya dibungkus oleh cahaya 
Tuhan, ciptaan-Mu bercampur dengan atom-atom 
Tuhan, aku tahu bahwa Engkau adalah Yang 
Diketahui dan Yang Tersembunyi 

Atmosfera 

Terdapat banyak rahsia dan hikmah dalam 
kekosongan udara yang mengelilingi bumi. Mendung 
yang berkumpul di udara, angin yang kadang kala 
bertiup kencang dan kadang kala lembut, petir yang 
kita dengar, kilat yang kita lihat, hujan yang turun, 
serta salji yang berjatuhan semuanya adalah fenomena 
luar biasa yang wujud dengan nyata. 

Al-Qur’an al-Karim menyeru manusia untuk 
merenung pelbagai fenomena yang terdapat di antara 
langit dan bumi ini. Al-Qur’an juga menyeru manusia 
untuk melihat bukti-bukti yang menunjukkan 
kekuasaan Ilahi dalam fenomena tersebut. Allah s.w.t 
berfirman: 

“Sesungguhnya dalam kejadian langit dan 
bumi dan pergantian malam dan siang serta kapal 
yangbelayar di lautdengan apayangmendatangkan 
faedah bagi umat manusia dan hujan yang 
diturunkan dari langit dan menjadikan hidup 
dengannya bumi selepas matinya, dan berkembang 
di dalamnya tiap-tiap jenis binatang yang melata 

di bumi, serta pergantian angin dan awan yang 
ditundukkan antara langit dan bumi (dalam tadbir 
Ilahi) ada padanya tanda-tanda (kebesaran dan 
hikmah kebijaksanaan Tuhan) bagi mereka yang 
menggunakan akal!’ (Q.s. Al-Baqarah, 164) 

Atmosfera yang memeluk bumi dengan penuh 
rasa cinta dan kasih sayang ini dianggap satu perkara 
yang menunjukkan dengan jelas rahmat Allah yang 
tidak terbatas kepada hamba-Nya. Atmosfera terdiri 
dari 77 % nitrogen, 21 % oksigen, dan 1 % gas lainnya 
seperti karbon dioksida, orgone, hidrogen, helium dan 
lain-lain. 


Oksigen adalah unsur yang sangat mudah 
terbakar. Jika jumlah oksigen bertambah 1 % saja dari 
jumlah di atas, maka ada kemungkinan untuk hutan 
terbakar kerana disambar kilat yang mengakibatkan ia 
meningkat sekitar 70 %. Andai kata sekiranya jumlah 
oksigen lebih dari 25 %, maka ia boleh menyebabkan 
kebakaran di sebahagian hutan yang sekarang ini kita 
makan hasilnya lalu akhirnya mengubahnya menjadi 
tompokan debu-debu. 





Pada sudut yang lain, atmosfera bekerja menjaga 
kesimbangan jumlah oksigen dan karbon dioksida di 
udara walaupun keduanya kita gunakan secara terus- 
menerus. Andai di dunia ini hanya ada manusia dan 
binatang, tentu mereka akan menghabiskan semua 
oksigen yang ada dan mengubahnya menjadi karbon 
dioksida. Hatta satu tempoh tertentu, keadaan ini akan 

menyebabkan karbon dioksida naik secara signifikan, 
kesannya manusia dan binatang mengalami keracunan 
dan binasa. Tapi “kekuasaan yang telah mewujudkan 
alam”telahmenciptakantumbuhanyangmemanfaatkan 
karbon dioksida dan mengubahnya menjadi oksigen. 
Ini semua terjadi untuk mewujudkan keseimbangan 
yang luar biasa di alam semesta, antara oksigen dan 
karbon dioksida yang semestinya berperanan untuk 
menjaga kehidupan yang berterusan. 


Selain itu, atmosfera telah diciptakan dengan 
ketebalan yang sangat seimbang kerana jika atmosfera 
terlalu tebal maka ia akan menyerap seluruh oksigen 
sekaligus karbon dioksida, hingga tidak mungkin ada 
tumbuhan ataupun tanaman. Di samping itu, berlaku 
trilion proses interaksi vital (vital interaction) dalam 
tubuh kita pada setiap saat dan sangat memerlukan 
oksigen. Paru-paru berhmgsi menyerap udara lalu 
mengeluarkannya kembali secara terus-menerus. 
Kadar oksigen pada atmosfera yang sangat sesuai 
dengan proses pernafasan menunjukkan perancangan 
yang sangat matang yang tidak diciptakan dengan 
main-main. Allah s.w.t yang menciptakan tubuh 
kita dan mengetahui bahawa tubuh ini memerlukan 
oksigen telah memberikan dan mencurahkan oksigen 
dengan melimpah-ruah dan dengan kadar ideal Allah 
meletakkan oksigen itu dalam udara agar mudah 
didapati untuk membolehkan manusia bernafas 
dengan sebaik-baiknya. Sesungguhnya, dalam setiap 

nafas yang kita sedut dan keluarkan terdapat nikmat 
Allah yang sangat besar dan berharga. 

Ketika menaiki kapal terbang yang dibina 
dengan teknologi paling canggih, kita mendengar 
peringatan, “Pada saat tekanan udara menurun pada 
ketinggian tertentu, maka pakailah topeng oksigen 
yang akan muncul secara automatik di depan anda.” 
Jika demikian halnya, maka pernahkah seseorang 
bertanya dengan takjub dan takut, apakah esok hari 
oksigen akan bertambah dan kadarnya mencapai 25 %, 
lebih daripada 21 %? Atau adakah ia akan berkurang 
dari 21 %? Dalam keadaan demikian, haruskah saya 
membawa persiapan tabung oksigen untuk bernafas? 
Jawapannya pasti tidak kerana setiap individu, yang 
beriman mahupun yang kafir hidup di dunia dan 
menjalani hidup dengan keyakinan bahawa alam 
semesta ini diatur oleh sistem Ilahi yang pasti dan tidak 
meragukan. Jika persoalannya adalah sebaliknya dan 
manusia menyedari pelbagai bahaya dan kerosakan 
hidup yang akan dihadapi, maka dia akan menjalani 
kehidupan ini dengan penuh kesulitan. 

Dari sudut pandang yang lain, udara itu laksana 
cermin yang memantul sinaran di sekeliling kita. Sinar 
itu tidak memberikan cahaya jika tidak bertembung 
dengan material. Cahaya yang bertembung dengan 
benda kecil akan bertebaran seperti bunga api dan 

® menyebar ke pelbagai arah dalam keadaan panas dan 
terang. 

Lapisan ruang kosong di luar atmosfera tetap gelap 
walaupun ada cahaya yang datang dari matahari. Hal 
itu terjadi kerana ketiadaan elemen mahupun atom. 
Sebagai contoh, bulan tidak akan bercahaya kerana 
tiada atmosfera yang dapat memancarkan sinar atau 
cahaya yang berpunca dari matahari. Disebabkan itu, 
walaupun bulan boleh menerangi bumi dan sentiasa 
berada di bawah sinar cahaya yang berterusan dari 
matahari namun ia sendiri tetap gelap. 

Pelbagai fenomena luar biasa di atas merupakan 
bukti yang sangat jelas bahawa Allah s.w.t telah 
menciptakan dunia secara tepat dan sesuai dengan 
syarat-syaratkhususyangmembolehkanmanusiauntuk 
hidup. Pada saat yang sama, pelbagai keseimbangan 
tersebut membuatkan kehidupan menjadi anugerah 
besar dari Allah untuk hamba-Nya dan menjadi salah 
satu bukti tentang wujud dan kekuasaan-Nya yang 
tidak terbatas. 


Faktanya, pergerakan setiap yang wujud di alam 
semesta ini pasti berada dalam aturan sistem Ilahi. 
Setiap sesuatu itu telah direncanakan, dihitung dan 
diatur menurut ukurannya. Semua itu mengharuskan 
kita untuk menerima kebenaran adanya Pemilik 
kekuasaan, aturan dan rencanayang telah menciptakan 
semua benda dan perkara. Dengan demikian, ketika 
orang-orang atheis mengatakan bahawa kehidupan 
dan alam semesta itu lahir dengan sendirinya dan 
keduanya muncul hanya secara kebetulan belaka maka 

dakwaan itu tergolong dalam celoteh ( safsathah ) yang 
menggelikan hati. 

Isma'il Fani Ortughral (1855-1946) menjelaskan 
fakta ini dengan mengatakan: “Ketika kamu 
menyaksikan kesesuaian dan ketepatan aturan di 
suatu tempat, maka secara rasional boleh dipastikan 
ada individu yang mengurus dan yang mengatur 
tempat tersebut. Katakan anda memiliki sebidang 
kebun yang ditanami dengan pelbagai tanaman 
dengan susunan tertentu, lalu pada suatu hari anda 
pergi ke kebun itu dan menjumpai ada satu tanaman 
yang mengarah ke depan dan satu lagi mengarah ke 
belakang. Ketika kamu bertanya punca perubahan 
itu, maka si tukang kebun menjawab, “Angin kencang 
menerpanya hingga menyebabkan perubahan ini.” 
Anda pun menerima jawaban tersebut. Akan tetapi, 
suatu hari anda kembali ke kebun tersebut dan 
mendapati tanaman keempat tetap pada tempatnya, 
yang kelima tercabut; atau tanaman keempat tetap 
di tempatnya sedangkan yang kelima berubah dan 
ketika anda bertanya kepada tukang kebun tentang 
perubahan itu dan ia memberikan jawapan yang sama, 
adakah anda percaya? Tentu kita tidak akan percaya 
kepadanya dan kita akan bersangka buruk kepada 
orang yang membetikan jawapan yang pelik itu. Jika 

® kita dapat mengaitkan peristiwa pertama sebagai suatu 
kebetulan, maka kita tidak dapat menerimanya pada 

peristiwa kedua kerana peristiwa kedua ini tergolong 
perbuatan yang bersistem, terancang dan dipelajari.” 16 

Ertinya, setiap manusia yang dapat berfikir 
dan berakal tidak akan dapat mengingkari bahawa 
alam semesta ini seumpama berjalan sesuai dengan 
perancangan yang tersusun dan dalam keseimbangan 
yang sangat tepat. Maka, pada halaman-halaman 
berikut kita akan menghuraikan tentang beberapa 
keseimbangan tersebut. 


Tekanan Udara 


Pelbagai gas yang membentuk asmosfera 
mengeluarkan tekanan dengan kekuatan sekitar 1 kg 
per 1 cm2. Ertinya setiap tubuh manusia menahan 
tekanan kurang lebih 15 ton namun Allah telah 
menyeimbangkan hal ini dengan sangat sempurna 
kerana sebanyak manapun tekanan udar a di luar tubuh, 
tubuh kita akan mengeluarkan tekanan yang sama 
sebanding dengan tekanan tersebut. Perbezaan kedua- 
dua tekanan ini terzahir ketika mana tekanan udara 
menurun yang menyebabkan ketidakselesaan dialami 
oleh orang yang mendaki dan menyebabkannya mabuk 
udara. Atas sebab itu, para angkasawan mengenakan 
pakaian khusus untuk menjaga tekanan udara ketika 
berada di angkasa. 




16 

Keseimbangan Panas dan Dingin 

Atom-atom hidrogen dan karbon dioksida (C02) 
yang bertebaran di udara melahirkan keseimbangan 
luar biasa dengan energi panas yang tinggi. Atom- 
atom itu menyerap sebahagian besar cahaya yang 
berasal daripada matahari pada waktu siang untuk 
menghalang kenaikan suhu udara yang ekstrem. 
Ketika hari berganti malam, matahari terbenam dan 
cahayanya menghilang, hawa panas yang diserap oleh 
atom wap itu memberi kehangatan seperti cairan 
(plasma) tumbuhan dan hawa panas itu tidak pernah 
hilang dari angkasayang dingin. Sebagai contoh, bulan 
yang tidak memiliki atap pelindung semacam ini, 
pasti akan membara kerana panasnya siang hari dan 
menjadi beku kerana dinginnya pada malam hari. 

Angin 

Atmostera terdiri daripada pelbagai lapisan dengan 
pelbagai tahap suhu udara, tekanan, kadar kelembapan 
dan tenomena yang terjadi di dalamnya. Lapisan pertama 
adalah troposfera yang menyebabkan hujan, salji dan 
angin. Jarak lapisan ini adalah sekitar 16 km dari bumi 
dan suhu udara sangat rendah iaitu -56 darjah Celcius. 
Lapisan udara inilah membentuk sistem kitaran yang 
sempurna. 

® Kehadiran angin turut berlaku kerana daya 
penumpuan(co«centraho«) suhupanasyangmemberikan 

kekuatan dan energi kesan daripada kecondongan 
pusat bumi di mana sinar matahari tidak hanya terarah 
kepada garis khatulistiwa sahaja. Bahkan, suhu panas 
turut tersebar di kawasan khatulistiwa. Di kawasan ini 
berlakunya penyimpanan suhu panas secara luas akibat 
daripada udara yang panas dan permukaan bumi yang 
sangat keras. Kemudian, ribuan tan wap air dari lautan 
memberikan tekanan pada udara yang lembut. Angin 
mengumpulkan air dan membawanya kepada tanah yang 
memerlukan. Sebagai kesan daripada peredaran yang 
terjadi secara terus-menerus ini, maka setiap kawasan 
dalam lingkaran bulat ini memperolehi air. Semua ini 
kerana takdir dan kasih sayang Allah SWT yang tiada 
henti sehingga tiada daerah yang sentiasa kering dan 
tiada pula yang disirami hujan secara berterusan. 


Perpindahan suhu panas berlaku disebabkan putaran 
atmosfera yang sempurna dan sangat menakjubkan. 
Ketika udara sejuk di paksi pivot/axis utara lebih banyak 
turun ke paksi pivot/axis yang rendah, maka udara 
panas naik ke paksi rendah di selatan. Ini terjadi kerana 
pengaruh ke atas pergerakan sistem suhu yang naik 
dan turun di utara dan selatan selain bantuan daripada 
gelombang angin yang kuat dan tinggi. 


Selain itu, pancaran panas dari matahari ke 
permukaan bumi dengan tingkatan suhuyangberbeza- 
beza menyebabkan berlaku perubahan ( diverse ) 
pemanasan udara yang ada di atmosfera. Udara panas 
itu naik ke tempat yang lebih tinggi kemudian diganti 

dengan udara dingin. Fenomena kewujudan tekanan 
udara rendah di tempat yang berisi udara panas di atas 
permukaan bumi dan tekanan udara tinggi di tempat 
yang berisi udara sejuk akan membentuk sumber- 
sumberudarayangbergerakyangdisebutdengan“pusat 
udara”. Akhirnya, atom daripada bahan yang kecil dan 
halus mulai bergerak dalam bentuk angin. Melalui 
angin inilah, terjadinya transformasi kelembapan 
dan panas, kepadatan dan energi yang berada dalam 
atmosfera juga menerbangkan dan memindahkan 
debunga untuk membantu pertumbuhan pelbagai 
tanaman ke tempat-tempat yang memerlukan. 

Tentang hal ini, Allah SWT berfirman: 

“Dan telah Kami kirimkan angin (untuk) 
mengahwinkan, lalu Kami turunkan dari langit air 
(hujan), lalu Kami beri minum kalian dengannya 
(air itu), dan tidaklah kalian orang-orang yang 
menyimpan (air itu), dan sekali-kali bukanlah 
kamu yang menyimpannya .” (Q.s. AI-Hijr, 22 ) 





Justeru, sebagaimana makhluk lain yang 
ada di alam semesta ini, angin juga tunduk dan 
patuh sepenuhnya kepada pengaturan, kekuasaan 
dan keagungan Allah s.w.t. Angin patuh ketika 
mana Allah mengkehendakinya untuk menjadi 
perantara bagi rahmat-Nya. Begitu juga ketika Dia 
mengkehendakinya berubah keadaan sama ada 
merosakkan dan menghancurkan. Kehancuran kaum 
Ad yang disebabkan oleh angin adalah contoh paling 

baik yang menunjukkan fakta tersebut. Allah SWT 
berfirman: 

“Sesungguhnya Kami telah menghembuskan 
kepada mereka angin yang sangat kencang 
pada hari nahas yang terus menerus, yang 
menggelimpangkan manusia bagaikan pokok 
kurma yang tumbang.” (Q.s. al-Qamar, 19-20) 


Manfaat Angin 


Selain mampu menahan ribuan tan air yang 
lembut, angin juga mampu untuk memikul ratusan 
pesawat udara serta menyebarkan cahaya dan suhu 
panas. Ia juga menyampaikan suara ke telinga kita 
melalui ratusan gelombang longitud ( longitudinal) 
suara. Telefon bimbit merupakan satu contoh 
yang paling menarik. Dari sudut yang lain, udara 
dapat menyebarkan pelbagai bau ke hidung kita. 
Tanpa atmosfera, sudah tentu kita tidak akan dapat 
mendengar suara teman-teman yang duduk di 
samping kita, cahaya tidak akan menerangi dan siang 
tidak akan bersinar menerangi bumi. Di samping itu, 
udara juga berfungsi kepada kehidupan kerana kita 
menggunakan udara untuk bernafas dalam paru-paru 
dan urat-urat ( veining ) kita. Dengan demikian, angin 
mengingatkan orang beriman agar berfikir terhadap 
keagungan dan kekuasaan Allah SWT serta keluasan 
rahmat-Nya yang tiada terhingga. 


o 

Filter Ilahi 


Lapisan udara di atas troposfera ( troposphere) 
adalah lapisan stratos/era (stratosphere ) dengan 
ketinggian 50 km dari permukaan bumi. Di sini 
terletaknya lapisan ozon di mana suhu panas naik ke 
lapisan ini yang mencegah sampainya sinar berbahaya 
dan tenaga panas yang tinggi ke bumi. Ozon adalah 
partikel ataupun zarah yang mengandungi tiga bentuk 
molekuloksigen(03).Ozonberperananuntukmenapis 
sinar matahari yang berbahaya. Penyinaran sinar ultra 
violet (UV) yang berasal daripada matahari akan 
menghalang pertumbuhan tanaman, menyebabkan 
kanser kulit pada manusia, membahayakan mata dan 
memburukkan penyakit gastrik. Lapisan s tratos/era 
(stratosphere) menghalang dan memantulkan 
sinar ultra violet yang berasal daripada matahari 
serta menukarkan oksigen ke dalam ozon dengan 
keseimbangan fizik yang luar biasa. 




Pada dasarnya, ozon merupakan gas yang beracun 
dan sangat berbahaya. Menghirup 0.005 gram ozon 
sudah cukup untuk membunuh manusia. Namun, 
kasih sayang dan kebijaksanaan Allah s.w.t. telah 
menjadikan lapisan beracun yang sangat berbahaya ini 
sebagai lapisan yang mampu mencegah bahaya yang 
sangat besar dari mengancam manusia. Maka, gas 
ozon ini dijadikan sebagai jilter Ilahi untuk menjaga 
keseimbangan udara. 

Bumbung ( Canopy ) Pelindung 

Lapisan udara mesosfera ( mesosphere ) terletak 
pada ketinggian 80km, dianggap sebagai lapisan tengah 
pada atmosfera yang berfungsi untuk menghalang 
aliran meteor. Meteor yang menyeberangi rintangan 
planet Musytari, Zuhal dan Bulan tertarik ke bumi 
kerana graviti bumi lalu dengan cara menakjubkan 
masuk ke dalam atmosfera. Dalam peristiwa yang 
disebut dengan “tahi bintang” ini, meteor terbakar 
ketika bergeser (f'riction ) dengan lapisan udara 
mesosfera ( mesosphere ) dan berubah menjadi debu. 

Sekiranya bumi tidak mempunyai yang 
melindungi atau hanya mempunyai lapisan yang lebih 
nipis, sudah tentulah bertrillion meteor akan jatuh ke 
permukaan bumi lalu membakar dan melubanginya 
seperti yang terjadi pada bulan. Oleh yang demikian, 
perubahan bola-bola yang jatuh dari langit menjadi 
debu dan tanah sebelum sampai ke bumi dan jatuh 
menimpa kepala kita adalah satu dari bukti kasih 
sayang Allah SWT yang tiada penghujungnya. 


Seterusnya peristiwa alam yang lain adalah 
partikel atom-atom debu iaitu titik-titik daripada 
titisan air hujan. Bagi membentuk dan mewujudkan 
awan di langit, atom-atom itu harus berukuran sangat 
kecil dan halus sama ada bersumber daripada bumi 
mahupun angkasa dan harus sampai ke atmosfera 
teratas. Atom-atom kecil itu menebal dan berkumpul 
(i accumulation ) dengan angin basah yang membawanya 


o 

ke atas dan membentuk titik-titik awan. Titik-titik 
awan ini akan berubah menjadi titis hujan yang sangat 
kecil, mengikut hukum fizik dan perhitungan yang 
tepat. Kemudian titisan kecil dan halus itu turun ke 
bumi. 

Sebelum gambaran tentang atmosfera ini 
diketahui manusia, Allah s.w.t. yang menciptakan 
langit dan bumi telah berfirman dalam kitab-Nya: 

“Dan Kami menjadikan langit itu sebagai 
atap yang terpelihara, sedang mereka berpaling 
dari segala tanda-tanda (kekuasaan Allah) yang 
terdapat padanya." (Q.s. al-Anbiya, 32 ) 

Gelombang Radio dan Cahaya 

Lapisan udara yang ketinggiannya dari bumi antara 
500-1000kmdisebutdenganz'onos/era(ionosphere)yang 
mengandungi atom-atom dan partikel-partikel yang 
mempunyai radiasi elektromagnetik sama ada dengan 
memberi ataupun mengambil elektron. Disebabkan 
penyerapan sinar matahari yang mengandungi energi 
panas yang tinggi, maka suhu panas pada lapisan ini 
dapat mencapai 2,000 darjah Celcius. 

Lapisan ionosfera itu seperti cermin yang diperbuat 
daripada ion-ion atmosfera yang memantulkan 
gelombang-gelombang elektromagnetikyang menjalar 

® naik dari bumi ke angkasa sambil mengeluarkan 
gelombang radio yang kembali ke bumi dan mencapai 





Tafakkur Tentang Alam Semesta 


ke semua sudut bumi. Oleh kerana itu, gelombang 
yang bertebaran ini dapat diteliti dan diikuti dengan 
mudah di semua tempat. 

Allah s.w.t. telah menjadikan bumi yang terapung 
di angkasa gelap dan dingin sebagai tempat tinggal 
dan rumah yang penuh dengan kehidupan dengan 
kepanasan yang sesuai. Semuanya berjalan sesuai 
dengan ukuran dan hikmah-Nya. Bahkan hembusan 
udara yang paling kecil di atas permukaan bumi yang 
membentuk udara seimbang juga bukan terjadi tanpa 
hikmah. Begitu juga daun terkecil pada suatu pohon 
juga tidak jatuh dengan sendirinya. Segala sesuatu 
- sama ada makhluk yang paling kecil hinggalah 
yang paling besar merupakan ungkapan dari sebuah 
hamparan indah yang menunjukkan keagungan dan 
keindahan ciptaan Allah s.w.t. Dia berfirman: 


“Tidakkah kamu perhatikan hahawa Allah 
telah menundukkan untuk (kepentingan)mu apa 
yang ada di langit dan apa yang ada di bumi 
dan menyempurnakan untukmu nikmat-Nya 
lahir dan batin. Dan di antara manusia ada yang 
membantah tentang (keesaan) Allah tanpa ilmu 
pengetahuan atau petunjuk dan tanpa kitab yang 
menerangi." (Q.s. Luqman, 20 ) 


Betapa bahagianya orang yang meneliti alam 
semesta yang penuh hikmah sekaligus penuh dengan 
kenyataan dan kebenaran. Seterusnya, memahami 


© 

rahsia dan nasihat yang ada di dalamnya serta 
memahami kejadian cakerawala. 


Mendung, Hujan dan Salji 

Cuba renungkan tentang awan yang melayang di 
udara yang diibaratkan lautan yang agung dan besar. 
Salah satu fungsinya adalah mencegah kepanasan yang 
melampau atau ekstrem terhadap bumi. Setiap kali 
suhu bertambah panas, air mengewap dan membentuk 
awan dengan lebih banyak. Mendung-mendung 
seumpama cermin yang memantulkan sinar matahari 
hingga suhu bumi tetap berada dalam keseimbangan. 



Ketika hendak menurunkan hujan, Allah s.w.t. 
Yang Maha Pengasih meniupkan angin untukmembawa 
khabar gembira. Angin itu membawa mendung 
seperti gelombang laut dan atas perintah Allah ia 
bergerak ke negeri-negeri dan tempat-tempat yang 
dikehendaki-Nya. Allah jugalah yang menyebarkan 
awan di langit, mengumpul bahkan mengeluarkan 
hujan daripada mendung tersebut hingga tumbuh 
bercambah tumbuh-tumbuhan di bumi. Hal ini 
mengingatkan kita bahawa dengan cara yang sama, 
Allah s.w.t. akan menghidupkan kembali orang-orang 
mati. Dia perintahkan manusia agar memahami tabir 
Ilahi yang agung tersebut. 17 

17 Lihat: Q.S. al-A'raf, 57 dan Fathir, 9. 

Allah s.w.t. menurunkan rahmat hujan kepada 
hamba-Nya. Orang yang hidup di padang pasir yang 
kering akan bergembira dengan nikmat ini. Setelah 
putus asa, merekapun kembali optimis. Allah SWT 
berfirman: 

“Dan Dialahyangmenurunkan hujan sesudah 
mereka berputus asa dan menyebarkan rahmat- 
Nya. Dan Dialah yang Maha Pelindung lagi Maha 
Terpuji.” (Q.S. asy-Syura, 28) 

Allah s.w.t. mendidik para hamba yang banyak 
berdosa ini dengan diberikan kemarau dan juga 
diberikan hujan. Dia menyeksa mereka dan Dia juga 
menjaga mereka sesuai dengan kehendak-Nya. Allah 
al-Haq s.w.t. berfirman: 

“Tidaklah kamu melihat bahawa Allah 
mengarak awan, kemudian mengumpulkan 
di antara (bahagian-bahagian)nya, kemudian 
menjadikannya bertindih-tindih, maka 

kelihatanlah olehmu hujan keluar dari celah- 
celahnya dan Allah (juga) menurunkan (butiran- 
butiran) ais dari langit, (iaitu) dari (gumpalan- 
gumpalan awan seperti) gunung-gunung, maka 
ditimpakan-Nya (butiran-butiran) ais itu kepada 
siapa yang dikehendaki-Nya dan dipalingkan- 
Nya dari siapa yang dikehendaki-Nya. Kilauan 
kilat awan itu hampir-hampir menghilangkan 
penglihatan.” (Q.S. an-Nur, 43) 

Ertinya, ketika Allah SWT menghendaki 
maka Dia bentuk hubungan langit dan bumi ini 
seumpama perbuatan manusia dan hati mereka. Dia 
mengirimkan hujan dalam bentuk titisan hingga tidak 
akan pernah ada setitis pun bertemu atau bersatu 
dengan yang lain. Setiap titisan hujan bergerak sesuai 
dengan perancangan ( planning ) yang tidak pernah 
menyimpang. Tiada satu titis pun yang lambat atau 
mendahului perancangan yang ditentukan itu. Andai 
manusia dan jin bersatu untuk menghitung titisan 
hujan yang jatuh di suatu kampung atau berusaha 
menghitung berapa jumlah titisan yang membentuk 
air, pasti mereka tidak akan mampu melakukannya 
kerana hanya Allah yang telah menciptakan yang 
mengetahui jumlahnya. 

Di samping itu terdapat beberapa fenomena Ilahi 
yang tidak dapat dihitung dalam gelas yang penuh 
dengan air kosong tersebut dan dalam ais yang jatuh 
seperti bulu kapas yang putih. 





Siapakah yang membuat dahan atau ranting 
terkecil di atas pokok dapat memanfaatkan air hujan 
dan ais (salju) yang turun dari langit? Air yang tersebar 
di setiap daun dan tidak dapat dilihat menj adi makanan 
bagi setiap atom dalam pohon tersebut melalui 
arteri-arteri ( artery) pada daun tersebut. Sungguh 
menakjubkan bahawa air yang biasanya mengalir dari 
atas ke bawah dapat naik ke atas. 

Andai setiap titisan hujan itu turun mengikut 
hukum graviti bumi, maka sudah tentulah setiap 
titisan itu akan mengenai bumi dengan cepat secepat 
peluru yang meluncur daripada senjata api. Namun, 
diciptakan hujan untuk membawa kehidupan bagi 
makhluk hidup di mana setiap titisan hujan turun ke 
bumi dengan kecepatan yang sama tetapi tidak akan 
menyakiti seseorang, menghancurkan rumah ataupun 
merosakkan tanaman. Hal demikian kerana titisan- 
titisan itu terbentuk berdasarkan standard tertentu 
dan berubah menjadi titisan hujan yang sangat kecil. 
Selanjutnya daya angkat udara itu menyamai pengaruh 
kekuatan graviti bumi dan membuatkan hujan turun 
ke bumi dengan kecepatan yang tetap. 

Tidakkah fakta-fakta ini saja sudah cukup bagi 
orang yang mahu melihat dan menyedari sejauh mana 
keagungan sistem Ilahi ini. Mengetahui keseimbangan 
yang begitu teliti di alam semesta yang menjadi tempat 
kehidupan akan menjadikan kita tahu bahawa ilmu 
Allah, kekuasaan dan hikmah-Nya itu tiada terhingga. 

Tafakur tentang Bumi 

Hamba-hamba yang bertakwa memiliki tafakur 
yang mendalam sehingga mereka (iaitu orang mukmin) 
memahami bahasa bunga yang tumbuh mekar, burung 
yang terbang dan pepohonan yang berbuah. Segala 
keindahan, ketelitian dan kelembutan yang ada dalam 
kejadian ini terpantul dalam kehidupan batiniah 

(spiritual) mereka. Atas sebab itu mereka memiliki 
ruh yang lembut seperti bunga dan kedermawanan 
seperti pohon yang berbuah. Merekalah orang-orang 
yang bahagia, orang-orang yang telah mendapat pujian 
Allah s.w.t. dalam kitab-Nya. 

Allah s.w.t. telah menciptakan bumi dengan 
bentukyang paling indah untukmanusia hidup di sana. 
Allah s.w.t. juga telah menciptakan bumi bergerak di 
atas paksinya dengan kadar yang sesuai agar manusia 
dapat membuka jalan dan berjalan di atasnya. Dalam 
hal ini, Allah s.w.t. berfirman: 





“Dialah yang menjadikan bumi sebagai 
hamparan bagimu dan langit sebagai atap, dan 
Dia menurunkan air (hujan) dari langit, lalu Dia 
menghasilkan dengan hujan itu segala buah-buahan 
sebagai rezeki untukmu; kerana itu janganlah kamu 
mengadakan sekutu-sekutu bagi Allah, padahal 
kamu mengetahui." (Q.S. al-Baqarah, 22) 

Dia juga berfirman: 

”Bukankah Kami telah menjadikan bumi itu 
sebagai hamparan?, Dan gunung-gunung sebagai 
pasak?” (Q.S. an-Naba’, 6-7) 

Lalu firman-Nya: 

“Dialah yang menjadikan bumi itu mudah 
bagi kamu, maka berjalanlah di segala penjurunya 
dan makanlah sebahagian dari rezeki-Nya. Dan 

hanya kepada-Nya-lah kamu (kembali setelah) 
dibangkitkan.” (Q.s. al-Mulk, 15) 

Di dalam al-Qur’an, Allah s.w.t. banyak berbicara 
tentang bumi agar fikiran dan pandangan manusia dapat 
melihat hikmah yang terkandung di dalamnya. Kulit 
luar bumi adalah tempat orang-orang hidup sedangkan 
perutnya adalah tempat bagi orang yang mati. 

Dalam hal ini Allah berfirman: 


“Bukankah Kami menjadikan bumi (tempat) 
berkumpul orang-orang hidup dan orang-orang 
mati?” (Q.S. al-Mursalat, 25-26) 


Lihatlah bagaimana bumi yang mati kemudian 
menjadi hidup ketika hujan turun padanya. Ia menjadi 
subur dan menumbuhkan segala macam tanaman yang 
indah. Dari perut bumi, tumbuhlah segala tanaman 
yang bermacam-macam rasa dan warna. Lihatlah 
bagaimana Allah mengukuhkan bumi dengan gunung- 
gunung yang kukuh dan megah dengan air tersimpan 
di bawah gunung tersebut? Bagaimana mata air dan 
sungai memancar di atas permukaan bumi? Bagaimana 
air yang tawar dan cair dapat keluar dari batu yang 
keras dan tanah yang kotor? Bagaimana mungkin 
tumbuh pelbagai pohon dan tanaman seperti gandum, 
anggur, zaitun, kurma dan delima? Bagaimana buah 
yang beraneka ragam itu berbeza-beza pula warna, 
rasa, aroma, bentuk dan keadaannya? Bagaimana 
Allah s.w.t. melebihkan rasa yang satu dibanding yang 

lain padahal semuanya disiram dengan air yang sama 
dan tumbuh di atas tanah yang sama. 

Tumbuh-Tumbuhan 

Ketika sebiji benih jatuh ke tanah yang lembab 
maka iapun tumbuh dan berkembang. Seiring dengan 
perkembangan ini, benih itu terbelah. Bahagian 
atasnya mengeluarkan pohon yang menjulang di 
atas bumi manakala bahagian bawah benih pula 
mengeluarkan akar yang berkembang dan menusukke 
dalam bumi. Keadaan ini amat mengagumkan kerana 
tabiat benih dan pengaruh luaran atau eksternal 
(i external ) itu sendiri. Dari benih itu keluar bahagian 
yang meninggi ke udara dan menjulang ke langit dan 
sebahagian lagi masuk dan menusuk ke dalam bumi. 
Dua fenomena yang berlawanan ini dan berasal dari 
satu benda yang memiliki tabiat yang sama adalah 
sesuatu yang menakjubkan dan menghairankan. 
Namun hakikatnya, semua ini terjadi atas kehendak 
Sang Khaliq Yang Maha Agung yang memiliki hikmah 
dalam segala hal. 

Seterusnya dari benih itu tumbuhlah pohon 
yang subur dan lebat. Bunga-bunga tumbuh mekar 
dan tersenyum di atas dahan-dahan lalu berubah 
menjadi buah yang ranum yang beraneka jenis 
dan mengandungi zat-zat yang berguna bagi tubuh 

® manusia. Setiap buah mengandungi pelbagai khasiat. 
Contohnya, benih anggur yang keras dan kering tetapi 

buahnya basah dan segar. Dengan munculnya pelbagai 
makanan yang memiliki pelbagai keistimewaan 
dari benih yang sama dan mendapat pengaruh yang 
sama sudah pasti ia merupakan rencana dari Pemilik 
Kekuasaan dan Sang Maha Bijaksana. 

Di samping itu, daripada tumbuh-tumbuhan 
tersebut Allah s.w.t. menciptakan bahan perubatan 
untuk menyembuhkan penyakit- penyakit manusia. 
Ada tumbuhan yang menjadi ubat, makanan, 
penyuntik tenaga bagi tubuh tetapi ada juga yang boleh 
mengancam nyawa manusia. Ketika bermetamorfosis 
(; metamorphosis ), terdapat sebahagian tanaman 
berubah bentuk dan perana yang berbeza daripada 
asalnya. Ada tumbuhan yang memberikan kebahagiaan 
dan membaikkan kehidupan bagi manusia, ada pula 
yang menenangkan dan mengkhayalkan manusia. 

Selain daripada itu, tumbuh-tumbuhan tersebut 
memerlukan karbon dioksida dan air dan melepaskan 
oksigen yang diperlukan bagi pernafasan semua 
makhluk. Betapa agung peristiwa ini bagi orang yang 
mahu mengambil pengajaran. 

Hasilnya, tidak ada daun yang tumbuh dan tidak 
ada kayu yang tersisa yang tidak mengandungi manfaat 
besar bagi manusia. Tapi hanya segelintir manusia 
yang mahu mengambil inisiatif untuk memahami 
hakikat manfaat tersebut. 

Dedaunan tanaman yang tumbuh daripada bumi 
dalam pelbagai bentuk, warna, aroma dan rasa yang 
berbeza walaupun kecil dan tidak bermanfaat mampu 
mengalirkan proses-proses fizik yang tidak dapat 
dilakukan oleh mana-mana ahli kimia. Alangkah 
mengagumkan semua peristiwa tersebut. 

Sistem dan keseimbangan dalam pertumbuhan 
tanaman juga adalah gambaran pelbagai fenomena 
keagungan Ilahi. Contohnya, pokok tulip yang 
menghasilkan trilion benih setiap tahun mempunyai 
benih berbentuk seperti payung yang dibuat daripada 
bulu halus, untuk dibahagikan dan disebarkan ke 
seluruh penjuru. Angin membawa benih-benih 
tersebut ke pelbagai tempat yang jauh. Jika setiap 
benih yang berasal dari pohon induk itu dapat 
menumbuhkan satu pohon tulip yang baru, maka 
sudah pasti seluruh muka bumi akan penuh dengan 
pohon tulip yang dapat menyesakkan pendudukbumi. 
Contoh ini dapat juga berlaku untuk biologi makhluk 
(biological creatures) yang lain. 

Beberapa tahun yang lalu, orang-orang Australia 
telah membuat pagar tanaman daripada pokok kaktus. 
Akibat tiada serangga yang memakan pohon kaktus 
menyebabkan tanaman tersebut tumbuh dengan 
pesatnya. Akhirnya, pertumbuhan yang luar biasa 
itu telah menggelisahkan penduduk Australia kerana 

® tanaman kaktus yang begitu banyak telah memenuhi 
ruang dan kawasan negara tersebut. Keadaan ini 





Tafakkur Tentang Alam Semesta 


telah memaksa para penduduk kota dan kampung 
untuk meninggalkan tempat tinggal mereka, meroboh 
dan memusnahkan rumah-rumah mereka. Para ahli 
serangga Australia berfikir dan berusaha keras untuk 
mencari jalan bagi menghapuskan pohon kaktus 
tersebut sehingga mereka menemukan serangga yang 
hidup dan hanya makan dari pohon tersebut. Mereka 
segera membawa serangga yang dimaksudkan ke 
Australia. Serangga itupun berkembang biak ( breed ) 
dengan cepat dan tidak lama kemudian cara ini 
berhasil mengatasi pertumbuhan pokok kaktus itu. 
Justeru, pada hari ini pokok kaktus hanya ada di 
tempat dan kawasan yang sangat terbatas. Mereka 
terlepas daripada bencana dan serangga itu digunakan 
dalam populasi ( population ) yang diperlukan untuk 
mengawal pertumbuhan pokok kaktus tersebut. 

Contoh di atas menunjukkan alam semesta 
ini berjalan menurut keserasian ( harmonious ) dan 
keseimbangan dalam lingkungan yang teratur dan 
terkawal. Akal tidak mampu mengetahui rahsianya 
dengan mudah. Oleh yang demikian, akal fikiran atau 
logika tidak dapat mengingkari wujudnya kuasa yang 
mampu mencegah tumbuhnya sebahagian tanaman 
dan pembiakan binatang secara ekstrem, hingga 
mengancam kehidupan di bumi. 

Dari sudut yang lain, tumbuhnya jutaan jenis 
tumbuhan dan buah-buahan yang berbeza-beza di 
atas tanah yang sama juga merupakan sesuatu yang 

mengagumkan. Ini disebabkan Tuhan yang Maha 
Pemberi rezeki telah menyiapkan aneka jenis punca 
makanan bagi setiap jenis dan spesies makhluk-Nya. 

Sebagai contoh, manusia tidak makan apa yang 
dimakan oleh kambing dan kambing tidak makan 
apa yang dimakan oleh manusia. Ini bererti rezeki 
telah dibahagi dengan seimbang dan cermat sesama 
makhluk. Ayat di bawah ini mengaj ak kita untuk b erfikir 
secara mendalam untuk menyingkap kekuasaan Allah 
s.w.t. yang memenuhi dan membahagi rezeki kepada 
makhluk-Nya. Allah berfirman: 

“Dan berapa banyak binatang yang tidak 
(dapat) membawa (mengurus) rezekinya sendiri. 
Allah-lah yang memberi rezeki kepadanya dan 
kepadamu dan Dia Maha Mendengar lagi Maha 
Mengetahui." (Q.S. al-‘Ankabut, 60) 

Burung yang sihat meletakkan biji-bijian ke mulut 
burung yang sakit adalah satu fenomena yang begitu 
agung tentang kasih sayang Allah. Hidangan Ilahi 
yang tiada terhingga dan mencakupi semua makhluk 
sejak penciptaan dunia hingga kini pada setiap saat 
merupakan pengajaran yang sangat besar. 

Seterusnya, jika kita terus mengkaji kita akan 
melihat bahawa tiga perempat daripada bumi 
ini dilitupi oleh air. Sebahagian besar daripada 

® seperempat wilayah daratan adalah daerah tandus 
atau padang yang tidak dapat ditumbuhi tanaman, 

hanya sebahagian kecil sahaja tanah yang boleh 
ditanami. Betapa besar kekuasaan Allah s.w.t. yang 
telah menjadikan di bumi ini sumber makanan yang 
cukup untuk mengenyangkan semua makhluk hidup. 


Lautan Luas 


Telah dijelaskan bahawa tiga perempat 
daripada bumi yang kering ini dilitupi oleh air. 
Namun, kedinginan kutub bumi yang beku tidak 
mempengaruhi seluruh dunia dan kepanasan daerah 
khatulistiwa tidak dapat membakar seluruh wilayah 
tersebut. Ini kerana bahagian daratan yang memanas 
dek sinar matahari di siang hari memantulkan suhu 
panas yang terkumpul padanya ke seluruh sudut bumi 
sama seperti radiator. 18 Sedangkan lautan walaupun 
menyerap berjuta-juta serpihan panas dari matahari 
namun ia hanya memanas dalam suhu yang sangat 
rendah dan tidak mudah pula dingin. 


Lautan yang lebih banyak daripada daratan 
merupakan pengawal suhu panas dalam sistem cuaca 
dan berperanan mencegah suhu menjadi panas 
sehingga melebihi batas atau dingin yang bersangatan. 
Pada waktu yang sama, proses pengewapan menjamin 
keperluan air di daratan. Seandainya lautan di bumi 
lebih kecil daripada yang ada sekarang maka jumlah 
pengewapan akan berkurangan hingga air juga turut 


o 


18 Radiator adalah perangkat penyeimbangan panas dalam generator. 

terjejas yang boleh menyebabkan perubahan bumi 
menjadi padang yang tandus dan kering. 

Ciri-ciri kehidupan dan kekayaan di dalam laut 
setara dengan kekayaan yang ada di atas bumi. Dari 
dalam laut kita dapat menggali mutiara, permata dan 
batu-batu bernilai yang lain. Malah terdapat juga 
makanan-makanan segar yang sangat penting bagi 
keperluan manusia. 

Air 

Setiap makhlukyang hidup di atas bumi ini sangat 
bergantung kepada air. Jika seseorang memerlukan 
seteguk air minuman tapi tidak mendapatnya 
sedangkan dia memiliki semua kekayaan bumi, maka 
dia tidak akan ragu sedikitpun untuk menukar semua 
kekayaan tersebut dengan air. Begitu juga jika dia 
tidak dapat mengeluarkan air yang telah diminumnya, 
maka dia juga tidak akan ragu untuk mengeluarkan 
segala yang dimiliki demi mengeluarkan air tersebut. 
Betapa aneh manusia! Dirham, dinar dan batu-batu 
permata itu tampak bernilai tinggi di matanya, namun 
ia tidak mengetahui keagungan nikmat Allah SWT 
yang ada dalam seteguk air. 

Hakikatnya, setiap orang mampu melakukan 
tafakur tentang pelbagai fakta yang relevan ( relevant) 

® dengan dirinya tanpa perlu dibantu ilmu yang luas 
dan kecerdasan yang tinggi untuk mengetahui 





Tafakkur Tentang Alam Semesta 


pelbagai keperluan makhluk di muka bumi ini untuk 
hidup dan memperoleh kehidupannya. Dia juga 
pasti memahami bahawa dirinya hidup dalam alam 
mukjizat dan pelbagai keluarbiasaan Ilahi, di tengah 
pelbagai suasana yang membantunya untuk hidup 
serta dalam situasi yang pasti tidak mungkin ada 
dengan sendirinya. Setiap akal fikiran yang sihat dan 
mampu memahami, mengetahui dan mengakui hal 
itu pasti tidak akan terjerumus ke dalam perbuatan 
menderhakai Allah s.w.t., Sang Pencipta dan Pengatur 
alam semesta. 


Hikmah dan Rahsia Binatang 

Kita harus memerhatikan dengan baik burung- 
burung yang berterbangan di langit; binatang-binatang 
darat yang liar mahupun jinak; serangga-serangga kecil 
yang sukar dilihat. Semuanya mengandungi rahsia 
keajaiban yang pasti membuatkan kita kagum dan 
takjub terhadap kebesaran, kekuasaan dan keagungan 
Allah s.w.t. yang telah menciptakan semuanya. 


Bagaimana Allah s.w.t menyusun anggota tubuh 
yang menakjubkan dalam binatang-binatang kecilyang 
sukar dilihat dengan mata itu? Bagaimana Dia jadikan 
semuanya boleh menjalankan fungsinya dengan 
sempurna? Semua keistimewaan binatang-binatang 
tersebut yang telah dikaji oleh manusia berada di luar 
batas pengetahuan dan imaginasi manusia. 

Jika manusia melihat dengan teliti binatang yang 
ada di dunia berserta bentuk dan modelnya, mereka 
pasti terfikir tentang pelbagai manfaat yang dapat 
diperolehi daripada binatang-binatang tersebut, seperti 
kulit, bulu, susu dan daging. Oleh itu, mereka akan 
dapat melihat rahmat dan kasih sayang Allah yang 
tidak terhingga. Ahah s.w.t. Tuhan Yang Maha Tinggi 
lagi Maha Kuasa, telah memberi mereka kulit untuk 
berlindung dari dingin, kuku-kuku yang kuat untuk 
melindungi kaki serta menghadapi segala keperluan 
mereka dengan seindah dan sebaik mungkin. 

Sebagaicontoh,badankupu-kupuyangterbungkus 
dalam bingkai yang indah dan menarik yang tidak 
dapat dilukiskan dengan kata-kata, hanyalah satu dari 
sekian banyak keindahan Ilahi yang tidak terhingga. 
Ini adalah keindahan yang dipamerkan untuk dilihat 
oleh mata, diketahui oleh akal dan disedari oleh hati. 


Dalam al-Qur’an al-Karim, Allah mengkehendaki 
agar kita melihat unta dan berfikir bagaimana ia 
diciptakan. Dia berfirman: 





“Maka apakah mereka tidak memerhatikan 
unta bagaimana ia diciptakan, Dan (melihat) 
langit, bagaimana ia ditinggikan? Dan (melihat) 
gunung-gunung bagaimana ia ditegakkan? Dan 
(melihat) bumi bagaimana ia dihamparkan?Maka 
berilah peringatan kerana sesungguhnya kamu 
hanyalah orang yang memberi peringatan.” (Q.s. 
al-Ghasyiyah: 17-21) 

Ertinya, jika kita merenungkan secara mendalam 
tentang penciptaan pelbagai binatang dan makhluk 
lain, maka kita akan melihat banyak tanda keagungan 
Allah. 


Allah telah memberikan keistimewaan dan 
karakter kepada semua makhluk yang dapat 
memberikan sumbangan yang bermacam-macam 
meskipun mereka hidup kerana makan makanan yang 
sama. Semuanya saling menyempurnakan antara satu 
sama lain hingga menjadikan kehidupan sempurna. 

Contohnya, ketika lembu atau kambing makan 
daun mulberi ( mulberry ) yang hijau, maka ia 
menghasilkan daging, susu dan bulu. Namun, jika 
daun ini dimakan oleh ulat sutera, maka ulat itu 
menghasilkan sutera, jika ia dimakan oleh kijang maka 
ia mengeluarkan bau-bauan yang mewangi manakala 
lebah pula menghasilkan madu daripada manisan 
(; nectar ) bunganya. 

Semua ini berada di luar batas pengetahuan 
manusia yang merupakan makhluk paling sempurna 
di alam semesta. Daun-daun yang beraneka warna 
dan bau serta menghasilkan beraneka bunga daripada 
tanah yang sama adalah satu keadaan yang luar biasa. 
Tidak akan mampu dibuat oleh sesiapapun walaupun 
tinggi kemampuannya. 


Manusia (makhluk paling sempurna) tidak akan 
mampu menciptakan binatang yang boleh memberikan 

daging dan susu yang makan dari rumput berdasarkan 
sistem Ilahi yang Allah telah diberikan. Jika manusia 
mengumpulkan ribuan tan rumput dan meletakkannya 
dalam makmal kimia terbaik dengan teknologi moden 
yang paling canggih sekalipun, maka dia tidak akan 
mampu menghasilkan daging atau susu walaupun 
sedikit. Allah s.w.t. berfirman: 

“Dan sesungguhnya pada binatang ternak itu 
benar-benar terdapat pelajaran bagi kamu. Kami 
memberimu minum dari apa yang berada dalam 
perutnya (berupa) susu yang bersih antara tahi 
dan darah, yang mudah ditelan bagi orang-orang 
yang meminumnya.” (Q.s. an-Nahl, 66) 

Lebah Madu 

Allah s.w.t. telah berfirman dalam Kitab-Nya: 

“Kemudian makanlah dari tiap-tiap (macam) 
buah-buahan dan tempuhlah jalan Tuhanmuyang 
telah dimudahkan (bagimu). Dari perut lebah itu 
keluar minuman (madu) yang bermacam-macam 
warnanya, di dalamnya terdapat ubat yang 
menyembuhkan bagi manusia. Sesungguhnya 
pada yang demikian itu benar-benar terdapat 
tanda (kebesaran Tuhan) bagi orang-orang yang 

® memikirkan.” (Q.s. an-Nahl, 69) 


Dalam sebuah hadis, Rasulullah s.a.w. bersabda: 

“Demi Zat yang Muhammad berada di 
tangan- Nya, sesungguhnya perumpamaan orang 
beriman itu laksana sepotong emas yang ditiup oleh 
pemiliknya, ia tidak berubah dan tidak berkurang. 
Demi Zat yang diri Muhammad berada di tangan- 
Nya, sesungguhnya perumpamaan orang beriman 
itu laksana lebah yang makan makanan yang baik 
dan mengeluarkan hasilyang baik. Lalu ia hinggap 
tapi tidak patah dan tidak rosak. (h.r. Ahmad, 
al-Musnad, jilid 2, halaman 99; al-Hakim, jilid 1, halaman 147; 
al-Baihaqi, asy-Syu 'ab, jilid 4, halaman 58) 

Rasulullah s.a.w. dalam hadis ini meggambarkan 
persamaan antara orang beriman dan lebah madu. 
Persamaannyaterletakpadakepintarandankecerdasan 
lebah, perilakunya yang jarang menyakiti, rendah hati, 
bermanfaat, qana'ah, tetap berusaha di malam hari, 
bersih daripada noda-noda dan makanannya yang 
baik. Lebah tidak mahu makan daripada hasil kerja 
lebah yang lain dan ia patuh kepada rajanya. Ada 
suasana-suasana yang dapat membuat lebah berhenti 
bekerja seperti kehadiran gelap, mendung, angin, 
asap, air dan api. Demikian pula orang beriman, dia 
tidak dapat bekerja tatkala menghadapi beberapa 
gangguan seperti gelapnya kelalaian, awan keraguan, 
angin fitnah, asap haram, dan api hawa nafsu. 


Tatkala Rasulullah s.a.w menyebutkan sifat-sifat 
orang beriman dalam hadis tersebut, baginda juga 

menyentuh tentang keindahan dan hikmah yang 
dimiliki oleh lebah. 

Husain al-Kasyifi, seorang mujassir, mengatakan, 
“Sesiapa yang mahu merenung dan berfikir, maka 
dia akan tahu bahawa Allah s.w.t. Maha Mengetahui 
segala sesuatu dan Maha Berkuasa atas segala sesuatu, 
telah menciptakan lebah (makhluk yang lemah) dan 
menciptakan hikmah yang banyak darinya. Lebah itu 
bersifat rendah hati, tidak pernah menyimpang dari 
jalan yang lurus. Ia makan buah-buahan yang manis 
juga yang pahit, tapi mengeluarkannya dalam bentuk 
madu yang lazat dan manis.” 

Lebah adalah merupakan binatang yang lembut 
dan wara’ (^jjJ l). Orang lain tidak mengambil 
daripadanya selain kebersihan dan kesucian.Ia 
merupakan makhluk yang taat yang tidak pernah 
melanggar p erintah Allah s. w. t.. Ia adalah makhlukyang 
mencintai tempat tinggal dan tanah airnya, walaupun 
ia pergi jauh beribu batu namun tetap kembali ke 
tanah airnya. Selain itu, lebah adalah makhluk yang 
bersih dan suci yang tidak pernah hinggap kepada 
kotoran mahupun memakannya. Lebah juga memiliki 
seni dan ketrampilan yang seandainya seniman dan 
arkitek seluruh dunia bersatu, mereka tetap tidak akan 
mampu melakukan apa yang dilakukan oleh lebah. 
Madu yang ia hasilkan mengandungi ubat untuk 

® pelbagai penyakit lahir juga ubat bagi kebodohan yang 
merupakan penyakit batin. 

Mukjizat Fitrah 

Ismail Fani Orthugral turut memberi gambaran 
tentang perjalanan hidup pelbagai binatang 
berdasarkan sistem Ilahi yang disebut dengan fitrah. 
Dia mengatakan: “Secara fitrah dan naluri, binatang- 
binatang dapat mengetahui makanan yang berguna 
baginya. Mengetahui perkara-perkara yang diperlukan 
untuk mempertahankan hidup dan meneruskan 
reproduksinya. Burung-burung membina sarang- 
sarang yang indah tetapi burung perantau berkumpul 
pada hari tertentu bersiap untuk berhijrah. Sebelum 
mati, beberapa serangga menyengat dan melumpuhkan 
sejumlah binatang di mana binatang yang lumpuh 
itu diletakkan di sisinya tanpa dapat bergerak, agar 
menjadi makanan bagi anak-anaknya saat menetas 
dari telurnya. Sungguh menakjubkan fenomena ini, 
kerana serangga-serangga yang lumpuh dan disengat 
itu menjadi makanan bagi anak-anak serangga sampai 
besar nanti. 


Lebah juga memiliki kemampuan dan potensi 
untuk menentukan jenis kelamin anaknya sama ada 
sebagai jantan atau betina iaitu dengan cara mengubah 
makanan bagi kepompong. Ketika sarang lebah 
kehilangan ratunya kerana suatu peristiwa, maka 
lebah mampu mengubah salah satu kepompong untuk 
menjadi ratu bagi sarang tersebut.” 19 

19 Ajwibah Haula Haaaia al-Iman , halaman 58-59. 

Betapa besar iktibar ini bagi orang yang mahu 
mengambilnya. Lebah tanah mampu mengalahkan 
belalang dan menguburnya dalam tanah di mana lebah 
itu tidak membunuhnya, tapi hanya membuatnya 
pengsan hingga belalang tersebut menjadi seperti 
daging yang disimpan. Seterusnya, setelah lebah 
bertelur pada waktu dan tempat tertentu dan kemudian 
anak-anaknya menetas, maka lebah membawakan 
daging (belalang) yang lazat itu untuk makanan 
mereka. Setelah itu, sang ibu pergi dan terbang jauh 
lalu mati sebelum sempat melihat anak kecilnya. Ini 
adalah teknik dan rahsia yang tidak dapat dijelaskan, 
tidak disandarkan kepada naluri atau belajar secara 
genetic tetapi ini adalah bentuk pemberian dari Allah 
s.w.t. untuk mereka. 

Ikan salmon setelah tinggal beberapa tahun di 
laut, ia kembali ke sungai, tanah kelahiran asalnya. Ia 
dapat sampai ke tempat asalnya di sungai itu, tempat 
ia dilahirkan. Lalu siapa yang memberinya indera 
kepekaan yang dapat membawanya ke tempatnya yang 
asal? Kalau kita mengambil ikan ini, lalu meletakkannya 
di sungai yang lain, maka ia segera tahu bahawa dirinya 
sedang berjalan di jalan yang salah dan segera kembali 
ke sungai asalnya. Ikan ini berjalan melawan arus dan 
segera menuju sungai kelahirannya. 

Lebih sukar lagi untuk menghuraikan rahsia ikan 

® ular ( oarfish ). Makhlukini begitu menakjubkan kerana 
ketika musim bertelur tiba, makhluk ini yang datang 

dari sungai-sungai dan danau-danau di seluruh dunia 
akan bertelur di dalam laut yang berada di kepulauan 
Bermuda yang terletak di samudera Atlantik dan 
setelah itu mereka akan mati. 

Ikan-ikan yang hidup di benua Eropah 
menyeberangi ribuan batu di lautan dan datang ke 
tempat yang sama. Manakala ikan-ikan kecil yang 
menetas daripada telurnya itu, sebahagian manusia 
beranggapan bahawa ikan tersebut tidak tahu apa-apa 
selain daripada hidup di dalam air, akan berjalan dan 
kembali ke tempat asalnya. Akhirnya ikan-ikan ini 
sampai ke tempat yang sama seperti mana induk ikan 
ini datang. Tidak cukup sekadar itu sahaja bahkan 
ikan-ikan ini juga akan pergi ke sungai atau tasik kecil 
di mana induk mereka pernah hidup di sana. 

Sehingga kini masih belum ditemukan dengan 
ikan Amerika yang merupakan sejenis ikan ular yang 
hidup di Eropah atau sebaliknya. Maha Suci Allah, ikan 
Amerika ini lebih panjang umurnya dibandingkan 
dengan ikan Eropah disebabkan jarak yang begitu 
jauh. Kita boleh bertanya dengan penuh kehairanan: 
“Siapakah yang mengajarkan semua ini kepada ikan 
tersebut dan menggariskan panduan yang begitu jelas 
untuk mereka?” 

Perkara luar biasa yang terdapat pada binatang itu 
menunjukkan dengan nyata bahawa semuanya tidak 
terjadi dan bergerak secara kebetulan. Semua binatang 
tersebutbergerakmenurut aturan dan kuasa SangMaha W 

Pencipta yang telah menciptakan semuanya. Bukti lain 
yang jelas menunjukkan kewujudan, kekuasaan dan 
keagungan Ilahi adalah dengan mempunyai naluri 
fitrah yang tinggi. 

Allah s.w.t. telah memperlihatkan bukti-bukti 
tersebut kepada manusia. Sebahagian manusia yang 
melihat kebenaran tersebut lalu tunduk patuh kepada 
Allah. Namun ada juga sebahagian manusia yang lain 
masih buta walaupun begitu banyak fenomena yang 
diperlihatkan di hadapan mata mereka. Golongan 
ini tetap membantah dan ingkar terhadap Allah 
dan kebenaran yang nyata. Keadaan seperti ini telah 
digambarkan dalam ayat al-Qur’an: 





“Sesungguhnya Allah tidak malu membuat 
apa sahaja perbandingan, (seperti) nyamuk atau 
suatu yang lebih rendah daripadanya (kerana 
perbuatan itu ada hikmatnya), iaitu kalau 
orang-orang yang beriman maka mereka akan 
mengetahui bahawa perbandingan itu benar dari 
Tuhan mereka; dan kalau orang-orang kafir pula 
maka mereka akan berkata: “Apakah maksudAllah 
membuat perbandingan ini?" (Jawabnya): Tuhan 
akan menjadikan banyak orangsesat dengan sebab 
perbandingan itu, dan akan menjadikan banyak 
orang mendapat petunjuk dengan sebabnya; dan 
Tuhan tidak akan menjadikan sesat dengan sebab 
perbandingan itu melainkan orang-orang yang 
fasik.” (Q.S. al-Baqarah, 26) 

Penciptaan Alam Semesta 
Secara Berpasang-Pasangan 

Allah s.w.t. telah menciptakan semua makhluk 
yang ada di muka ini secara berpasangan tetapi hanya 
zat-Nya sahaja yang Esa. Firman Allah s.w.t.: 

“Dan tiap-tiapjenisKami ciptakan berpasangan, 
supaya kamu mengingati (kekuasaan Kami dan 
mentauhidkan Kami)" (Q.s. adz-Dzariyat,49) 

Dalam ayat yang lain Dia bertirman: 

“Dijadikannya langit tanpa tiangsebagaimana 
yang kamu lihat, ditanamkannya gunung-gunung 
dalam bumi, supaya tidak bergoncang, lalu 
ditebarkannya makhluk hidup. Kami turunkan 
hujan dari langit, lalu kami tumbuhkan segala 
macam tumbuh-tumbuhan yang bagus-bagus” 
(Q.S. Luqman, 10) 

Fakta mengenai semua makhluk hidup secara 
berpasangan ini disokong oleh ilmu moden, namun 
hakikatnya perkara ini telah pun dikemukakan dalam 
ayat al-Qur’an al-Karim sejak empat belas abad yang 
lalu. 


Semua makhluk sama ada manusia, binatang, 
tumbuhan ataupun atom, bahkan unsur-unsur 
yang tidak dilihat seperti elektron dan proton yang 
berada dalam atom, semuanya mengikut hukum yang 
menakjubkan iaitu “Hukum Berpasangan”. Sudah 

semestinya hal ini dapat membuka cakerawala berfikir 
yang luar biasa dan besar bagi manusia. 


Berfikir Tentang Nikmat Allah s.w.t. 

Nikmat terbesar yang diberikan Allah s.w.t. 
kepada kita adalah dengan menciptakan kita dalam 
bentuk manusia, menghidupkan kita ke dunia ini 
dalam lingkungan Islam. Selain itu, di antara nikmat 
yang paling besar lagi adalah Dia jadikan kita sebagai 
umat Rasul yang mulia, Muhammad s.a.w. seperti 
mana yang terkandung di dalam al-Qur’an al-Karim. 

Bagi kita, Rasulullah s.a.w. adalah model Qur’ani 
yang sempurna di mana tercermin dalam semua 
perilakudanperbuatannya. Bagindatelahmengajarkan 
al-Kitab dan al-hikmah serta menyucikan batin dan 
hati kita. Sekiranya kita benar-benar mengetahui 
tingginya nikmat yang satu ini, sudah pasti kita tidak 
akan bangun-bangun daripada sujud syukur kepada 
Allah s.w.t. 

Nikmat yang diberikan oleh Allah s.w.t. itu 
tidak terbatas hanya dalam hal ini sahaja. Nikmat- 
Nya begitu banyak sehingga diibaratkan banjir besar 
yang mengelilingi kita, para hamba-Nya. Sehubungan 
dengan hal ini, Rasulullah s.a.w. bersabda: “Allah s.w.t. 
berfirman: 





“Berinfaqlah, nescaya Aku berinfaq 
kepadamu.” Baginda bersabda: “Tangan Allah 

(Perbendaharaan Allah) itu sentiasa penuh dan 
tidak pernah berkurangan kerana dinafkahkan. 
Sentiasa mengalir pada waktu siang dan malam.” 
Baginda bersabda: “Tahukah kamu apa yang Dia 
nafkahkan sejak diciptakan langit dan bumi, tetapi 
apa yang ada di tangan-Nya (perbendaharaan- 
Nya) tidak pernah berkurangan. Arsy-Nya di atas 
air, dan di tangan-Nya terdapat timbangan yang 
sentiasa turun dan naik.” ( al-Bukhari , at-Tauhid, 22 ) 


Kewajipan kita sebagai hamba-Nya terhadap 
nikmat yang dikurniakan adalah merenungkan 
nikmat tersebut dan menggunakannya sebagai bukti 
kewujudan Sang Pencipta. Merenungkan kekuasaan 
dan pemberian-Nya serta mensyukuri segalanya. 

Umar ibn Abdul Aziz r.a. berkata, “Menggerakkan 
lidah untuk berzikir kepada Allah s.w.t. adalah 
kebaikan; dan merenungkan nikmat Allah s.w.t. 
adalah ibadah yang paling utama.” (Abu Nu aim, al-Hilyah, 
jilid 5, halaman 314) 

Manakala kufur nikmat bererti tidak mensyukuri 
nikmat yang diberikan dan menggunakan serta 
menghabiskannya menurut hawa nafsu hanyalah 
perbuatan untuk menjauhkan hamba daripada Allah 
s.w.t., sang Pemberi nikmat dan kebaikan. 





Tiga Jenis Syukur 

1. Syukur dengan hati, iaitu merenungkan 
nikmat. 

2. Syukur dengan lisan, iaitu memuji nikmat. 

3. Syukur dengan perbuatan, menunaikan 
kewajipan atas nikmat yang dikurniakan. 

Ada yang berpendapat bahawa, “Syukuri nikmat 
itu sendiri merupakan salah satu nikmat yang 
dikurniakan.” Ini bermaksud apabila Allah s.w.t. 
memberi kita suatu nikmat, maka kita hendaklah 
menyalurkan nikmat itu kepada orang-orang yang 
tidak mendapatkannya. Perkara ini telah disebutkan 
dalam ayat al-Qur’an: 

“Dan tuntutlah dengan harta kekayaan yang 
telah dikurniakan Allah kepadamu akan pahala 
dan kebahagiaan hari akhirat dan janganlah 
engkau melupakan bahagianmu (keperluan dan 
bekalanmu)daridunia;danberbuatbaiklah(kepada 
hamba-hamba Allah) sebagaimana Allah berbuat 
baik kepadamu (dengan pemberian nikmat-Nya 
yang melimpah-limpah); dan janganlah engkau 
melakukan kerosakan di muka bumi; sesungguhnya 
Allah tidak suka kepada orang-orangyang berbuat 
kerosakan.” (Q.S. al-Qashash, 77) 


Merenungkan Segala Nikmat Yang Diberi 



Dhiya’ Pasya, seorang penyair Turki, mengatakan: 
“Pada setiap daun di alam semesta, terkandung ribuan 

pengajaran untuk mengenal Allah. Wahai Tuhan, 
betapa indahnya sekolah itu, sekolah alam semesta.” 

Dalam menjelaskan hal ini, Sufyan bin Uyainah, 
seorang tokoh ilmuan Muslim, berulang kali 
membaca rangkap syair yang mengatakan: “Jika orang 
memiliki fikiran, maka segala sesuatu mengandungi 
pengajaran.” 

Atas sebab itu, orang Arab mengatakan: “Banyak 
sekali pengajaran tetapi hanya sedikit orang yang 
mahu mengambilnya.” 


Setiap Atom Berzikir dan 

Bercerita tentang Allah 

Jika manusia mampu membaca kitab alam semesta 
lalu memikirkan dan merenunginya, maka setiap 
atom yang mereka lihat sudah pasti memberitahu 
tentang keagungan Allah s.w.t. dan mendekatkannya 
kepada marijatullah. Seorang penyair Turki, Fudluli 
al-Baghdadi berkata : “Seandainya seorang yang bijak 
pandai mampu mengetahui wahyu, maka setiap atom 
dalam alam semesta adalah Jibrail yang menyampaikan 
perintah Allah kepadanya.” 

Allah SWT berfirman: 


“Maka Aku bersumpah: Demi segala (yang 
nyata) yang kamu melihatnya, - Dan segala (yang 
ghaib) yang kamu tidak melihatnya, - Bahawa 

sesungguhnya al-Quran itu ialah (wahyu dari 

Kami) yang disampaikan oleh Rasul yang mulia.” 

(Q.S. Al-Haqqah, 38-40) 

Salah satu hikmah daripada sumpah yang terdapat 
di dalam al-Qur’an al-Karim adalah bagi menarik 
perhatian untuk mengambil pengajaran, teladan dan 
hikmah. Selain daripada itu ia juga bertujuan untuk 
memberi kesedaran kepada hamba-Nya dengan cara 
mengajar dan menunjukkannya kepada kebesaran 
tersebut. 

Di samping itu juga, semua makhluk sama ada 
yang dapat dilihat mahupun tidak adalah menjadi 
tanda-tanda kekuasaan dan ketuhanan Allah s.w.t.. 
Ketika manusia merenungi makhluk-makhluk tersebut 
membolehkan mereka untuk mengambil pengajaran 
dan menemukan hikmah yang tidak terhingga. 

Rahsia, hikmah dan pengajaran yang dicapai 
melalui tafakur dan renungan serta santapan ruh 
al-Qur’an al-Karim akan menjadi besar seperti benih 
pokok Sycamore yang sangat kecil kemudiannya 
menjadi besar apabila berubah menjadi pohon raksasa 
kerana ia hidup di atas bumi yang subur. 

Allah s.w.t. berfirman: 

“Sesungguhnyapada langit dan bumi terdapat 
tanda-tanda (yang membuktikan kekuasaan 
Allah) bagi orang-orangyang beriman. Dan pada 
kejadian diri kamu sendiri, serta (pada kejadian) 

segala binatang yang dibiakkan-Nya, terdapat 
juga tanda-tanda (yang membuktikan kekuasaan 
Allah) bagi orang-orang yang meyakininya. Dan 
(pada) pertukaran malam dan siangsilih berganti, 
danjuga (pada) rezeki yang diturunkan olehAllah 
dari langit, lalu Dia hidupkan dengannya tumbuh- 
tumbuhan di bumi sesudah matinya, serta (pada) 
peredaran angin, (semuanya itu mengandungi) 
tanda-tanda (yang membuktikan keesaan Allah, 
kekuasaan-Nya, kebijaksanaan-Nya, sertakeluasan 
rahmat-Nya) bagi kaumyangmahu menggunakan 
akal/ikiran.” (Q.S. Al-Jatsiyah, 3-5) 

Allah s.w.t. menganugerahkan hati dan akal 
serta melihat kepada contoh-contoh tentang tafakur 
dalam al-Qur’an yang akan membawa hamba-Nya 
ke dalam “takwa”. Begitu juga dengan bunga yang 
memerlukan udara, air, tanah dan cahaya, maka takwa 
diperlukan untuk meningkatkan tafakur kepada taraf 
yang sepatutnya. 


Allah s.w.t menghendaki hamba-hamba-Nya 
menjadi manusia yang aktif, seorang pemikir dan 
perenung. Oleh sebab itu, setiap Muslim hendaklah 
bertafakur seolah-olah dia sedang beribadah dengan 
menggunakan segala kemudahan yang ada. Ucapan 
Rabi'ah, isteri Ahmad ibn Abi al-Hawari di bawah ini 
adalah contoh yang menarik apayang diperbincangkan. 
Beliau berkata: 

“Setiap kali mendengar suara azan, aku teringat 
kepada penyeru hari kiamat. Setiap kali melihat salji, 
aku melihat lembaran-lembaran yang berterbangan. 
Dan setiap melihat belalang, aku teringat pada hari 
perhimpunan (Padang Mahsyar).” 

Dikisahkan bahawa suatu hari, Khalifah Harun 
al-Rasyid masuk ke dalam bilik air. Secara tidak 
sengaja seorang pelayan tertumpah air mandian 
yang panas mendidih dan mengenai tubuh beliau. 
Bersegeralah Harun al-Rasyid keluar daripada bilik air 
tersebut kerana merasa sakit yang bersangatan lalu dia 
bersedekah. Ketika ditanya tentang perkara itu, beliau 
menjawab: “Aku tidak sanggup menahan kepanasan 
air mandian, lalu bagaimana jika pada hari kiamat 
nanti aku berjalan menuju ke neraka Jahanam?” 





Rasulullah s.a.w. selalu memuji dan mengucap 
syukur kepada Tuhannya, dan selalu mengambil 
pengajaran daripada segala apa yang dilihat. Kita 
hendaklah berusaha bersungguh-sungguh dan 
mempersiapkan bekalan rohani kita untuk melihat 
keagungan Ilahi dalam setiap perkara. Apabila seorang 
Muslim melihat bulan, matahari, atmosfera, penciptaan 
dirinya sendiri, anak-anak, nenek moyangnya dan 
lain-lain, maka dia harus membaca risalah Ilahi 
dengan mata hatinya. Dia hendaklah merenung 
bagaimana dan dari mana dia datang? Bagaimana dia 
bertahan untuk hidup? Siapa yang memberi bentuk 
dan ukurannya? Siapa yang membataskan umurnya? 

Dan ke mana dia hendak pergi setelah mati? Dia 
juga seharusnya memikirkan bahawa kehidupan dan 
alam semesta ini berjalan mengikut hikmah dan tidak 
ada sesuatu pun yang diciptakan dengan sia-sia. Dia 
tidak boleh membiarkan dirinya berjalan mengikut 
keinginan tanpa kendalian dan kawalan. 

Mengapa Allah Menciptakan Alam Semesta? 

Allah s.w.t. bertirman: 

“Dan tidaklah Kami ciptakan langit dan 
bumi serta segala yang ada di antara keduanya, 
secara main-main; Tidaklah Kami menciptakan 
keduanya (serta segala yang ada di antaranya) 
melainkan kerana memahirkan perkara-perkara 
yang benar; akan tetapi kebanyakan mereka tidak 
mengetahui (hakikat itu).’’ (Q.s. ad-Dukhan, 38-39) 

Justeru, manusia yang merenungkan alam semesta 
seharusnya bergerak mengikut kehendak Tuhan dan 
perlu mengetahui bahawa Allah s.w.t. menciptakan 
segala sesuatu dengan tujuan tertentu. Mereka perlu 
berkhidmat sebagai hamba Allah. Seterusnya, mereka 
perlu merenungkan tanggungjawab mereka terhadap 
Allah s.w.t. dan berusaha menunaikan hak kehambaan 
dengan penuh istiqamah dan bersungguh-sungguh. 

Hal ini kerana dengan mengingkari pemberian dan 
kedermawanan Allah yang begitu besar adalah satu Mir 

kelalaian pahit yang tidak seiring dengan kehormatan 
dan harga diri manusia. 

Manusia tidak boleh lupa yang mereka akan 
dihisab atas pelbagai nikmat yang telah diberikan. 
Sebagaimana firman-Nya: 

“Selain dari itu, sesungguhnya kamu akan 
ditanya pada hari itu, tentang segala nikmat (yang 
kamu telah menikmatinya)!” (Q.s. at-Takatsur, 8) 

Secara kesimpulannya, kita sebenarnya 
menanggung hutang iaitu hutang kehambaan dan 
syukur yang tanpa batas kepada Allah s.w.t. atas segala 
nikmat Ilahi yang kita nikmati, sama ada yang kita 
lihat mahupun tidak. Betapa bahagianya hati yang 
mengetahui tentang tanggungjawab ini, yang hidup 
dalam kesedaran ini serta berusaha bersungguh- 
sungguh untuk memenuhi tanggungjawab tersebut. 






Tafakkur Tentang 
Manusia 


Mari sejenak kita renungkan tentang 
bumi yang kita pijak, yang dipenuhi dengan 
jasad manusia yang telah mati dan berubah 
menjadi debu. Ia bagaikan bayang-bayang 
yang saling bertindihan. Hari esok, kita juga 
akan dikuburkan bersama dengan amalan kita 
di dalam tanah ini, dan akan hancur dalam 
bayang-bayangyangpadat tersebut. Setelah itu, 
perjalanan menuju kehidupan yang abadi akan 
bermula. Ketika itu, kitaperlu memikir sejenak 
dan merenungkan betapa besar manfaat yang 
akan dipetik oleh akalfikiran ketika masa yang 
akan datang berganti dengan keabadian yang 
tiada bertepi. 













TAFAKKUR TENTANG 
MANUSIA 


Rahsia yang Mengagumkan dalam Penciptaan 

Allah s.w.t. bertirman: 




“Dan pada bumi ada tanda-tanda (yang 
membuktikan keesaan dan kekuasaan Allah) bagi 
orang-orang (yang mahu mencapai pengetahuan) 
yang yakin. Dan juga pada diri kamu sendiri. 
Maka mengapa kamu tidak mahu melihat serta 
memikirkan (dalil-dalil dan bukti itu)?” (Q.s. adz- 
Dzariyat, 20-21) 

Allah s.w.t. telah menciptakan manusia sebagai 
makhluk yang sangat agung. Walaupun banyak 
penemuan-penemuan baru melalui kemajuan ilmu 
dan teknologi masa kini mengenai manusia, namun 
penemuan itu belum mampu untuk mencapai puncak 

hikmah dan rahsia luar biasa mengenai kehidupan 
manusia. Firman Allah s.w.t.: 

“Wahai manusia! Apakah yang 
memperdayakanmu - (berlaku derhaka) kepada 
Tuhanmu yang Maha Pemurah? - Tuhan yang 
telah mencipta dan mengatur kejadianmu, lalu 
menjadikan anggotamu sesuai (dengan tujuan 
yang kerananya anggota itu diadakan), serta 
menjadikan (binaan tubuh badanmu) samapadan 
dengan kekuatannya; Dalam bentuk dan rupa 
apa sahaja yang dikehendaki-Nya, Dia menyusun 
kejadianmu." (Q.S. al-Infithar, 6-8) 

Dalam ayat al-Qur’an tersebut, Allah s.w.t. 
mengingatkan kepada manusia tentang masa lalu dan 
mengajaknya untuk merenungkan tentang penciptaan 
dirinya. Ini kerana manusia telah Allah jadikan 
sebagai makhluk yang paling mulia dan dibentuk 
dalam keadaan yang paling baik walaupun diciptakan 
daripada air yang hina. 20 

Jadi, kerana itu, jika manusia tertipu dengan 
kekuatan dan kewujudan yang tidak kekal, lalu 
menderhaka kepada Tuhan, Pemilik ilmu, hikmah dan 
kekuasaan yang tidak terbatas, maka ini merupakan 
satu keadaan yang sia-sia dan tidak masuk akal. 
Lembaran-lembaran kajian tentang penciptaan 


20 Lihat, Q.S. Abasa, 17-22; al-Rum, 20, al-Insan, 21; al-Qiyamah, 
36-38; al-Mursalat, 20-22; dan Yasin, 77. 

manusia mutakhir ini oleh ilmu perubatan telah 
digambarkan oleh al-Qur’an sejak empat belas abad 
yang lalu 21 iaitu ketika Allah s.w.t. berfirman: 

“Dan sesungguhnya Kami telah menciptakan 
manusia dari pati (yang berasal) dari tanah; 
kemudian Kami jadikan “pati" itu (setitis) air 
benih pada penetapan yang kukuh; kemudian 
Kami ciptakan air benih itu menjadi sebuku darah 
beku lalu Kami ciptakan darah beku itu menjadi 


21 Al-Qur’an al-Karim yang diturunkan 1400 tahun yang lalu, dis- 
okong oleh penemuan-penemuan ilmiah setiap hari. Kitab suci 
ini adalah kitab yang diturunkan kepada Nabi s.aw. yang ummi 
agar disampaikan kepada umat manusia. Di samping mengkaji 
hukum Ilahi yang berlaku di alam semesta dan peristiwa-peristi- 
wa yang mencerminkan hukum-hukum tersebut, tidak ada satu 
pun daripada hasil-hasil penemuan moden yang mendustakan 
walaupun satu huruf daripada al-Qur’an. Hal ini merupakan satu 
bukti kebenaran kitab tersebut dan menunjukkan bahawa Allah 
s.w.t. telah mewahyukan al-Quran kepada Rasul s.a.w. Ertinya, 
al-Quran itu selalu mendahului ilmu manusia dan semua pen- 
emuan itu hanyalah sebagai pembenar terhadap al-Qur’an. Be- 
berapa pemikir barat yang tidak bersikap negatif terhadap Islam, 
segera mendapat hidayah apabila merasa kagum mempelajari 
isi kandungan daripada ayat-ayat yang diturunkan sejak 1400 
tahun yang lalu itu. Sebagai contoh ayat yang berbicara tentang 
peringkat penciptaan manusia dan ayat-ayat yang menyampai- 
kan fakta-fakta yang baru dapat dilihat dewasa ini. Salah satu di 
antara mereka adalah seorang ilmuan Perancis, Maurice Bucaille, 
pakar bedah, yang memeluk Islam setelah membaca gambaran 
al-Qur’an yang indah dan luar biasa. Dia menulis sebuah buku 
yang berjudul, “Taurat, Injil, al-Qur an dan Sains.” Saya sarankan 
kepada para pembaca untuk membaca buku ini. 

seketul daging; kemudian Kami ciptakan daging itu 
menjadi beberapa tulang; kemudian Kami balut 
tulang-tulang itu dengan daging. Setelah sempurna 
kejadian itu Kami bentuk dia menjadi makhlukyang 
lain sifat keadaannya. Maka nyatalah kelebihan dan 
ketinggian Allah sebaik-baik Pencipta. Kemudian, 
kamu sesudah itu akan mati dan sesungguhnya 
kamu akan dibangkitkan hidup semula pada hari 
kiamat” (Q.S. al-Mukminun, 12-16) 

Seperti halnya tentang penciptaan manusia 
di mana semua anggota tubuh badan dengan bahasa 
tubuh masing-masing juga menyeru manusia untuk 
melakukan tafakur. Oleh itu, mata, telinga, tangan, 
kaki, akal fikiran dan hati; dengan kata lain semua 
anggota tubuh kita ini berkata, “Pandanglah dengan 
pandangan mencari pengajaran dan renunglah 
bagaimana Allah s.w.t. telah mengatur anggota- 
anggota tubuh yang terdiri daripada daging, saraf 
dan otot. Bagaimana Dia jadikan semuanya terbina 
berdasarkan susunan yang mengagumkan dan 
seimbang. Bagaimana Dia jadikan kepala berbentuk 
bulat, dan padanya diberi beberapa lubang seperti 
telinga, mata, hidung dan mulut. Bagaimana Dia 
jadikan tangan dan kaki ini berbentuk panjang. 
Hujungnya diberikan jari dan hujung jari diakhiri 
dengan kuku. Bagaimana Dia ciptakan anggota 

© dalaman tubuh badan manusia seperti jantung, 
rusuk, paru-paru, usus dan limpa dengan bentuk dan 

keadaan yang sangat baik dan harmoni. Tidak ada 
anggota tubuh ini yang tidak bekerja secara terpisah 
daripada yang lain. Atau ada satu anggota tubuh 
yang tidak penting dan tidak berguna. Tetapi adalah 
sebaliknya di mana semuanya memiliki fungsi yang 
sangat penting dan diciptakan dalam bentuk yang 
paling baik menurut fungsi yang perlu dilakukan.” 

Kemudian setiap anggota tubuh ini terbahagi 
pula menjadi beberapa bahagian. Misalnya, ada 
lapisan-lapisan di dalam mata dan setiap lapisan 
memiliki bentuk dan fungsi yang khusus. Andaikan 
salah satu lapisan itu berhenti bekerja atau kehilangan 
salah satu fungsinya, maka mata tidak mungkin dapat 
melihat. 


Tulang 


Pembentukan tulang-tulang adalah sesuatu yang 
patut kita kagumi. Bagaimana Allah s.w.t. menciptakan 
tulang yang kuat dan sangat keras ini hasil daripada 
setitis mani yang lemah, hina dan lembut? Bagaimana 
Dia membentuk tulang-tulang menjadi sebuah 
bangunan yang sangat kuat, kukuh dan seimbang 
dalam pelbagai bentuk dan ukuran. Ada yang kecil 
dan ada yang besar. Ada yang panjang dan ada yang 
pendek. Ada yang tebal dan ada yang nipis. Manusia 
tidak hanya terdiri daripada tulang malah tulang- 
tulang itu berhubung antara satu sama lain dengan 
sendi-sendi yang bergerak. Masing-masing diberi 

bentuk yang sesuai dengan gerakan yang menjadi 
tugasnya. Pelinciran pada sendi-sendi yang terjadi 
secara automatik adalah suatu mesin yang sangat 
indah dan luar biasa. Model pelinciran ini tidak dapat 
dijelaskan secara tuntas oleh tiga jenis pelinciran yang 
digunakan dalam teknologi moden masa kini. 

Sekarang kita harus berfikir sejenak seandainya kita 
membuat sendiri satu sahaja daripada sendi-sendi yang 
ada dalam tubuh kita, maka berapa banyak persoalan 
dan kesulitan yang mungkin menghalangi kita. 

Andaikan Allah s.w.t. menciptakan satu tulang 
tambahan dalam tubuh kita, maka tulang itu pasti 
menyebabkan ketidakselesaan dan mendatangkan 
penyakit. Sebaliknya, jika tulang-tulang dalam tubuh 
kita berkurangan satu sahaja, maka kita harus berusaha 
sekeras-kerasnya untuk memperbaiki kekurangan 
tersebut. Namun walaupun berusaha begitu lama, kita 
pasti tidak akan mungkin memperbaiki kekurangan 
tersebut. 

Kita juga perlu merenung seandainya kita tidak 
mampu menggunakan kelima-lima jari yang berada 
di salah satu tangan kita, maka sejauh mana kesukaran 
dan kesulitan yang akan kita temui untuk melakukan 
pekerjaan kita. Keadaan ini adalah sesuatu yang benar- 
benar perlu kita renungkan. 

© Selain daripada itu, terdapat beberapa gigi 
kita berbentuk rata yang sesuai untuk mengunyah 

dan memamah. Beberapa lagi berbentuk runcing 
tajam yang sesuai untuk memotong dan mengoyak. 
Sedangkan bentuk dan ukuran otot itu berbeza-beza 
menurut tempat dan keperluan. Terdapat banyak otot 
dalam mata dan jika salah satu di antaranya sakit, 
maka kesihatan seluruh mata menjadi terganggu. 

Keajaiban-keajaiban yang ada dalam tubuh badan 
manusia adalah hasil perbuatan dan kekuasaan Allah 
yang terdapat di dalam setitis air. Ketika melihat lukisan 
yang indah, maka manusia merasa hairan dengan 
kepintaran, kecerdasan dan ketelitian pelukisnya. Sang 
seniman itu pun menjadi bangga padahal apa yang 
dibuat oleh pelukis itu tidaklah diciptakan dari sesuatu 
yang tiada. Benda-benda yang digunakan oleh sang 
pelukis untuk menyelesaikan kerjanya seperti kertas, 
berus dan pewarna adalah sesuatu yang sudah tersedia 
ada, bukan diciptakan oleh sang pelukis daripada 
tidak ada. Papan kanvas yang diciptakan oleh pelukis 
ini adalah cermin atau gambaran daripada emosi dan 
rangsangan yang diambil daripada alam ciptaan Allah 
s.w.t. Walaupun begitu kita masih merasa hairan dan 
takjub ketika menghayati karya seorang pelukis. 

Dengan demikian, tidakkah kita harus berfikir 
dengan semua anggota tubuh kita dan peristiwa 
penciptaan manusia yang sungguh indah lagi sangat 
mengagumkan? Sebuah kesenian yang merupakan 
penciptaan tiada tandingannya. Kita diciptakan 
oleh Allah, Sang Pembuat yang mutlak dan Pencipta 

yang agung, dengan bahan sperma yang dikeluarkan 
daripada setitis air. 

Anggota Tubuh 

Penciptaan telinga, hidung, lidah di mana 
keluarnya huruf secara terpisah daripada yang lain, 
dihiaskan mulut dengan gigi, barisan gigi yang teratur 
seperti biji mutiara yang tersusun, ciri khas suara setiap 
orang sehinggakan orang buta dapat mengenali orang 
berdasarkan suara mereka, rambut, jambang, alis, bulu 
mata, hati, ginjal dan urat merupakan perkara yang 
perlu kita renungkan dan fikirkan secara mendalam 
kerana semuanya telah diciptakan berdasarkan ilmu, 
hikmah dan renungan tahap tinggi. Masing-masing 
menunaikan fungsinya dengan sangat harmoni dan 
seirama. 

Walaupun ginjal manusia merupakan seketul 
daging yang kecil, namun ia mampu untuk 
membezakan benda-benda yang beracun dan benda- 
benda tidak beracun. Ia berfungsi untuk membuang 
benda beracun dan mengekalkan benda yang tidak 
beracun yang terdapat dalam tubuh manusia. 

Kita perlu merenungkan tangan kita, bagaimana 
ia diciptakan dalam keadaan panjang, agar dapat 
kita hulurkan kepada sesuatu yang kita inginkan. 

© Bagaimana telapak tangan dibahagi menjadi lima jari 
dan setiap jari dibahagi pula menjadi tiga bahagian. 





Tafakkur Tentang Manusia 


Empat daripada kelima jari itu berada pada satu sisi 
dan satu jari di sisi yang berbeza. Jari yang besar (ibu 
jari) ini dapat bekerja membantu semua jari yang lain. 
Andaikan semua orang sejak zaman dahulu, sekarang 
dan masa depan berkumpul dan berusaha membuat 
suatu bentuk yang lebih indah daripada bentuk jari- 
jari yang ada sekarang, nescaya mereka pasti tidak 
akan mampu. 

Sekiranya ada orang yang kehilangan satu kuku 
dan hendak menggaru sebahagian dari tubuhnya, maka 
dia akan kelihatan sebagai makhluk yang sangat lemah. 
Di sudut yang lain, jika ia meminta bantuan daripada 
orang lain untuk menggaru bahagian tubuhnya, maka 
hal itu dapat berlaku setelah memberikan penjelasan 
panjang dan usaha atau percubaan yang berterusan. 

Tangan seseorang itu sendiri dapat mencapai 
tempat yang ingin digaru tanpa perlu bantuan, dan 
tidak menghadapi kesulitan untuk mencapai tempat 
tersebut. Bahkan tangan itu boleh menemukan tempat 
tersebut ketika pemiliknya sedang tidur nyenyak. 


Selain daripada itu, gerakan paling sederhana 
yang dilakukan oleh jari dan tangan kita, pada dasarnya 
memerlukan reka bentuk yang sangat rumit dan teliti. 
Sebagai contoh, jika kita memikirkan sejauh mana 
pergerakan robot (manusia mesin) yang dirancang 
dan dibuat dengan teknologi yang paling canggih masa 
kini, dibandingkan dengan gerakan anggota tubuh 
manusia, maka tidak ada yang dapat kita lakukan 

selain kehairanan dan kagum terhadap ilmu Allah dan 
kekuasaan-Nya yang tidak terbatas. 

Betapa indah ucapan penyair Turki, Syanasi, 
yang mengungkapkan bahawa mata yang melihat 
dan telinga yang mendengar ini menunjukkan setiap 
saat Allah s.w.t. adalah Sang Pencipta yang mutlak. 
Dia berkata: “Wujudku menjadi saksi akan wujud 
Penciptaku. Semua bukti nyata yang lain selain itu 
adalah sebagai bukti tambahan.” 


Rahmat dan Kasih Sayang Allah 

Lihatlah kasih sayang dan rahmat Allah s.w.t. 
yang telah melewatkan pertumbuhan gigi sehingga 
dua tahun selepas kelahiran. Ini kerana selama dua 
tahun itu, bayi masih menyusu dengan ibunya dan 
belum memakan apa pun selain susu ibunya. Oleh itu, 
bayi itu belum lagi memerlukan gigi bahkan dengan 
adanya gigi pada fasa ini akan mendatangkan kesulitan 
kepada sang ibu yang menyusukannya. 





Semakin besar si anak, semakin bertambah 
keperluannya kepada makanan kerana mengharapkan 
susu ibu saj atidaklagimencukupi. Kaliini iamemerlukan 
makanan yang keras dan perlu mengunyah makanan. 
Jadi tentulah pada ketika ini gigi mulai tumbuh, bukan 
sebelum mahupun sesudah fasa ini. Seandainya gigi 
tumbuh sebelum fasa ini, tentu akan menyulitkan 
proses penyusuan. Keluarnya gigi yang keras daripada 

gusi yang lembut dan empuk merupakan suatu proses 
yang benar-benar menakjubkan. Kemudian Allah s.w.t. 
telah memberikan kedua orang tua (ayah dan ibu) 
perasaan yang istimewa dan berbeza, iaitu sifat rahmat 
dan kasih sayang untuk memelihara anaknya. Allah 
s.w.t. adalah pemilik hikmah dalam setiap perbuatan. 
Seandainya Dia tidak memberikan sifat rahmat dan 
kasih sayang di hati ibu dan ayah, lalu siapa yang akan 
menanggung penatnya untuk merawat dan mengasuh 
anak? 


Tubuh manusia adalah tempat berfikir yang 
menakjubkan. Dalam Ihyd Ulumiddin, al-Imam 
al-Ghazali mengatakan, “Ini adalah secebis daripada 
pelbagai keajaiban tubuhmu yang tidak mungkin 
dapat difahami, padahal tubuh adalah tempat yang 
paling dekat dengan fikiranmu dan saksi yang paling 
nyata atas kebesaran Penciptamu, namun kamu 
melupakannya kerana sibuk dengan perut dan alat 
kelaminmu. Kamu tidak tahu siapa dirimu, kecuali 
jika lapar maka kamu makan. Jika sudah kenyang lalu 
kamu tidur, kamu bernafsu lalu kamu bersetubuh, dan 
kamu marah lalu membunuh (berperang).” 


“Dalam hal ini, semua binatang adalah 
sama denganmu. Keperibadian manusia yang 
membezakannya daripada binatang adalah mengenal 
Allah melalui berfikir tentang kerajaan langit dan 
bumi, keajaiban cakerawala dan diri manusia. Dengan 
pengenalan seperti ini, manusia memasuki golongan 

malaikat yang didekatkan, dan ditempatkan dalam 
golongan para nabi dan shiddiqin, sambil mendekatkan 
diri kepada Tuhan semesta alam. Kedudukan semacam 
ini tidak dapat diraih oleh binatang mahupun manusia 
yang cintakan dunia dan memiliki syahwat hewani, 
kerana manusia semacam ini jauh lebih buruk daripada 
binatang. Binatang itu memang tidak dapat berfikir 
sedangkan manusia telah diberi kemampuan untuk 
berfikir namun mereka abaikan. Dia telah mengingkari 
nikmat Allah. Mereka itu seperti binatang, bahkan 
lebih sesat lagi.” 22 (al-Ghazali, al-Ihya, jilid 4, halaman 58-62) 

Muka dan Hujung Jari Manusia 

Suatu hari, seorang lelaki berjumpa dengan Umar 
ibn Khattab r.a. seraya berkata: “saya sungguh hairan 
dengan permainan catur. Luasnya hanya satu kali satu 
hasta, tetapi jika seseorang bermain sebanyak satu juta 
kali, maka tidak akan ada dua kali permainan yang 
sama.” Umar bin Khathab menjawab, “Ada sesuatu yang 
lebih menakjubkan daripada itu iaitu bahawa ukuran 
muka ini hanya sejengkal kali sejengkal, kemudian 
kedudukan anggota badan yang ada padanya seperti 
dua kening, dua mata, hidung dan mulut sama sekali 
tidak pernah berubah. Tetapi di seluruh dunia, kamu 
tidak pernah melihat dua orang yang sama. Jadi betapa 
besar kekuasaan dan hikmah yang menampakkan 

- 

22 Lihat: al-Ghazali, al-Ihya, iilid 4, halaman 58-62) 

perbezaan tidak terhingga di atas medan yang kecil 
ini?” (ar-Razi, at-Tafsir, jilid 4, halaman 179-180) 

Najib Fadlil, seorang penyair, telah berkata: 
“Siapakah pelukis hebat yang melukis wajah ini? Tidak 
adakah orang yang melihat cermin lalu bertanya 
tentang hal itu?” 

Cap jari manusia juga merupakan mukjizat yang 
amat besar. Masa kini, cap jari digunakan sebagai kod 
untuk membuka kelengkapan komputer atau pintu, 
kerana setiap manusia memiliki cap jari yang berbeza- 
beza bahkan setiap jari di tangan yang sama memiliki 
cap jari yang berbeza daripada jari yang lain. 

Pada akhir abad kesembilan belas telah ditemukan 
bahawa setiap manusia memiliki cap jari yang berbeza 
dan khusus. Dalam sektor perundangan dan keamanan, 
ciri khusus ini telah diguna pakai sebagai alat untuk 
menentukan identiti seseorang. Dan pada masa ini, 
terdapat ilmu yang mengkaji tentang cap jari manusia. 
Ilmu ini disebut dengan “dactylology”. Allah s.w.t. yang 
telah memberikan ciri khusus kepada manusia tersebut 
dan telah menyebut tentang mukjizat Ilahi tersebut 
dalam ayat al-Qur’an al-Karim yang diturunkan 1400 
tahun yang lalu. Dia memberitahu bahawa setelah 
jasad manusia dihidupkan kembali di hari kiamat 
nanti, hujung jari manusia itu akan dikembalikan 
seperti sediakala. Dalam ayat yang seterusnya, Allah 
berfirman: 

“Patutkah manusia (yang kafir) menyangka 
bahawa Kami tidak akan dapat mengumpulkan 
tulang-tulangnya (dan menghidupkannya semula)? 
Bukan sebagaimana yang disangka itu, bahkan 
Kami berkuasa menyusun (dengan sempurnanya 
segala tulang) jarinya, (tulang yang lebih halus 
dari yang lain).” (Q.S. Al-Qiyamah, 3-4) 

Seperti yang kita lihat, al-Qur’an al-Karim itu 
selalu mendahului sedangkan ilmu manusia datang 
kemudiannya untuk membenarkan apa yang sudah 
tertulis di dalam al-Qur’an. 

Seperti halnya cap jari yang berbeza antara 
seseorang dengan seseorang yang lain. Begitu juga 
dengan mata. Ia berbeza antara mata seseorang dengan 
seseorang yang lain. Mutakhir ini, mata pula digunakan 
sebagai kod untuk mengenal seseorang. Teknologi ini 
telah digunakan dan diaplikasikan dalam kehidupan 
sehari-hari. Jadi betapa agungnya Sang Pencipta yang 
telah menciptakan perbezaan-perbezaan yang tiada 
terhingga ini di atas medan kecil yang tidak lebih dari 
satu sentimeter. 

Keajaiban Gen 

Pelbagai penemuan terbaru dalam ilmu genetik 
telah menunjukkan fakta bahawa setiap orang 
memiliki kod genetik yang khusus di mana ia dapat 
membezakannya daripada orang lain. 





Tafakkur Tentang Manusia 


Di samping itu, sesuatu yang disebut dengan “gen” 
ini adalah benda yang sangat kecil, bahkan apabila kita 
kumpulkan gen dari seluruh makhluk yang ada di 
atas muka bumi ini, maka gen itu tidak mampu untuk 
memenuhi bidal jari tukang jahit sekalipun. 

Gen-gen tersebut - yang tidak dapat dilihat 
walaupun dengan menggunakan mikroskop - 
berada di dalam sel setiap makhluk yang hidup dan 
memberikan ciri khas bagi setiap manusia, tumbuhan 
mahupun binatang. 

Bidal (sarung jari yang dibuat dengan logam) itu 
nampak terlalu kecil untuk memuatkan sifat-sifat dan 
ciri-ciri individu yang membezakan semua manusia 
yang berjumlah lebih daripada enam bilion orang. 
Namun dengan berdasarkan kepada fakta-fakta ilmiah 
kebenaran tentang perkara ini begitu meyakinkan. 

Jika demikian halnya, maka bagaimana sesuatu 
yang disebut gen ini mampu menyimpan data 
pengenalan daripada sekalian makhluk yang tidak 
terhitung ini? Bagaimana ia mampu menyimpan 
semua ciri dan sifat bahkan yang bersifat psikologi 
bagi setiap orang di tempat yang sangat kecil sukar 
diterima oleh akal. 

Cara tentang bagaimana jutaan atom itu 
digerakkan dan diputarkan dapat diketahui dalam gen 
kecil yang tidak dapat dilihat dengan mikroskop. Cara jfl|k 
ini wujud hanya sebagai hasil penelitian sains. Allah 

s.w.t. telah menyatakan fakta-fakta tersebut dalam 
firman-Nya: 

“Dan (ingatlah wahai Muhammad) ketika 
Tuhanmu mengeluarkan zuriat anak-anak Adam 
(turun-temurun) dari (tulang) belakang mereka, 
dan Diajadikan mereka saksi terhadap diri mereka 
sendiri, (sambil bertanya dengan firman-Nya): 
“Bukankah Aku tuhan kamu?” Mereka semua 
menjawab: “Benar (Engkaulah Tuhan kami), kami 
menjadi saksi”. Yang demikian supaya kamu tidak 
berkata pada hari kiamat kelak: “Sesungguhnya 
kami adalah lalai (tidak diberiperingatan) tentang 
(hakikat tauhid) ini.” (Q.s. al-A'raf: 172) 

Tetapi fenomena ini berserta penemuan fenomena 
kekuasaan dan keagungan Allah yang lain sejak 
kebelakangan ini telah mengalahkan akal fikiran. Oleh 
sebab itu, sang penyair abad ke-19, Dhiya’ Pasya, 
menulis sebuah puisi yang sangat bijak: “Maha Suci 
Zat yang ciptaan-Nya mengagumkan akal, Maha Suci 
Zat yang dengan kuasa-Nya mengalahkan orang cerdik 
cendekiawan.” 


Siapa Yang Mengaktifkan Kilang Tubuh? 





Manusia perlu melihat bahawa semua makhluk 
yang hidup dan segala sesuatu yang ada di langit dan di 
bumi terutama manusia sentiasa memerlukan kepada 
Allah s.w.t. Hal ini dapat dilihat bermula daripada 

benda yang paling sederhana. Setiap proses yang 
terjadi di dalam tubuh kita, beroperasi dan berjalan 
tanpa kita kehendaki. Sebagai contoh: degupanjantung 
dan pernafasan adalah merupakan proses penting dan 
berinteraksi antara internal dengan sel terjadi tanpa 
pemberitahuan mahu pun bantuan daripada sesiapa. 

Dapat kita pastikan bahawa andai kata kita 
diberi kesempatan sehari sahaja untuk mengatur dan 
mengendalikan ratusan proses kimia yang berbahaya 
{vital chemical) yang terjadi dalam satu rangkaian sel 
sahaja atau dalam anggota tubuh yang bekerja dengan 
keseimbangan yang mengagumkan menurut sistem 
Ilahi, kita tidak akan mampu untuk melakukannya 
walaupun hanya beberapa saat sahaja. Jadi berapa 
banyak ketidaklancaran yang akan terjadi selama 
beberapa saat itu? 

Dari sudut yang lain, betapa besarnya pengajaran 
yang kita saksikan ketika mana Allah s.w.t. 
menundukkan seekor gajah yang beratnya sepuluh tan 
terhadap anakkecil yang baru berumur sepuluh tahun. 
Pada sudut yang lain juga, Allah s.w.t. menjelaskan 
ketidakmampuan manusia dengan membuat virus 
kecil yang tidak dapat dilihat dengan mata menjadi 
sesuatu yang mampu menyebabkan tubuh yang kuat 
dan keras itu terbujur di atas katil. 


Dapat dikatakan bahawa manusia itu tidak boleh 
mengagungkan dirinya kerana kekuasaan dan kekuatan 
adalah diberikan Allah s.w.t. kepadanya. Dia juga tidak 







At-Tafakkur fi al-Kawn wa al-Insan wa al-Qur’an 


boleh melupakan pemilik nikmat yang sejati. Dia perlu 
sentiasa bersyukur dan kembali kepada Allah lantaran 
menyedari bahawa dirinya sangat kecil dan kerdil di 
hadapan kekuasaan Ilahi. 

Kesimpulannya, kitatelah membahaskanbeberapa 
persoalan tentang tanda kekuasaan dan hikmah Ilahi 
yang tidak terbatas dan telah diperlihatkan kepada 
manusia. Ketika kita berfikir tentang manusia, maka 
akan terlihat bahawa Allah sw.w.t. telah meletakkan 
banyak hikmah dan rahsia dalam dirinya. Dengan 
erti kata yang lain, seandainya ditulis satu buku 
untuk membicarakan tentang satu atom dalam tubuh 
manusia nescaya maklumat yang ada dalam buku itu 
tidak akan mencukupi. 

Tujuan Manusia Diciptakan 

Apakah peranan dan tugas manusia di dunia 
ini? Manusia yang diciptakan Allah s.w.t. dalam 
bentuk kejadian yang paling indah, dimuliakan dan 
dijadikan sebagai satu tanda kewujudan pelbagai 
pemberian Allah yang tidak terbatas. Apakah yang 
dinanti dan diharapkan daripadanya? Dan apa 
tanggungjawabnya? 

Allah s.w.t. berfirman: 

“Maka adakah patut kamu menyangka 

© bahawa Kami hanya menciptakan kamu (dari 
tiada kepada ada) sahaja dengan tiada sebarang 

hikmat pada ciptaan itu? Dan kamu (menyangka 
pula) tidak akan dikembalikan kepada Kami?” 
(Q.S. al-Mukminun, 115) 

Dan Dia berfirman lagi: 

“Dan (ingatlah) Aku tidak menciptakan jin 
dan manusia melainkan untuk mereka menyembah 
dan beribadat kepadaKu.” (Q.s. adz-Dzariyat, 56) 

Dengan setiap sel tubuh yang terdapat dalam 
badanmanusiaseharusnyamerekawajibuntuksentiasa 
bersujud kepada Allah s.w.t. Mereka berkewajipan 
untuk bersyukur dengan menunaikan ibadah dan 
sedekah serta saling menasihati atas kebenaran dan 
kesabaran dan melakukan kebaikan kerana setiap 
nikmat yang diberikan oleh Allah s.w.t. hendaklah 
ditunaikan dengan bersyukur kepada-Nya. 

Rasulullah s.a.w. bersabda: 


“Setiap anggota badan manusia diwajibkan 
atas dirinya sedekah setiap hari. Menolong orang 
dan menaikkannya ke atas tunggangan atau 
membawa barangnya adalah sedekah. Kalimah 
yang baik, setiap langkah yang dilalui menuju 
(tempat) solat adalah sedekah. Menunjukkan jalan 
adalah sedekah.” (H.R. al-Bukhari, al-Jihad, 72) 


Dalam riwayat hadis yang lain, disebutkan Abu 
Dzar r.a. telah meriwayatkan daripada Nabi s.a.w. 
bahawa baginda bersabda: 

“Setiap anggota tubuh badan kamu adalah 
sedekah. Setiap tasbih adalah sedekah. Setiap 
tahmid adalah sedekah. Setiap tahlil adalah 
sedekah. Setiap takbir adalah sedekah. Menyuruh 
kepada perbuatan yang ma 'ruf adalah sedekah. 
Mencegah kemungkaran adalah sedekah. Semua 
itu dapat diimbangi dengan dua rakaat yang 
dikerjakan di pagi hari (solat Dhuha).” {H.R.Muslim, 
al-Musafirin, 84) 

Dalam riwayat yang lain, telah diriwayatkan 
daripada Abu Hurairah r.a. berkata, Rasulullah s.a.w. 
bersabda: 

“Kamu berbuat adil di antara dua orang 
adalah sedekah. Setiap langkah yang kamu lalu 
menuju ke tempat solat adalah sedekah. Kamu 
menhilangkan bahaya daripada jalan adalah 
Sedekah.” (H.R. Muslim, az-Zakah, 56) 

Dapat dikatakan bahawa di dunia ini kamu perlu 
berusaha keras dan bermotivasi untuk menjadi hamba 
yang soleh bagi Allah s.w.t. Kamu perlu menjalani 
kehidupan yang penuh dengan ibadah, ketaatan, 
kebaikan dan amal soleh serta menyiapkan diri untuk 
akhirat dengan sebaik-baiknya. 


Teka-teki Kematian 



Muhammad ibn Ka'ab al-Qarzhi menceritakan, 
“Aku bertemu Umar ibn Abdul Aziz di kota Madinah. 

Ketika itu beliau masih muda, tampan dan tegap. Ketika 
beliau menjadi khalifah, aku datang dan meminta 
untuk bertemu dengannya. Aku diizinkan untuk 
berjumpa dengannya dan aku memandangnya dengan 
tajam. Dia pun bertanya, “Wahai Ibnu Ka' ab, mengapa 
kamu memandangku seperti itu? Aku menjawab, 
“Wahai Amirul Mukminin, aku memandang begitu 
kerana aku melihat warna kulitmu berubah, tubuhmu 
kurus dan rambutmu kusut”. Dia berkata, “Wahai 
Ibnu Ka'ab, lebih-lebih lagi jika kamu melihatku tiga 
hari selepas dikuburkan, ketika semut telah mencabut 
kedua mataku, dan keduanya jatuh di pipiku, hidung 
dan mulutku mengalirkan nanah. Tentu kamu akan 
lebih tidak mengenaliku.” Sekarang, jangan hiraukan 
hal itu, maka ulangilah kepadaku hadith Ibnu Abbas 
dari Rasulullah S.a.W.” (H.R. al-Hakim, 4, 300, no. 7706) 

Manusia wajib memikirkan akhirat lebih daripada 
segala-galanya; bagaimana hidupnya akan berakhir? 
Apa yang akan ditemui dalam kehidupan di alam 
kubur? Di tingkat ( maqam ) manakah ia akan berada? 
Persoalan ini merupakan persoalan berkaitan dengan 
perkara ghaib dan tidak diketahui oleh manusia. Oleh 
itu, seumur hidup manusia perlu memaksimumkan 
tenaga agar mampu mengetahui rahsia yang berada di 
antara lampin (masa kelahiran) 23 hinggalah ke papan 
keranda (masa kematian). Manusia perlu memahami 

23 Qimath (lampin) adalah pakaian anak yang baru lahir atau kain 

yang digunakan untuk membungkus bayi. Doktor Adam Aqin 

hikmah kedatangannya ke dunia, seterusnya 
berangkat menuju ke alam akhirat. Manusia juga 
sentiasa berusaha untuk memecahkan teka-teki ini 
dan berusaha mencapai solusi yang abadi. 

Pertamanya, manusia sentiasa merenung tentang 
kewujudannya yang fana. Hal ini kerana ia merupakan 
sesuatu yang pasti, seperti disebutkan oleh ayat 
berikut; 

“Semua yang ada di bumi itu akan musnah." 
(Q.S. ar-Rahman, 26) 

Suatu hari akan datang hari yang tidak memiliki 
hari esok (hari akhir). Hari tersebut adalah hari 
yang tersembunyi dan tidak kita ketahui. Allah SWT 
berfirman: 

“Dan (apabila sampai ajal seseorang) 
datanglah “Sakaratulmaut” membawa kebenaran 
(yang telah dijanjikan, serta dikatakan kepada 
yang mengingkarinya sebelum itu): “Inilah perkara 
yang engkau selalu mengelak diri daripadanya!” 
Dan lagi (apabila sampai saat yang ditentukan) 
ditiuplah sangkakala (untuk menghidupkan semula 
makhluk-makhluk yang telah mati); saat itu ialah 
hari berlakunya amaran yang telah diberikan.” 
(Q.S. Qaf, 19-20) 

Setiap manusia yang lahir ke dunia ini melalui 

® satu pintu, iaitu rahim ibunya. Lalu ia menjalani 
kehidupan di dunia yang merupakan tempat berlumba 

dan persaingan yang sengit, penuh dengan emosi dan 
mengawal hawa nafsu mahupun rohaninya. Setelah 
menyeberangi perjalanan ini, akhirnya mereka kembali 
ke alam yang abadi melalui pintu kubur. 

Dunia adalah sebuah rumah yang mempunyai 
dua pintu. Manusia datang dari satu pintu dan akan 
keluar dari pintuyang lain. Perkara ini terjadi semenjak 
Nabi Adam a.s. hingga sekarang. Lalu di mana mereka 
sekarang? Dan di mana kita akan berada beberapa 
waktu kemudian? Kita tidak tahu. Tetapi yang jelas 
dan pasti di sini adalah bahawa mati akan datang 
kepada orang yang zalim mahupun yang dizalimi, 
ahli ibadah mahupun orang yang fasik. Dan sekarang 
semuanya tengah menanti hari kiamat yang akan 
menjadi permulaan bagi kehidupan abadi. 


Mari kita renungkan sejenak tentang bumi 
yang kita pijak, yang dipenuhi dengan berbilion 
jasad manusia yang telah mati dan berubah menjadi 
debu. Ia bagaikan bilion bayang-bayang yang saling 
bertindihan. Hari esok, kita juga akan dikuburkan 
bersama amalan kita di dalam tanah ini dan akan 
hancur dalam bayang-bayang tersebut. Setelah itu, 
perjalanan menuju kehidupan abadi yang tanpa 
penghujungnya akan bermula. Saat ini, kita perlu 
berhenti sekejap dan merenungkan betapa besar 
faedah yang akan dipetik oleh akal fikiran ketika masa 
yang akan datang berganti dengan keabadian yang 
tiada penghujungnya. 

Tuhan kita telah memberitahu bahawa kehidupan 
dunia ini sangatlah pendek bila dibandingkan dengan 
kehidupan yang abadi. Dia berfirman: 

“(Sangatlah dahsyatnya huru-hara hari itu, 
sehingga orang-orang yang bersalah merasa) pada 
masa melihatnya: seolah-olah mereka tidak tinggal 
di dunia melainkan sekadar satu petang atau 
paginya sahaja.” (Q.s. an-Nazi'at, 46) 

Lihatlah bagaimana seorang penyair Turki, Asyiq 
Pasya, menjelaskan serta menyimpulkannya keadaan 
ini dalam kalimah berikut, “Umur kita sangatlah 
pendek, hanya sekejap sahaja, ketika datang dan 
berakhir sehingga tidak kita rasakan bagaikan burung 
yang bertenggek di dahan dan terbang lagi.” 

Jika umur ini begitu singkat, mengapakah 
manusia menghabiskan usianya untuk sesuatu yang 
tidak berguna dan bermanfaat? 

Tafakur tentang Mati 

Rasulullah s.a.w. menyuruh kita untuk banyak 
mengingati mati. Baginda bersabda: “Banyak- 
banyaklah mengingati sesuatu yang menghancurkan 
kenikmatan.” (H.R. Turmudzi, az-Zuhd, 4) 

Dalam hadith lain, baginda bersabda: “Sungguh 

© menghairankan orang yang percaya kepada negeri 
kehidupan, tetapi berjalan menuju negeri yang penuh 

penipuan” (H.R. al-Baihaqi, Syu'abul Iman , jilid 7, halaman 843, 
hadis no. 93501) 


Ketika manusia berfikir bahawa hubungannya 
dengan dunia ini akan berakhir dan dia akan tinggal 
seorang diri bersama amalannya sama ada yang baik 
ataupun yang buruk, serta akan melihat amalannya 
yang lalu, maka sudah pasti dia akan menjauhi maksiat 
dan dosa serta lebih mencintai amal solehnya. Setelah 
itu dia jadikan tafakur dan kesedaran tentang mati 
sebagai perantaraan untuk hidup dengan istiqamah 
dan memperbaiki kehidupan akhiratnya.Disebabkan 
itu, dalam sebuah hadith, Rasulullah s.a.w. bersabda: 
“Banyak-banyaklah mengingati mati kerana ia 
membersihkan dosa-dosa dan melahirkan sifat zuhud 
terhadap dunia. Jika kamu mengingatinya ketika 
kaya, maka mati menghancurkannya, dan jika kamu 
mengingatinya ketika miskin, maka ia membuatmu 
reda terhadap hidupmu. (H.R. as-Suyuthi, al-Jami' ash-Shaghir, 
jilid 1, halaman 47) 


Dalam hal yang sama, Rasulullah s.a.w. 
mendorong kita untuk berfikir tentang mati. Baginda 
bersabda: “Aku telah melarangmu untuk ziarah kubur, 
tetapi Muhammad telah diizinkan untuk ziarah ke 
kubur ibunya, maka ziarahlah kamu, kerana ziarah itu 
mengingatkan akhirat.” (H.R. Turmudzi, al-Janaiz, halaman 60) 


Nabi s.a.w. juga bersabda: “Malulah kepada Allah 
dengan sebenarnya.” Kemudian kami bertanya, “Wahai 
Rasulullah kami sudah malu kepada Allah.” Baginda 

bersabda, “Bukan itu maksudnya, malu kepada Allah 
sebenar-sebenarnya adalah jika kamu menjaga kepala 
dan apa yang disedari, menjaga perut dan apayangada 
di dalamnya, mengingati mati dan bala. Dan sesiapa 
menghendaki akhirat, maka dia akan tinggalkan hiasan 
dunia. Sesiapa yang berbuat demikian, maka dia telah 
malu kepada Allah dengan sebenar-benarnya (h.r. 
Turmudzi, al-Qiyamah, halaman 24) 

Baginda bersabda: “Banyak-banyaklah 

mengingati mati, kerana setiap hamba yang banyak 
mengingati mati, Allah pasti menghidupkan hatinya 
dan memudahkannya dalam sakaratul maut.” (h.r. 
al-Hatsami, az-Zawaid , jilid 10, halaman 325) 

Dalam hadith yang lain disebutkan: “Sesiapa 
yang merendahkan hatinya kerana Allah, maka Allah 
mengangkatnya. Sesiapa yang sombong, maka Allah 
merendahkannya. Sesiapa yang berjimat-cermat, maka 
Allah membuatnya kaya dan sesiapa yang banyak 
mengingati mati, maka Allah mencintainya.” (h.r. 
al-Haitsami, Majma' az-Zawaid, 1, 526) 

Dalam sebuah riwayat dikisahkan, “Seorang lelaki 
Anshar berjumpa Rasulullah SAW dan mengucapkan 
salam. Kemudian dia berkata, “Wahai Rasulullah, 
mukmin manakah yang paling utama?” Baginda 
menjawab, “Yang paling baik akhlaknya.” Lelaki itu 
bertanya lagi, “Mukmin manakah yang paling bijak?” 

© Baginda menjawab, “Yang paling banyak mengingati 
mati, danpaling banyak bersiap sedia untuk kehidupan 

yang akan datang. Mereka adalah orang-orang yang 
bijak.” (H.R. Ibnu Majah, az-Zuhd, 31) 


Tafakur Para Sahabat tentang Mati 

Suatu hari, Abu Bakar ash-Shiddiq berkhutbah 
dan berkata; 

“Di manakah orang-orang yang tampan 
wajahnya yang membanggakan masa muda 
mereka. Di manakah para raja yang membangun 
kota-kota dan membentengnya dengan pagar- 
pagar tinggi dan kukuh. Di manakah mereka yang 
meraih kemenangan dalam peperangan? Mereka 
sudah lemah ketika di zaman tua. Dalam kubur 
mereka berteriak ‘api-api...., tolong-tolong!!!” (H.R. 
al-Baihaqi, Syu'ab al- Iman, jilid 7, halaman 463, no. 59501) 

Sayyidah Aisyah bercerita: “Aku ingat neraka lalu 
menangis. Maka Rasulullah s.a.w bertanya, ‘Ada apa 
denganmu wahai ‘Aisyah?’” ‘Aisyah menjawab, “Aku 
teringat neraka hingga aku menangis. Apakah kita 
akan ingatkan keluarga pada hari kiamat?” Rasulullah 
s.a.w. menjawab, “Dalam tiga keadaan ini tidak ada 
seorangpunyangdapat mengingati oranglain. Pertama, 
sebelum dia tahu apakah timbangan amalannya ringan 
atau berat. Kedua, ketika dia menerima kitab catatan 
amal dan dikatakan “bacalah kitabmu,” hingga dia 
tahu apakah kitab itu diterima dengan tangan kanan MĔk 
atau kiri, atau dari belakang. Ketiga, ketika di atas sirat, 

ketika berada di sisi neraka Jahanam yang diletakkan 
banyak anjing dan duri yang digunakan oleh Allah 
untuk menahan makhluk yang Dia kehendaki, hingga 
dia tahu apakah dirinya selamat atau tidak.” (h.r. 
al-Hakim, al-Mustadrak, jilid 4, halaman 622, no. 8722) 

Usaid bin Hudlair r.a. berkata, “Seandainya 
aku berada dalam salah satu keadaan daripada tiga 
keadaan, maka aku pasti tergolong penduduk syurga. 
Aku tidak ragu perkara itu, iaitu; ketika mana aku baca 
al-Qur’an dan mendengarkannya, ketika mana aku 
mendengarkan khutbah Rasulullah SAW, dan ketika 
mana aku menyaksikan jenazah. Kerana setiap kali 
menyaksikan jenazah, maka tidak ada yang terlintas 
dalam hatiku kecuali apa yang akan terjadi dengannya 
dan ke mana ia pergi.” (H.R. Ahmad, jilid 4, halaman 351; 
al-Hakim, al-Mustadrak, jilid 3, halaman 326, no. 5260) 


Hikmah Merenungkan Kematian 

Sebuah hadits mengatakan: “Cukuplah mati 
menjadi penasihat. (H.R. al-Haitsami, Majmu' az-Zawaid, jilid 
10, halaman 308) 





Mati mengandungi banyak pengajaran dan 
iktibar bagi orang yang mahu bertikir dan mengambil 
pengajaran. Asas penyakit spiritual (hati) adalah cinta 
kepada perkara-perkara dunia yang bersifat sementara 
seperti harta, pangkat dan kedudukan, kenikmatan 
hawa nafsu dan keterikatan hati kepada semua itu. 

Cinta dunia menyebabkan manusia berhasad dengki, 
sombong, riyak dan rakus. Dan ubat yang paling 
mujarab untuk berlindung daripada akhlak yang 
tercela dan penyakit hati ini adalah merenungkan 
kematian, kubur dan keadaan di alam akhirat. 

Tujuan dasar tasawuf adalah menjauhkan 
manusia daripada sikap sombong yang merebak ke 
dalam hati serta mengeluarkan cinta kepada dunia 
daripada hati. Jadi, tafakur tentang kematian menjadi 
prinsip dan dasar yang sangat disenangi dalam banyak 
tarekat sufi, untuk mewujudkan maksud dan tujuan 
tersebut. Wirid harian yang dibaca oleh muridnya 
adalah merangkumi renungan tentang mati selama 
lima hingga sepuluh detik. 

Pada masa Daulah Uthmaniyah, banyak makam 
yang dibangunkan di tengah kota, sama ada di kanan 
atau kiri jalan dan di halaman-halaman masjid. Perkara 
ini bertujuan untuk memastikan manusia sentiasa 
mengingati mati. 

Hasil daripada itu, dengan sering mengingati mati, 
memalingkan kesenangan syahwat dan melakukan 
persiapan untuk akhirat, akan menghindarkan diri 
seseorang individu daripada penyesalan yang tidak 
berakhir. Allah s.w.t. telah memberitahu kepada kita 
tentang penyesalan mendalam yang akan dirasakan 
oleh manusia ketika mereka bangun dan sedar 
daripada kepuasan dunia ketika menghadapi mati. 
Dia berfirman: 

“Dan belanjakanlah (dermakanlah) 
sebahagian dari rezeki yang Kami berikan kepada 
kamu sebelum seseorang dari kamu sampai ajal 
maut kepadanya, (kalau tidak) maka dia (pada 
saat itu) akan merayu dengan katanya: “ Wahai 
Tuhanku! Alangkah baiknya kalau Engkau 
lambatkan kedatangan ajal matiku - ke suatu 
masa yang sedikit sahaja lagi, supaya aku dapat 
bersedekah dan dapat pula aku menjadi dari 
orang-orangyang soleh." (Q.s.al-Munafiqun, 10) 

Jadi kita hendaklah menanamkan dalam diri kita 
setiap kali bangun, berjaga dan bekerja keras adalah 
bertujuan untuk bersiap sedia menghadapi kehidupan 
akhirat yang merupakan kehidupan yang kekal dan 
abadi. Agar kita tidak mengalami penyesalan yang 
begitu pahit dan menyakitkan. 





Ketika menziarahi jenazah, al-Hassan al-Basri 
melihat seorang lelaki tua. Selepas menikmati makanan, 
al-Hassan bertanya kepada orang tua tersebut, “Wahai 
orang tua, dengan nama Tuhanmu aku bertanya 
kepadamu; apakah kamu menyangka bahawa mayat 
ini ingin dikembalikan ke dunia, lalu dia menyiapkan 
bekalan daripada amal soleh dan memohon ampun 
kepada Allah atas dosa-dosa yang lalu?” Orang tua itu 
menjawab, “Ya.” Al-Hassan bertanya lagi, “Mengapa 
kita tidak seperti mayat ini?” Lalu dia pergi sambil 
berkata, “Nasihat ini akan berguna kalau hati ini 

hidup, tetapi sudah tidak ada lagi kehidupan pada 
orang yang kau seru.” (al-Hasan al-Basri, az-Zuhd, halaman 20) 

Diriwayatkan juga daripada al-Hasan al-Basri: 
“Ada dua hari dan dua malam yang tidak pernah 
ada duanya. Satu malam pertama yang dialami 
oleh penghuni kubur, yang belum pernah dia alami 
sebelumnya; dan malam pada pagi harinya adalah 
hari kiamat. Satu hari ketika Allah memberikan berita 
gembira kepadamu, sama ada syurga atau neraka. Dan 
satu hari ketika buku catatan amalanmu diberikan, 
mungkin kau terima dengan tangan kanan dan 
mungkin juga dengan tangan kiri. (Abu al-Faraj ibn Abdur 
Rahman, Ahwal al-Qabr, halaman 154) 


Mati adalah dugaan yang paling besar dan ujian 
yang paling berat bagi manusia. Tetapi ujian yang lebih 
buruk dan lebih besar lagi adalah jika kita hidup tanpa 
mengingati mati serta tidak pernah merenungkannya. 
Begitu juga ketika kita tidak mampu melakukan 
perbuatan yang membuat Allah reda dan layak bagi- 
Nya. Sedangkan manusia yang berakal adalah orang 
yang bersiap sedia untuk menghadapi mati sebelum 
dia mati dan mensucikan diri daripada akhlak yang 
buruk dan noda yang kotor. 


Syeikh Sadi Syirazi berkata, “Hai saudaraku, 
akhirnya nanti engkau akan menjadi tanah. Maka 
jadilah orang yang rendah hati seperti tanah sebelum 
kamu menjadi tanah.” 

Diriwayatkan dari Umar ibn al-Khattab, bahawa 
diaberkata,“Hisablahdirimusebelumkamudihisabkan 
dan berhiaslah untuk menghadapi pertunjukan yang 
Maha Besar. Hisab di hari kiamat itu hanya menjadi 
ringan bagi orang yang telah menghisab dirinya di 
dunia.” (H.R. Turmudzi, al~Qiyamah, 25/2459) 

Ketika tubuh kita yang fana ini dipusarakan di 
dalam kubur, maka anak-anak dan harta kita tetap 
tinggal di bumi. Mereka akan pulang ke rumah 
sedangkan kita akan berada di dalam kubur bersama 
dengan amalan kita. Dalam kubur tersebut, tubuh 
dan kafan kita akan menjadi tanah. Tetapi yang masih 
bersama kita hanyalah amal soleh. 

Al-Imam al-Ghazali berkata, “Saat kematian, tidak 
ada yang masih bersama hamba kecuali tiga perkara. 
Pertama, jernihnya hati kerana suci dari noda-noda 
dunia. Seperti firman Allah s.w.t.: 



“Sesungguhnya berjayalah orang yang 
menjadikan dirinya - yang sedia bersih - 
bertambah-tambah bersih (dengan iman dan amal 
kebajikan) ” (Q.S. asy-Syams, 9) 

Kedua, damainya hati kerana zikrullah. Seperti 
firman-Nya: 

“(Iaitu) orang-orangyangberiman dan tenang 
tenteram hati mereka dengan zikrullah”. Ketahuilah 
dengan “zikrullah” itu, tenang tenteramlah hati 
manusia.” (Q.S. ar-Ra'd, 28) 


Ketiga, kecintaan hati kepada Allah. Seperti 
firman-Nya: 




<tUl jAoli kUl ijjl 

f*-rTJ 'jy^ ^J °jytJ 


“Katakanlah (wahai Muhammad): “Jika 
benar kamu mengasihi Allah maka ikutilah 
daku, nescaya Allah mengasihi kamu serta 
mengampunkan dosa-dosa kamu. Dan (ingatlah), 
Allah Maha Pengampun, lagi Maha Mengasihani.” 
(Q.S. Ali Imran, 31) 


Kejernihan dan kesucian hati itu tidak akan wujud 
melainkan dengan mencegah syahwat atau nafsu dunia. 
Kedamaian hati tidak akan wujud melainkan dengan 
banyak membaca dan membiasakan zikruUah. Cinta 
kepada Allah tidak akan lahir kecuali dengan ma’rifat. 
Dan ma’rifat ini tidak akan lahir kecuali dengan selalu 
berfikir dan merenung. Tiga sifat ini adalah penyelamat 
dan pemberi kebahagiaan dalam kehidupan setelah 
mati. (lihat: Ihya Ulumuddin, jilid 3, halaman 387) 


Jika manusia ingin membuat persiapan untuk 
menghadapi mati, maka mereka mestilah memulakan 

dengan menganggap kematian sebagai perkara yang 
indah. Hanya golongan inilah yang tidak takut dan 
tidak bimbang terhadap kematian. Basyar ibn Harits 
berkata, “Tempat tinggal terbaik bagi orang yang taat 
kepada Allah s.w.t. adalah kubur.” (Abu ai-Faraj Abdur 
Rahman, Ahwal al-Qubur, halaman 155) 

Dan alangkah indahnya kalimah Maulana 
Jalaluddin al-Rumi yang berkata, “Hai anakku, 
kematian setiap manusia itu sesuai dengan apa yang 
mereka sukai dan bentuk yang mereka kehendaki. 
Mati itu nampak seperti musuh yang menakutkan 
bagi orang yang memusuhi, menghindari dan benci 
kepadanya, tanpa mahu berfikir bahawa kematian 
adalah perantaraan yang membawa manusia untuk 
sampai kepada AJlah s.w.t. Kematian juga kelihatan 
seperti sahabat bagi orang yang berteman dan 
mencintai kematian.” 

“Wahai kekasih yang takut dan khuatir terhadap 
kematian, jika kamu menghendaki kebenaran, 
janganlah takut kepada kematian, tetapi takutlah 
kepada dirimu sendiri.” 

Kerana apa yang kamu lihat dan kamu takuti 
dalam cermin kematian bukanlah wajah kematian 
itu sendiri. Itu adalah wajah keburukanmu sendiri. 
Ruhmu itu seperti pohon sedangkan mati adalah daun 

© di atas pohon tersebut. Setiap daun sudah tentu sama 
jenis dengan pohonnya. 

Kesimpulannya, kematian dan kehidupan kita 
dalam kubur yang akan berlanjutan sehingga ke hari 
kiamat itu merupakan kesudahan segala perbuatan 
dan keadaan kita di dunia. 


Oleh sebab itu, banyak ayat al-Qur’an telah 
menjelaskan situasi kehidupan dunia mahupun 
akhirat. Dia menghendaki agar kita berfikir bahawa 
pengakhiran dunia adalah hilang dan suatu hari 
nanti ia akan musnah dan berakhir. Kita seharusnya 
menghindarkan diri daripada tipu daya dunia. Allah 
s.w.t. juga menyuruh kita agar berfikir bahawa hari 
demi hari, akhirat itu semakin mendekati kita. Akhirat 
adalah kehidupan yang abadi dan harus kita cintai dan 
cenderung kepadanya. 

Atas sebab itu, sebelum mati setiap hamba 
hendaklah membersihkan diri daripada semua dosa 
dengan cara melakukan taubat dengan bersungguh- 
sungguh. Dia harus memperbaiki kekurangan dalam 
mentaati perintah Allah dan larangannya. Sekali lagi, 
dia harus mengembalikan hak kepada pemilik hak 
yang dia zalimi. Maknanya, kita harus meminta maaf 
kepada orang yang kita maki, tipu dan hina, pukul 
dengan tangan, atau kita berprasangka buruk dalam 
hati kepadanya. Sebelum mati, kita mesti menyucikan 
diri daripada semua hak dan hutang yang menjadi 
tanggungan kita. 


Manusia yang lalai mungkin sahaja mendapat 
kegembiraan di dunia ketika memakan hak atau harta 

orang lain. Namun pada masa yang akan datang, ketika 
timbangan keadilan ditegakkan mereka akan menyesal 
dan berdukacita. Ketika itu dikatakan kepadanya: 
“Engkau hina. Engkau lemah. Engkau miskin dan 
rugi. Di sini kamu tidak akan dikembalikan apa-apah 
hak. Tidak ada seorang pun yang akan menerima 
permintaan maafmu.” 

Semasa ajal semakin hampir, Khalifah Abdul 
Malik ibn Marwan, melihat seorang tukang cuci yang 
mengikatkan baju di tangannya, maka dia berkata: 
“Andai sahaja aku adalah seorang tukang cuci yang 
hari demi hari makan daripada hasil kerja sendiri dan 
sedikit pun tidak mengurus urusan dunia.” (al-imam 
al-Ghazali, al-Ihya, jilid 4, halaman 411) 



Di samping tafakur yang berterusan dan 
persiapan untuk menghadapi mati, kita juga tidak 
boleh berputus asa dari rahmat Allah s.w.t. Diceritakan 
dari Aqabah al-Bazzar, bahawa dia menceritakan, 
“Seorang Badwi melihat jenazah, lalu dia berkata, 
“Selamat jalan wahai jenazah.” Lalu aku bertanya, 
“Untuk apa kamu ucapkan selamat?” Ia menjawab, 
“Bagaimana aku tidak mengucapkan selamat kepada 
orang yang diberangkatkan menuju kuarantin Sang 
Maha Dermawan lagi Maha Pemurah. Rumah-Nya 
agung dan keampunan-Nya besar.” Dia berkata, “Aku 
seolah-olah tidak pernah mendengarkan ucapan 
tersebut melainkan pada waktu itu.” (Abu al-Faraj, Ahwal 
al-Qubur, halaman 155) 





i 

Al-Qur’an al-Karim merupakan sebuahpintu 
besaryang terbuka bagi orang beriman, pemilik hati 
dan kesedaran untuk mendalami dunia tafakur. 
Al-Quran adalah cakerawala berfikir nan luas, 
lidah bumi dan langit. Al-Quran adalah gudang 
yang dipenuhi penjelasan dan penerangan berguna 
untuk santapan roh. Al-Quran adalah mukjizat 
bayani yang diberikan kepada manusia. Dalam 
tradisi Islam, sejak lebih daripada 1400 tahunyang 
lalu, ribuan kitab malah lebih daripada itu ditulis 
berkaitan dengan al-Qur’an agar kita boleh mema- 
hami dan mendalami kitab ini serta memahami 
manusia dari dekat. 

Manusia itu selalu cenderung untuk berfikir, 
tetapi dia perlu pembimbing untuk membebaskan 
akal fikirannya daripada belenggu hawa nafsu yang 
sempit dan mendorongnya menuju ke arah kebenaran 
dan kebaikan. Pembimbing yang paling dipercayai 
dan paling agung adalah al-Qur’an al-Karim, Kitab 
Allah yang Maha Mengetahui. 

Al-Qur’an al-Karim adalah sebuah pintu besar 
yang terbuka bagi orang beriman, pemilik hati dan 
kesedaran untuk mendalami dunia perenungan. 
Al-Qur’an adalah cakerawala berfikir dan luas, 
lidah bumi dan langit. Al-Qur’an adalah gudang 
bagi segala sesuatu dan petunjuk yang tidak pernah 
habis penjelasannya; sumber makanan bagi roh. 
Al-Qur’an adalah m ukjizat bayani yang diberikan 
kepada manusia. 

Al-Qur’an al-Karim merupakan penjelasan 
bagi manusia dan alam semesta. Umumnya alam, 
manusia dan al-Qur’an adalah tiga dunia yang saling JtĔk 
berhubungan dan saling menjelaskan di antara satu 

sama lain, dengan cara yang sangat indah. Sesiapa yang 
mendalami al-Qur’an, maka dia mampu membaca 
diri sendiri mahupun rahsia Tuhannya. Dia pun 
mula menterjemahkan halaman-halaman hikmah di 
dalam semesta, melihat banyak rahsia Ilahi dan dalam 
hatinya akan terbuka jendela-jendela untuk melihat 
perkara yang lain. 

Al-Qur’an menjadi ubat bagi naluri dan keinginan 
hawa nafsu yang mendorong manusia kepada 
kehancuran kerohanian mereka. Al-Qur’an adalah 
perantaraan untuk menyelamatkan diri daripada 
kehinaan, kebodohan dan kerendahan moral yang 
membawa manusia ke taraf yang lebih rendah 
daripada binatang. Dalam al-Qur’an juga terdapat 
prosedur-prosedur yang perlu dipakai agar keadilan 
tidak berubah menjadi kezaliman. Oleh itu, ramuan 
terbaik untuk meraih kebahagiaan manusia dalam 
kehidupan dan segala keadaan hanya dapat ditemukan 
di dalam al-Qur’an al-Karim. 


Allah s.w.t. Mengajarkan 
al-Qur’an kepada Kita 

Anugerah dan rahmat Allah s.w.t. yang menjadi 
hadiah terbesar bagi manusia adalah al-Qur’an 
al-Karim. Ayat al-Qur’an menjelaskan : 





“(Tuhan) Yang Maha Pemurah serta 
melimpah-limpah rahmatNya. Dialah yang 

telah mengajarkan Al-Quran. Dialah yang 
telah menciptakan manusia, Dialah yang telah 
membolehkan manusia (bertutur) memberi dan 
menerima kenyataan.” (Q.s. ar-Rahman: 1-4) 

Allah s.w.t. telah mengajarkan al-Qur’an kepada 
manusia sebagai fenomena agung atas rahmat Ilahi. 
Dengan cara ini, Allah s.w.t. memberikan banyak 
rahsia dan hikmah kepada mereka. Dengan demikian, 
manusia wajib mempelajari al-Qur’an dan memahami 
isi kandungannya dalam bingkai ajaran Ilahi. 
Seterusnya, mereka hendaklah berusaha bersungguh- 
sungguh agar menjadikan al-Qur’an sebagai panduan 
hidup dalam setiap masa. Malah mereka juga berusaha 
menyampaikan al-Qur’an kepada seluruh umat 
manusia dengan sebaik-baiknya. 


Semua Kitab Ditulis Kerana Satu Kitab 


Dalam sejarah Islam, sejak lebih daripada 1400 
tahun yang lalu, ribuan kitab malah lebih daripada 
itu ditulis berkaitan dengan al-Qur’an agar kita boleh 
memahami dan mendalami kitab ini serta memahami 
manusia dari dekat. Ada ayat menyebutkan: 


“Dan sekiranya segala pohon yang ada di 
bumi menjadi pena, dan segala lautan (menjadi 
tinta), dengan dibantu kepadanya tujuh lautan lagi 
sesudah itu, nescaya tidak akan habis Kalimah- 

kalimahAllah itu ditulis. Sesungguhnya Allah Maha 
Kuasa, lagi Maha Bijaksana." (Q.s. Luqman, 27) 

Di dalam al-Qur’an terkandung segala rahsia ilmu 
dan hikmah serta kunci kebahagiaan dunia mahupun 
akhirat. Al-Qur’an al-Karim itu selalu mendahului 
manusia sedangkan ilmu pengetahuan manusia datang 
kemudian selepasnya. Semua penemuan ilmiah ini 
menjadi pentafsir dan membenarkan fakta-fakta 
al-Qur’an al-Karim. Allah s.w.t. berfirman: 

“Kami akan perlihatkan kepada mereka 
tanda-tanda kekuasaan Kami di merata-rata 
tempat (dalam alam yang terbentang luas ini) dan 
pada diri mereka sendiri, sehingga ternyata jelas 
kepada mereka bahawa Al-Quran adalah benar. 
Belumkah ternyata kepada mereka kebenaran 
itu dan belumkah cukup (bagi mereka) bahawa 
Tuhanmu mengetahui dan menyaksikan tiap-tiap 
sesuatu ?” (Q.S. Fushilat, 53) 




Setiap kali dibuat penelitian dan pengkajian 
berkaitan al-Qur’an, maka tiap kali itulah muncul 
pelbagaiperkarabaru. BenarlahRasulullahs.a.w. ketika 
bersabda: “Kitab Allah itu mengandungi berita tentang 
apa yang terjadi sebelum kamu dan berita tentang apa 
yang akan terjadi selepas kamu, serta menjadi hakim di 
antara kamu. Ia adalah kata pemutusyang sebenarnya. 
Sesiapa yang meninggalkannya maka Allah akan 
membinasakannya. Sesiapayangmencaripetunjukpada 
selain al-Qur’an, maka Allah akan menyesatkannya. 

Al-Qur’an adalah tali Allah yang kukuh. Dia adalah 
al-zikr al-hakim dan al-shirat al-mustaqim. Dia adalah 
kitab yang memastikan hawa nafsu tidak akan tersasar 
(deviate) . Para ulama tidak pernah berputus asa untuk 
mengkajinya, dan ia tidak diciptakan dalam keadaan 
kontroversi (controversy). Keajaibannya tidak pernah 
habis. la adalah kitab apabila jin mendengarnya, 
maka mereka berkata “Kami mendengar bacaan yang 
menakjubkan”, “yang membawa kepada jalan yang 
lurus.”Sesiapayangmengucapkannya, maka dia seorang 
yang benar (jujur), sesiapa mengamalkannya, maka 
dia mendapat pahala, sesiapa menjadikannya sebagai 
sandaran dalam mengambil hukum, maka dia menjadi 
seorang yang adil, dan sesiapa menyeru kepadanya, 
maka dia diberi petunjuk menuju jalan yang lurus” 
(H.R. Turmudzi, Fadhail al-Quran, halaman 41) 


Al-Qur’an Perlu Dibaca 
Sambil Berfikir dan Merenung 

Para ulama Islam mengatakan bahawa tujuan 
membaca al-Qur’an adalah memikirkan makna dan 
hikmahnya serta mengamalkan perintahnya. 


Tidak ada sesuatu yang lebih bermanfaat 
daripada membaca al-Qur’an al-Karim selain untuk 
memperkuatkan tafakur dan renungan manusia. Ini 
kerana al-Qur’an adalah Kalam Allah yang mengetahui 
semua keadaan manusia. Ertinya, al-Qur’an al-Karim 
ini meletakkan manusia di depan cermin hakikat dan 

membuatnya dapat melihat diri sendiri dengan penuh 
kejujuran. Oleh sebab itu, seseorang mukmin mesti 
membaca al-Qur’an setiap masa dan ketika. Dan harus 
memikirkan dan merenungkan apa yang dimaksudkan 
oleh Allah s.w.t. dalam ayat-ayat yang dibacanya. 

Dengan demikian, membaca satu ayat disertai 
dengan tafakur dan renungan adalah lebih baik 
daripada mengkhatamkan al-Qur’an tanpa tafakur 
dan renungan kerana ada rahsia yang tidak terhingga 
dalam setiap ayat al-Qur’an. Tetapi hanya orang yang 
banyak merenung yang memiliki hati yang lembut 
dan halus serta dihiasi dengan akhlak luhur dan amal 
soleh yang mampu melihat rahsia-rahsia tersebut. 

Allah SWT berfirman: 

“Ini ialah satu “surah” yang Kami turunkan, 
dan Kami wajibkan hukum-hukumnya, serta Kami 
turunkan padanya ayat-ayat keterangan yang 
nyata supaya kamu beringat (mengamalkannya)..” 
(Q.S. an-Nur, 1) 

Dan firman-Nya: 

“(Al-Quran ini) sebuah Kitab yang Kami 
turunkan kepadamu (dan umatmu wahai 
Muhammad), -Kitab yang banyak faedah-faedah 
dan manfaatnya, untuk mereka memahami dengan 
teliti kandungan ayat-ayatnya, dan untuk orang- 
orangyang berakal sempurna beringat mengambil 
iktibar.” (Q.S. Shad, 29) 

Dia juga berfirman: 

“(Setelah diterangkan yang demikian) 
maka adakah mereka sengaja tidak berusaha 
memahami serta memikirkan isi Al-Quran? Atau 
telah wujud di atas hati mereka kunci penutup 
(yang menghalangnya daripada menerima ajaran 
Al-Quran)?” (Q.S. Muhammad, 24) 

Suatu hari, Nabi Muhammad s.a.w. ditanya: 
“Siapakah orang yang memiliki suara yang paling 
baik untuk membaca al-Qur’an?” Baginda menjawab: 
“Orang yang ketika membaca al-Qur’an akan merasa 
takut kepada Allah.” (Sunan ad-Darimi, Fadha’il al-Qur’an, 
halaman 34) 


Membaca al-Qur’an adalah salah satu amalan yang 
paling mudah mendatangkan godaan syaitan. Ketika 
seorang Muslim membaca al-Qur’an, memikirkan 
janji dan ancamannya, dan merenungkan ayat-ayat 
yang terang, maka dia semakin rindu untuk beramal 
soleh. Bacaan al-Qur’an dengan cara ini juga menjadi 
faktor yang membuat amal soleh itu lebih ikhlas dan 
lebih baik ( ihsan ). Atas sebab itu, syaitan berusaha 
sekeras-kerasnya untuk memalingkan manusia 
daripada al-Qur’an. Oleh sebab itu, sebelum membaca 
al-Qur’an manusia diperintahkan untuk membaca 
ta'awwudz « oUaidJl jy> aUL Sjil ». Sesuai 

firman Allah s.w.t.: 

“Oleh itu, apahila engkau membaca Al-Quran, 
maka hendaklah engkau terlehih dahulu) memohon 
perlindungan kepada Allah dari hasutan Syaitan 
yang kena rejam." (Q.s. an-Nahl, 98) 

Bagaimana Rasulullah s.a.w. Membaca al-Qur’an? 

Dari Hudzaifah r.a. dia berkata, “Pada suatu 
malam, aku menunaikan solat bersama Nabi SAW, 
lalu beliau memulai bacaan dengan surah al-Baqarah. 
Maka berkata “dalam hati”, “baginda akan ruku' pada 
ayat ke seratus”, namun baginda meneruskan bacaan. 
Maka aku berkata, “baginda nanti ruku' pada ayat ke 
dua ratus”, baginda tetap meneruskan bacaan.” Aku 
pun berkata, “(mungkin) baginda membaca seluruh 
surah al-Baqarah dalam satu rakaat”, namun baginda 
tetap meneruskan bacaan. Baginda mula membaca 
surah Ali Imran sehingga selesai, surah al-Nisa’ 
sehingga selesai. Baginda membaca semuanya itu 
dengan bacaan tartil. Jika menemui ayat tasbih, maka 
baginda bertasbih. Jika menemui ayat permintaan, 
maka baginda meminta. Dan jika menemui bacaan 
taawwudz, maka baginda ber ta'awwudz, barulah 
baginda ruku’ dan membaca, “Maha suci Tuhanku 
Yang Maha Agung.” 





Lamanya ruku’ baginda sama ketika berdiri. 
Kemudian baginda bangun dan membaca, “Semoga 
Allah mendengar orang yang memuji-Nya.” Lalu 
berdiri hampir sama lamanya dengan ruku’. Kemudian 
baginda sujud dan membaca, “Maha Suci Tuhanku 

Yang Maha Tinggi.” Dan lama sujudnya hampir sama 
dengan ruku’. (H.R. Muslim, Shalah al-Musafirin, 203; dan aTNasai, 
Qiyam al-Lail, 25/1662) 

Sesekali Rasulullah s.a.w. membaca suatu 
ayat dan mengulang-ulangnya sambil berfikir dan 
merendahkan diri kepada Allah sehingga terbit fajar. 
Dikisahkan dari Abu Dzar r.a., dia berkata: Nabi s.a.w. 
berdiri hingga ke pagi dengan membaca satu ayat, 
iaitu: 




“Jika Engkau seksa mereka, maka mereka adalah 
hamba-Mu, dan jika Engkau ampuni mereka, maka 
Engkau adalah Yang Maha kaya lagi Maha Bijaksana. 
(H.R. an-Nasai, al-Iftitah, 79) 

Dari AbduUah ibn Amr ibn Ash diriwayatkan 
bahwa Nabi s.a.w. membaca firman Allah dalam surah 
Ibrahim “Ya Tuhanku, Sesungguhnya berhala-berhala itu 
telah menyesatkan kebanyakan daripada manusia, maka 
sesiapa yang mengikutiku, maka orang itu termasuk 
golonganku, dan sesiapa yang menderhakai aku, maka 
Engkau Maha Pengampun lagi Maha Penyayang.” 

Dan ungkapan Isa a.s., “Jika Engkau seksa mereka, 
maka mereka adalah hamba-Mu, dan jika Engkau 

ampuni mereka, maka Engkau adalah YangMaha kaya 
lagi Maha Bijaksana." 

Lalu baginda menadahkan kedua tangan dan 
berkata, “Ya Allah, umatku, umatku.” Lalu baginda 
menangis. Maka Allah s.w.t. berfirman: “Wahai 
Jibril, temuilah Muhammad -dan Tuhanmu Maha 
Mengetahui- dan bertanyalah apa yang membuatmu 
menangis?” Jibril datang kepada baginda dan bertanya. 
Setelah dia sampaikan kepada Allah tentang apa yang 
baginda katakan, padahal Dia lebih mengetahui. 
Lalu Allah berfirman, “Hai Jibril, pergilah menemui 
Muhammad dan katakan kepadanya, “Sesungguhnya 
Kami akan meredai umatmu dan tidak berbuat buruk 
kepadamu.” (H.R. Muslim, al-Iman, 346) 

Jadi Rasulullah s.a.w. itu sangat lemah lembut 
dan penyayang kepada umatnya. Jika kita menyelami 
dan merenungi hadith ini, tentu kita benar-benar 
menghargai, menilai dan memperhatikan cinta 
tersebut. Kita seharusnya hidup mengikuti sunnahnya 
sebagai bukti cinta kita kepadanya. 

Ibnu Mas'ud menceritakan, “Rasulullah s.a.w. 
bersabda kepadaku: “Bacakan al-Qur’an kepadaku!” 
Aku menjawab, “Patutkah aku membacakannya 
kepadamu, padahal ia diturunkan kepadamu?” 
Beliau menjawab, “Aku senang untuk mendengarnya 
daripada orang lain.” Aku pun membacakan Surah 

® al-Nisa’ kepada beliau hingga sampai ayat “Maka 
bagaimanakah (halnya orang kafir nanti), apabila 

Kami mendatangkan seseorang saksi (Rasul) daripada 
tiap-tiap umat dan Kami mendatangkan kamu 
(Muhammad) sebagai saksi atas mereka itu (sebagai 
umatmu).” Beliau bersabda, “Berhentilah”, dan kedua 
mata baginda telah bergenang dengan air mata. (h.r. 
al-Bukhari, at-Tafsir, 4/9) 

Dari Atha’ diriwayatkan bahawa dia berkata, 
“Aku dan Ubaid ibn Umair menemui Aisyah r.a. 
Ibnu Umair berkata, “Ceritakan kepada kami tentang 
hal yang paling menakjubkan yang engkau lihat dari 
Rasulullah s.a.w.” 


Atha’ berkata, “Lalu Aisyah terdiam, kemudian beliau 
berkata, “Pada suatu malam, baginda berkata: “Wahai 
‘Aisyah, biarkan malam ini aku beribadah kepada Tuhanku 
Aku menjawab, “Demi Allah saya suka berhampiran 
denganmu dan suka kepada apa yang membahagiakanmu. 
Aisyah berkata, “Baginda kemudian bangun lalu bersuci 
dan mengerjakan solat. Aisyah berkata, baginda menangis 
dan terus menangis hingga pangkuannya basah dengan air 
mata. Aisyah berkata, kemudian baginda menangis dan 
terus menangis hingga janggutnya basah dengan air mata.” 
Aisyah berkata, “Kemudian baginda menangis dan terus 
menangis hingga tanah menjadi basah. Kemudian Bilal 
datang untuk mengalunkan azan bagi solat Subuh. Ketika 
melihat Rasulullah s.a.w. menangis, maka beliau berkata, 
“Wahai Rasulullah mengapa engkau menangis padahal 
Allah telah mengampuni semua dosamu yang terdahulu 
mahupun yang akan datang?” 

Baginda s.a.w. menjawab, “Tidak bolehkah aku 
menjadi hamba yang bersyukur kerana malam ini 
diturunkan kepadaku ayat tentang kecelakaan bagi orang 
yang membacanya tetapi tidak merenungkannya, iaitu: 

“(iaitu) orang-orang yang mengingati Allah 
sambil berdiri atau duduk atau dalam keadaan 
berbaring dan mereka memikirkan tentang 
penciptaan langit dan bumi (seraya berkata): 
“Ya Tuhan Kami, Tiadalah Engkau menciptakan 
ini dengan sia-sia, Maha suci Engkau, Maka 
peliharalah Kami dari seksa neraka." (h.r. ibnu 
Hibban, ash-Shahih, Jilid 2, halaman 386; dan al-Alusi, Ruh 
al-Maani, jilid 4, halaman 157) 


Pada malam itu, ketika ayat-ayat tersebut 
diturunkan, Rasulullah s.a.w. menangis hingga ke 
pagi. Air matanya menitis seperti biji-biji mutiara yang 
berkilauan laksana bintang-bintang. Selain itu, air mata 
orang beriman yang mengalir ketika merenungkan tanda 
kekuasaan dan keagungan ilahi - kerana kelembutan 
dan kasih sayang Allah- akan menjadi hiasan bagi 
malam yang fana, penerang bagi kegelapan kubur dan 
menjadi embun pepohonan syurga. 



Dalam hadith tentang keutamaan al-Qur’an 
al-Karim dan kewajiban membaca serta memikirkan 
dan merenungkan rahsia dan maknanya, Rasulullah 
SAW bersabda: “Setiap kali suatu kaum berkumpul 
dalam satu rumah Allah, untuk membaca dan 
bertadarus al-Qur’an, maka mereka diberikan 

ketenangan, dinaungi rahmat, dikelilingi oleh para 
malaikat dan Allah menyebut-nyebut tentang mereka 
dihadapan malaikat yang ada di sisi-Nya.” (h.r. Muslim, 
adz-Dzikr, 38; dan Abu Dawwud, al-Witr, 14/1455) 

Dari Abdullah ibn Amr, diriwayatkan bahawa 
dia berkata, “Wahai Rasulullah, berapa lama saya 
boleh membaca dan mengkhatamkan al-Qur'an? 
Baginda menjawab, “Dalam sebulan” Abu Musa pula 
berkata, “Saya mampu lebih daripada itu -Abu Musa 
mengatakan itu berkali-kali- dan meminta agar dapat 
dipercepatkan hingga baginda bersabda, “Bacalah 
dalam tujuh hari’’ Lalu baginda berkata, “Orangyang 
membacanya kurang daripada tiga hari, maka tidak 
akan memahaminya .” (h.r. Abu Dawud, al-Witr, 8/1390, dan 
at-Turmudzi, al-Qiraat , 11/2949) 

Rasulullah s.a.w. bersabda: “Banyak orang yang 
hafal feqah, tetapi bukan ahli feqah. Sesiapa yang 
ilmunya tidak bermanfaat untuknya, maka akan 
memudaratkan dirinya. Bacalah al-Qur’an selagi ia 
membimbingmu, jika ia tidak membimbingmu, bererti 
kamu tidaklah membacanya.” (h.r. al-Haitsami, 1,481) 


Bacaan al-Qur’an para Sahabat 


Para sahabat banyak bertadabbur untuk 
memahami isi kandungan al-Qur’an al-Karim. Mereka 
membaca ayat-ayat al-Qur’an dan merenunginya 

secara mendalam agar dapat menerapkannya dalam 
kehidupan. Ibnu Umar r.a. berkata: 

“Umar belajar Surah al-Baqarah selama dua 
belas tahun dan ketika khatam al-Qur’an beliau 
menyembelih seekor kambing.” (h.r. al-Qurtubi, jilid 1, 
halaman 40) 


Malik bercerita bahawa beliau mendengar 
Abdullah ibn Umar mendalami surah al-Baqarah 
selama lapan tahun. ( al-Muwaththa , al-Qur’an, 11) 


Pada waktu dahulu para sahabat melakukan hal 
sedemikian kerana mereka mengambil sepuluh ayat 
dari Rasulullah s.a.w. dan tidak tergesa-gesa untuk 
mengambil sepuluh ayat yang seterusnya sebelum 
mengetahui ilmu yang ada di dalamnya sekali gus 
mengamalkannya. Jadi mereka belajar ilmu sekali gus 
mengamalkannya. (al-Kattani, at~Taratib, jilid 2, halaman 191) 





Suatu hari, seorang lelaki menemui Zaid ibn Tsabit 
dan bertanya, “Apa pendapatmu tentang membaca 
al-Qur’an dalam tujuh hari?” Zaid menjawab, “Baik, 
tetapi aku lebih suka membacanya dalam setengah 
bulan atau sepuluh hari. Kamu tanyalah kepadaku 
mengapa demikian?” Lelaki berkata, “Ya, mengapa?” 
Zaid berkata, “Supaya aku dapat merenungkan dan 
memahaminya.” (H.R. Imam Malik, al-Muwaththa’, al-Qur’an, 4) 

Abdullah ibn Mas'ud juga berkata, “Siapa yang 
menginginkan ilmu, maka hendaklah ia merenungkan 24 
al-Qur’an, kerana di dalamnya terdapat ilmu orang- 
orang terdahulu mahupun orang-orang yang akan 
datang.” (H.R. al-Haitsami, 7, 165; dan al-Baihaqi, Syu 'ab al-Iman, 
jilid 2, halaman 331) 

Sa'idibnManshurmeriwayatkandarial-Muthallib 
ibn Abdillah ibn Hanthab bahawa Rasulullah s.a.w. 
membaca potongan al-Qur’an di dalam satu majlis 
yang mana terdapat seorang Badwi, yang berbunyi 
“Maka sesiapa berbuat kebajikan seberat zarah, 
nescaya akan dilihatnya (dalam surat amalnya)! Dan 
sesiapa berbuat kejahatan seberat zarah, nescaya akan 
dilihatnya (dalam surat amalnya)!.” 

Lelaki Badwi itu berkata, “Ya Rasulullah, apakah 
yang engkau maksudkan dengan seberat zarah?” 
Rasulullah menjawab, “Ya” Lelaki Badwi itu berkata, 
“Alangkah buruknya.” Lalu ia berdiri sambil berkata 
demikian. Maka Rasulullah s.a.w. bersabda: “Iman 
telah memasuki ke dalam hati Badwi tersebut.”{ as-Suyuthi, 
ad-Durr al-Mantsur, jilid 8, halaman 595) 


Bacaan al-Qur’an Para 
Wali Allah Yang Soleh 

Al-Fudhail ibn 'Iyadh berkata, “Al-Qur’an 
diturunkan untuk diamalkan, maka orang-orang 



24 Yatsuru; merenungkan makna, tafsir dan bacaannya. 

menjadikan bacaan al-Qur’an sebagai amalan.” Lalu 
dia ditanya, “Bagaimana mengamalkannya?” Beliau 
menjawab, “mereka menghalalkan apa yang dihalalkan 
al-Qur’an, mereka haramkan apa yang diharamkan 
al-Qur’an, mereka ikuti perintahnya dan mereka jauhi 
larangannyasertamemahamikeajaiban-keajaibannya.” 

(al-Khatib al-Baghdadi, Iqtidha al- 'Ilm al- 'Amal, halaman 76) 

Imam Syafi'i r.a. mengatakan bahawa terdapat 
banyak makna dalam setiap ayat al-Qur’an. Beliau 
berkata, “Sekiranya terdapat orang yang merenungi 
surah al-‘Ashr, sudah tentu mencukupi untuknya” (ibnu 
Katsir, al-‘Ashr) 

Al-Ashma'i seorang ulama besar meriwayatkan 
satu peristiwa yang terjadi tentang renungan terhadap 
al-Qur’an al-Karim. Dia berkata, “Seorang lelaki 
menemui Khalifah Hisyam ibn Abdul Malik. Khalifah 
berkata kepadanya, “Nasihatilah aku wahai Badwi.’ 
Lelaki itu pun berkata, ‘Cukuplah al-Qur’an menjadi 
penasihat. Aku berlindung kepada Allah Yang Maha 
Mendengar daripada godaan syaitan yang terkutuk. 
Dengan menyebut Nama Allah Yang Maha Pengasih 
lagi Maha Penyayang: 

“Kecelakaan besar bagi orang-orang yang 
curang (dalam timbangan dan sukatan), Iaitu 
mereka yang apabila menerima sukatan (gantang 
cupak) dari orang lain mereka mengambilnya 
dengan cukup, dan (sebaliknya) apabila mereka 
menyukat atau menimbang untuk orang lain, 

mereka kurangi. Tidakkah mereka menyangka 
bahawa mereka akan dibangkitkan (hidup semula 
sesudah mati)? Pada hari (kiamat) yang amat 
besar (huru-haranya), Hari berdiri manusia untuk 
mengadap Tuhan sekalian alam??” 

Kemudian lelaki itu berkata, “Wahai amir 
al-muminin, ini adalah balasan bagi orang yang 
mengurangkan timbangan. Lalu bagaimana pula 
balasanorangyangmengambilkesemuanya.” (Muhammad 
Shafwat, Jamharah Khuthab al- 'Arab, jilid 3, halaman 243) 

Muhammad Khadimi, seorang ulama Utsmaniyah 
yang masyhur, mengatakan, “Satu-satunya cara untuk 
keluar daripada pelbagai bala, musibah dan krisis adalah 
berpegang kepada al-Qur’an dan mengamalkannya 
dalam kehidupan. Oleh kerana itu, istiqamahlah dalam 
ibadah dan ketaatan. Ibadah dan taat yang paling utama 
adalah membaca al-Qur’an al-Karim disertakan dengan 
perenungan, adab dan bacaan yang baik. Ini adalah 
kerana membaca al-Qur’an dengan cara ini seakan- 
akan berkomunikasi dengan Allah s.w.t.” (lihat, al-Khadimi, 
Majmu 'ah ar-Rasa 'il, halaman 112, 194, 200) 


Contoh-Contoh Tatakur Tentang Al-Qur’an 
Tatakur tentang Ilmu Allah s.w.t. 


Terdapat banyak ayat al-Qur’an yang menyeru 
kepada manusia untuk berhkir tentang ilmu Allah 
yang tiada terbatas. Allah s.w.t. berhrman: 

“Dan pada sisi Allah jualah anak kunci 
perhendaharaan segala yang ghaib, tiada sesiapa 
yang mengetahuinya melainkan Dia sahaja; dan 
Dia mengetahui apa yang ada di darat dan di 
laut; dan tidak gugur sehelai daun pun melainkan 
Dia mengetahuinya, dan tidak gugur sehutir hiji 
pun dalam kegelapan bumi dan tidak gugur yang 
basah dan yang kering, melainkan (semuanya) 
ada tertulis di dalam kitab (Lauh Mahfuz) yang 
terang nyata." (Q.s. al-An'am, 59) 

Kesimpulannya, ketika membaca ayat-ayat 
tersebut, setiap mukmin perlu meluangkan masa 
untuk merenungkannya. Ini adalah kerana dia yakin 
bahawa Allah s.w.t. memiliki segala kunci alam ghaib 
(khazanah alam ghaib). Allah s.w.t. mengetahui 
segala perkara yang menyeluruh (kulli) mahupun 
sebahagian (juz'i). Segala apa yang kita ketahui tidak 
akan pernah sama sekali mencapai ilmu-Nya. Allah 
s.w.t. mengetahui segala yang ada di daratan seperti 
tumbuh-tumbuhan, binatang ternakan, batu-batan, 
tanah dan sebagainya. Juga segala apa yang terdapat 
di laut seperti binatang, batu-batu berharga dan 
sebagainya. Ilmu Allah s.w.t. juga meliputi diri kita 
dan segala yang disediakan untuk kepentingan kita. 
Dia mengetahui segala-galanya. 





Allah s.w.t sudah mengetahui bila daun akan 
jatuh, di mana dan berapa kali berpusing di udara 
serta bagaimana daun itu berbolak-balik hingga jatuh 

di tanah. Dia mengetahui apa yang belum ada apakah 
ia akan ada atau tidak? Mengetahui apa yang akan ada, 
bagaimana ia akan ada? Termasuk juga apa yang tidak 
ada bagaimana jika ada? Ertinya Allah s.w.t. adalah 
Yang Maha Mengetahui segala sesuatu. Semua ilmu 
manusia tidak ada di hujung jari pun dibandingkan 
dengan ilmu Allah s.w.t. Hanya Allah s.w.t., Zat yang 
memiliki kunci-kunci keghaiban tersebut dan tidak 
ada yang melihatnya selain daripada Dia. 25 

Sayyid Quthb juga telah membahaskan tentang 
ilmu Allah s.w.t. ketika mentafsirkan ayat tersebut. Dia 
mengatakan, “Imaginasi manusia mesti berlandaskan 
nas untuk mencari cakerawala yang diketahui 
mahupun yang tidak diketahui, dan alam ghaib atau 
alam yang nyata. Dia mengikuti bayang-bayang Allah 
s.w.t. di semua sudut alam semesta yang luas dan di 
sebalik batas-batas alam semesta yang nyata. Hati akan 
gementar ketika melihat bentuk dan pemandangan 
dari segala arah. Dia memakai atau berusaha memakai 
tabir-tabir keghaiban yang disimpan, baik di masa lalu, 
sekarang, mahupun yang akan datang. Tirai-tirai yang 
kuno, luas dan dalam. Semua kuncinya ada di tangan 
Allah s.w.t., tidak ada yang mengetahui selain Dia. 

Manusia berjalan dalam menempuh misteri di 
daratan mahupun keghaiban di lautan yang semuanya 


25 Lihat, Abu Hayyan, Tafsir al-Bahr al-Muhith; Tafsir Surah al- 
An'am, ayat 59. 

terbuka bagi ilmu Allah s.w.t. Dia memperhatikan 
daun-daun yang jatuh daripada pohon tetapi tidak 
mampumenghitungnya. Sedangkan Allahs.w.t. melihat 
setiap daun yang jatuh. Dia melihat setiap biji yang 
tertanam dalam kegelapan tanah. Ia mengawasi segala 
yang basah mahupun yang kering dalam semesta yang 
luas ini, tidak ada yang keluar dari ilmu Allah s.w.t. 
yang Maha Luas. Ini semua adalah satu perjalanan 
yang memeningkan kepala dan memenatkan fikiran. 
Perjalanan yang sangat jauh yang membuatkan 
imaginasi manusia tidak mampu menggambarkannya. 
Tetapi, di dalam al-Qur’an semuanya digambarkan 
dengan terperinci, sempurna dan menyeluruh hanya 
dalam beberapa kata. Ini pastinya mukjizat. (sayyid 
Quthb, azh-Zhilal, jilid 2, halaman 1111-1113, Q.S. Al-An'am: 59) 

Setiap kali merenung tentang al-Qur’an dan 
alam semesta dengan cara tersebut, maka manusia 
mengetahui bahawa setiap langkahnya menunjukkan 
ilmu Allah s.w.t. Tetapi orang-orang yang tidak mahu 
berfikir, maka ia akan terperangkap dalam kehidupan 
hawa nafsu yang hina dan tidak mampu melihat 
rahsia-rahsia dan hikmah Ilahi. 

Sa’di asy-Syirazi mengatakan: “Dalam setiap 
pandangan orang yang berakal, setiap daun yang hijau 
adalah diwan (perpustakaan) untuk mengenal Ahah 
s.w.t. sedangkan bagi orang-orang yang lalai, seluruh 
pohon tidak senilai dengan satu daun pun.” 

Dalam ayat yang lain, Allah SWT berfirman: 

“Dia mengetahui apa yang masuk ke bumi 
serta apa yang keluar daripadanya, dan apa yang 
turun dari langit serta apa yang naik kepadanya; 
dan Dia lah jua yang Maha Mengasihani, lagi 
Maha Pengampun." (Q.s. Saba, 2 ) 

Ketika membaca ayat yang terungkap di atas, 
maka manusia merasakan bahawa di hadapan terlalu 
banyak benda, gerak, ukuran, bentuk, gambar, konsep 
dan keadaan yang tidak dapat dibayangkan. Seandainya 
seluruh penduduk bumi ini mewakafkan seluruh 
hidup mereka untuk mengikuti dan menghitung apa 
yang disebut oleh satu ayat al-Qur’an dan yang terjadi 
dalam satu detik tentu mereka tidak akan mampu 
mengikuti dan menghitungnya secara pasti. 

Berapa banyakkah perkara yang masuk ke dalam 
bumi dalam satu detik ini? Berapa banyakkah perkara 
yang keluar dari bumi dalam satu detik ini? Berapa 
banyakkah perkara yang turun dari langit dalam satu 
detik ini? Berapa banyakkah perkara yang naik ke 
langit dalam satu detik ini? Berapa banyakkah perkara 
yang masuk ke dalam bumi? Berapa banyakkah biji 
yang tersembunyi atau tertutup dalam ruang-ruang 
bumi? Berapa banyakkah ulat, serangga, binatang dan 
reptilia yang masuk dalam sudut-sudut bumi ini? 
Berapa banyakkah titisan air, atom gas dan cahaya 
elektrik yang melimpah di segala sudut bumi yang 
luas? Berapa dan berapa banyakkah perkara yang 
masuk ke bumi, sementara kekuasaan Allah SWT 

selalu mengawasi dan tidak pernah tidur? Berapa 
banyakkah yang keluar daripadanya? Dan berapa 
banyakkah tumbuhan yang merekah? 

Allah s.w.t. berfirman: 


“Masihkah mereka berdegil dan tidak 
memperhatikan bumi, berapa banyak kami 
tumbuhkan padanya dari berbagai jenis tanaman 
yang memberi banyak manjaat?”(Q.s. asy-Syu'ara’ 7) 

Dan ayat berikut: 

(Kalaulah dia tidak memikirkan asal dan 
kesudahan dirinya), maka hendaklah manusia 
melihat kepada makanannya (bagaimana kami 
mentadbirkannya): Sesungguhnya kami telah 
mencurahkan hujan dengan curahan yang 
menakjubkan. Kemudian kami belah-belahkan 
bumi dengan belahan yang sesuai dengan tumbuh- 
tumbuhan, - Lalu Kami tumbuhkan pada bumi 
biji-bijian, dan buah anggur serta sayur-sayuran, 
dan Zaitun serta pohon-pohon kurma, dan taman- 
taman yang menghijau subur, dan berbagai buah- 
buahan serta bermacam-macam rumput, -Untuk 
kegunaan kamu dan binatang-binatang ternak 
kamu.” (Q.S. Abasa: 24-32; lihat juga: Qaf, 7-11) 



Berapa banyakkah mata air yang memancar? 
Berapa banyakkah gunung berapi yang meletus? 
Berapa banyakkah gas yang melantun ke udara? 
Berapa banyakkah benda-benda tersembunyi yang 

terungkap? Berapa banyakkah serangga yang keluar 
dari rumahnya yang tersembunyi? Berapa dan berapa 
banyakkah sesuatu yang dilihat mahupun yang 
tidak dilihat yang diketahui oleh manusia dan yang 
tidak diketahui? Berapa banyakkah yang turun dari 
langit? Berapa banyakkah titisan air hujan? Berapa 
banyakkah api yang menyala? Berapa banyakkah 
sinar yang membakar? Berapa banyakkah cahaya yang 
menerangi? 

Berapa banyakkah qadha’ yang terjadi dan qadar 
yang ditentukan? Berapa banyakkah rahmat yang 
meliputi semua makhluk dan rahmat yang khusus 
bagi sebahagian hamba? Berapa banyakkah rezeki 
yang dimudahkan Allah s.w.t. kepada siapa yang Dia 
kehendaki dan berapa banyakkah yang disempitkan? 
Berapa dan berapa banyakkah perkara yang tidak ada 
yang dapat menghitung kecuali Allah s.w.t.? 

Berapa banyakkah benda yang naik ke langit? 
Berapa banyakkah jiwa yang naik sama ada tumbuhan, 
binatang, manusia ataupun makhluk lain yang tidak 
diketahui oleh manusia? Berapa banyakkah doa kepada 
Allah s.w.t. secara jelas mahupun secara tersirat tidak 
ada yang mendengarnya selain Allah s.w.t.? 


Berapa banyakkah ruh makhluk yang mati, 
sama ada yang kita ketahui mahupun tidak? Berapa 
banyakkah malaikat yang naik dengan membawa 
perintah daripada Allah s.w.t., berapa banyakkah 

kehidupan dalam kerajaan (alam) ini dimana tidak 
ada yang mengetahuinya selain Allah s.w.t. 

Kemudian berapa banyakkah titisan wap yang 
naik daripada laut, atom gas yang naik dari tubuh? 
Berapa dan berapa banyakkah yang tidak ada yang 
mengetahui selain Dia? 

Berapa banyakkah peristiwa dalam satu detik? 
Di manakah ilmu dan hitungan manusia terhadap 
apa yang terjadi dalam satu detik ini, walaupun 
mereka menghabiskan usianya yang panjang untuk 
menghitung? Ilmu Allah s.w.t. begitu banyak dan 
menyeluruh. Meliputi segalanya dalam segala ruang 
dan waktu. Semua hati dan segala niat mahupun 
fikiran yang ada di dalamnya, juga segala gerak dan 
kakunya, semuanya diketahui oleh Allah s.w.t. Tetapi 
Dia (sendiri) tetap mengampunkan hamba-Nya kerana 
Dia Maha Pengasih lagi Maha Pengampun. (Sayyid 
Quthb, azh-Zhilal, jilid 5, halaman 2891-2892) 

Surah al-Waqi’ah 

Setiap surah dan ayat di dalam al-Qur’an 
hendaklah difikirkan dan direnungkan secara 
mendalam. Sebagai contoh, kita akan memahami 
beberapa ayat yang termaktub dalam surah al-Waqi’ah, 
al-Nahl dan al-Rum. 

® Pada permulaan surah al-Waqi’ah, Allah s.w.t. 
mengingatkan kita akan kebesaran dan kedahsyatan 

hari kiamat. Dia menjelaskan bahawa pada hari itu, 
Dia akan mengangkat darjat sebahagian kaum dan 
merendahkan kaum yang lain. Dia menj elaskan bahawa 
setelah dihisab, maka manusia akan dibahagikan 
kepada tiga golongan. 

Allah s.w.t. menggambarkan keindahan dan 
kemurahan yang tiada duanya dan akan diraih oleh 
hamba-hamba-Nya yang soleh di mana diberikan 
catatan amalan dengan tangan kanan. 

Allah s.w.t. menggambarkan akibat dan 
kesengsaraan orang-orang yang menerima kitab 
dengan tangan kiri serta kadar azab yang menanti 
mereka. Allah s.w.t. mengingatkan hamba-hamba- 
Nya daripada dosa-dosa dengan kalimah-kalimah 
yang sangat mengerikan. 

Setelah itu, Dia mengingatkan para hamba-Nya 
dengan menyeru mereka untuk berfikir sehingga tidak 
terjerumus ke dalam keadaan yang menyakitkan dan 
memilukan itu. Dia berfirman: 


“Kamilah yang telah menciptakan kamu 
(dari tiada kepada ada - wahai golongan yang 
ingkar), maka ada baiknya kalau kamu percaya 
(akan kebangkitan kamu hidup semula pada 
hari kiamat). (Mengapa kamu masih berdegil?) 
Tidakkah kamu memikirkan keadaan air mani 
yangkamu pancarkan (ke dalam rahim)? Adakah 







At-Tafakkur fi al-Kawn wa al-Insan wa al-Qur’an 


kamu yang menciptakannya atau Kami yang 
menciptakannya? ’’ (Q.s. al-Waqi’ah, 57-59) 

Jadi alangkah besarnya ciptaan Allah s.w.t. yang 
telah menjadikan manusia daripada air yang hina, 
menjadi tubuh yang dihiasi dengan pelbagai sistem 
dan aturan kerja yang sangat teliti, seimbang dan 
saling melengkapi. 

Kematian dan Kebangkitan 

Allah s.w.t. hertirman: 

“Kamilahyangmenentukan (dan menetapkan 
masa) kematian (tiap-tiap seorang) di antara 
kamu, dan Kami tidak sekali-kali dapat dikalahkan 
atau dilemahkan; (Bahkan Kami berkuasa) 
menggantikan (kamu dengan) orang-orang yang 
serupa kamu (tetapi tidak seperti bawaan kamu), 
dan berkuasa menciptakan kamu dalam bentuk 
kejadian yang kamu tidak mengetahuinya. (Q.s. 
al-Waqi'ah, 60-61) 

Betapa agungnya hakikat kematian. Tidak 
terdapat seorang pun yang mampu untuk menghindari 
kematian. Jika Allah s.w.t. menghendaki, maka sudah 
tentu Dia hancurkan orang-orang yang ingkar lalu 
menciptakan masyarakat yang lebih baik dan lebih 
beriman. Allah s.w.t. bertirman: 

© “Dan demi sesungguhnya, kamu telah sedia 
mengetahui tentangciptaan diri kamu kalipertama, 

maka ada baiknya kalau kamu mengambil ingatan 
(bahawa Allah yang telah menciptakan kamu 
dari tiada kepada ada, berkuasa membangkitkan 
kamu hidup semula pada hari akhirat kelak)” (Q.s. 
al-Waqi'ah, 62) 

Allah s.w.t. yang telah menciptakan makhluk 
pertama dan menjadikannya dalam bentuk yang 
paling baik dan paling sempurna, sudah pasti 
berkuasa untuk mengembalikan manusia lagi kepada 
bentuknya semula. Dengan demikian, kita harus 
memikirkan persoalan ini, bersiap-siap untuk akhirat 
dan kebangkitan setelah mati. 


Benih dan Tumbuhan 

Allah s.w.t. berfirman: 


“Maka (mengapa kamu masih berdegil?) 
Tidakkah kamu melihat apa yang kamu tanam? 
Kamukah yang menumbuhkannya atau Kami 
yang menumbuhkannya? Kalau Kami kehendaki, 
sudah tentu Kami akan jadikan tanaman itu 
keringhancur (sebelum ia berbuah), maka dengan 
itu tinggallah kamu dalam keadaan hairan dan 
menyesal, (Sambil berkata): “Sesungguhnya kami 
menanggung kerugian,bahkan kami hampa (dari 
mendapat sebarang hasil)” (Q.s. al-Waqi'ah, 63-67) 


Jadi kita seharusnya merenung tentang tanaman, 


pepohonan dan tumbuhan yang ada di sekitar kita. 







At-Tafakkur fi al-Kawn wa al-Insan wa al-Qur’an 


Menyaksikan dengan penuh kagum, hairan dan takjub 
terhadap ciptaan dan nikmat-nikmat Allah s.w.t. iaitu 
nikmat-nikmat yang seandainya tidak diberikan dan 
tidak dianugerahkan Allah s.w.t. kepada manusia, 
maka sia-sialah semua usaha dan kerja manusia. 

Bahkan tidak layak untuk menanam sebatang 
rumput pun. Seterusnya, kita harus berfikir seandainya 
semua penghijauan yang ada di sekitar kita ini berubah 
menjadi padang yang tandus, maka pasti hidup ini 
menjadi gelap dan muram. 


Air Tawar 

Allah s.w.t. berhrman: 


“Selaindari itu, tidakkahkamumelihatairyang 
kamu minum? Kamukah yang menurunkannya 
dari awan (sebagai hujan), atau Kami yang 
menurunkannya? Kalau Kami kehendaki, Kami 
akan jadikan dia masin, maka ada baiknya kalau 
kamu bersyukur." (Q.S. al-Waqi'ah, 68-70) 





Air tawar yang turun dari langit adalah bentuk 
kemurahan dan pemberian Allah s.w.t. yang besar. 
Seandainya air ini turun dari langit dengan rasa masin, 
maka siapa yang mampu mengubahnya menjadi 
tawar. Atau jika berlaku kekeringan, maka siapakah 
yang mampu menciptakan mendung yang tebal dan 
menurunkan air dari langit? 

Api 

Firman Allah s.w.t. dalam al-Qur’an: 

“Akhirnya, tidakkah kamu melihat api yang 
kamu nyalakan (dengan cara digesek)? Kamukah 
yang menumbuhkan pokok kayunya, atau Kami 
yang menumbuhkannya? Kami jadikan api (yang 
tercetus dari kayu basah) itu sebagai peringatan 
(bagi orang-orang yang lalaikan kebenaran 
hari akhirat) dan sebagai benda yang memberi 
kesenangan kepada orang-orang musafir.” (Q.s. 
al-Waqi'ah, 71-73) 

Kita wajib memikirkan tentang siapa yang 
menciptakan api yang begitu banyak manfaatnya bagi 
kehidupan manusia. Kita wajib berfikir tentang siapa 
yang telah menciptakan pokok-pokok yang kita bakar 
dan kita manfaatkan untuk pelbagai keperluan? 

Kita hendaklah melihat kekuasaan Allah s.w.t. 
yang telah mengeluarkan api daripada pohon yang 
hijau. Kita seharusnya berfikir tentang fizikal api 
tersebut, bagaimanakah ia menyala dan bagaimana ia 
membakar? 


Orang-orang yang berjalan di padang pasir yang 
tandus, berlindung kepada api ketika malam menjadi 
gelap dan sangat sejuk. Api merupakan alat yang 
diperlukan oleh para musafir untuk memanaskan 
tubuh, menerangi jalan dan memasak makanan. 
Semua manusia memerlukan api kerana hidup tanpa 

api merupakan hidup yang sangat sukar bahkan 
mustahil. 

Oleh yang demikian, api itu sendiri adalah 
mukjizat di samping merupakan keperluan mutlak 
sama halnya dengan air, udara dan tanah. Sehubungan 
dengan itu, Rasulullah s.a.w. ada bersabda: “Orang 
Islam itu terikat dengan tiga hal; air, rumput dan api.” 
(H.R. Abu Dawud, al-Buyu', halaman 60, hadith no. 3477) 

Dari sudut yang lain, jika kita melihat kepada api 
dunia, maka kita hendaklah mengingati akan neraka 
Jahanam. Satu peringatan yang sangat menakutkan 
dan menggerunkan. Sekiranya kita bertikir tentang 
apa yang ada di dalam perut bumi seperti sulfur dan 
lahar yang mengalir, manakala di atas kita, matahari 
yang mempunyai bola api yang besar, namun tetap 
kita dapat hidup dengan tenang dan selamat di antara 
dua api tersebut. Walaupun kita bersyukur kepada 
Allah s.w.t. atas rahmat dan kasih sayang-Nya, namun 
syukur yang kita panjatkan itu terlalu sedikit dan tidak 
memadai. 

Jadi untuk menghadapi semua nikmat ini, 
manusia harus memperbanyakkan bertasbih kepada 
Allah s.w.t. Dia berfirman: 





“Oleh yang demikian - (wahai orang yang 
lalai) - bertasbihlah dengan memuji nama 
Tuhanmu Yang Maha Besar (sebagai bersyukur 
akan nikmat-nikmat-Nya itu)” (Q.s.al-Waqi'ah, 74) 





Tafakur Tentang al-Qur’an rwswajsr» 


Lidah kita perlu sentiasa memuji Allah 
s.w.t dengan berzikir, membaca al-Qur’an dan 
menyampaikan kalam-Nya. Hati kita perlu sentiasa 
mengingati Allah s.w.t. dengan bersyukur dan 
tenggelam dalam perasaan ini. Sementara anggota 
badan pula perlu bertasbih dengan mendirikan solat, 
puasa dan melakukan ibadah-ibadah wajib yang lain 
mahupun ibadah sunat. 

Bintang-Bintang 

Allah s.w.t. bertirman: 

“Aku bersumpah dengan tempat beredarnya 
bintang-bintang. Sesungguhnya sumpah itu adalah 
sumpah yang besar kalau kamu mengetahui." (Q.s. 
al-Waqi'ah, 75-76) 

Keagungan Ilahi yang tiada terbatas membawa 
kepada renungan tentang Allah s.w.t. dalam cakerawala 
yang tidak terbatas. Langit yang begitu luas sama 
seperti dengan lautan yang tidak bertepi. 

Dalam ayat yang dinyatakan di atas, perhatian kita 
diiokuskan untuk melihat waktu malam dan bangun 
(:tahajjud ) malam bermula setelah bintang-bintang 
tidak kelihatan di langit. Selain daripada itu, wahyu 
yang diturunkan kepada Rasulullah s.a.w. digunakan 
oleh Allah s.w.t. sebagai ayat sumpah mengenai najman 
(bintang-bintang). 

Al-Qur’an al-Karim 

Allah s.w.t. berfirman: 


“Bahawa sesungguhnya (yang dibacakan 
kepada kamu) itu ialah Al-Quran yang mulia, 
(yang sentiasa memberi ajaran dan pimpinan), 
Yang tersimpan dalam Kitab yang cukup 
terpelihara, Yang tidak disentuh melainkan oleh 
makhluk-makhluk yang diakui bersih suci." (Q.s. 
al-Waqi'ah, 77-79) 


Kita sepatutnya mengagungkan al-Qur’an 
al-Karim dan menunjukkan rasa hormat kita kepada 
al-Qur’an. Oleh itu, kita dilarang menyentuh al-Qur’an 
tanpa berwuduk. Apabila seseorang tidak mempunyai 
wuduk maka dia tidak boleh menyentuh al-Qur’an 
walaupun dilapis dengan beberapa pakaian sekalipun. 





Imam Malik berkata, “seseorang itu tidak boleh 
membawa al-Qur’an dengan menggantung atau 
diletakkan di atas bantal kecuali jika dia berwuduk. 
Seandainya hal sedemikian dibenarkan, sudah tentu 
mushaf ini boleh dibawa dalam bungkusan. Membawa 
mushaf itu tidaklah makruh bagi orang yang ada 
di tangannya sesuatu yang dapat mengotori mushaf, 
tetapi makruh adalah disebabkan membawanya 
dalam keadaan tidak berwuduk. Hal ini bertujuan 
untuk memuliakan dan mengagungkan al-Qur’an. 
Melakukan perbuatan yang bertentangan dengan 
kehormatan dan keagungan al-Qur’an adalah satu 

bentuk kelalaian yang besar. Alasannya, Allah s.w.t. 
telah berfirman: 

“Bahawa sesungguhnya (yang dibacakan 
kepadakamu)ituialahAl-Quranyangmulia, (yang 
sentiasa memberi ajaran dan pimpinan), Yang 
tersimpan dalam Kitab yang cukup terpelihara, 
Yang tidak disentuh melainkan oleh makhluk- 
makhluk yang diakui bersih suci; Al-Quran itu 
diturunkan dari Allah Tuhan sekalian alam. 
Patutkah kamu (wahai golongan yang kufur 
ingkar) bersikap sambil lewa terhadap keterangan- 
keterangan Al-Quran ini? Dan kamu jadikan sikap 
kamu mendustakannya (sebagai ganti) bahagian 
dan nasib kamu (menerima dan bersyukur akan 
ajarannya)?” (Q.S. al-Waqi'ah, 80-82) 

Penurunan al-Qur’an adalah salah satu nikmat 
terbesar yang dianugerahkan oleh Allah s.w.t. 
kepada kita. Mensyukuri nikmat ini diaplikasikan 
dengan menyedari keindahannya dan kesesuaian 
tuntutannya. 

Kematian 

Allah s.w.t. berfirman: 

“Kenapa tidak kamu kembalikan nyawa itu, 
ketika ia telah sampai pada had kerongkong? 
Padahal waktu itu, kamu ada melihat (Q.s. 
al-Waqi'ah, 83-84) 

Ertinya ketika ajal manusia datang, maka tidak 
ada seorang pun mampu mengembalikan roh ataupun 
berbuat sesuatu. 

Ayat-ayat di atas dilanjutkan dengan kalimat: 

“Dan Kami lebih dekat kepadanya daripada 
kamu, tetapi kamu tidak melihat, Maka bukankah 
elok kalau kamu orang-orang yang tidak dikuasai 
(dan tidak tunduk kepada kekuasaan Kami), - 
Kamu kembalikanlah roh itu (kepada keadaan 
sebelumnya) jika betul kamu orang-orang yang 
benar ?” (Q.S. al-Waqi'ah, 85-87) 

D emikianlah kekuasaan Allah s. w. t. dan kelemahan 
upaya manusia. Seluruh manusia akan tunduk dan 
patuh secara terpaksa dan tidak berdaya terhadap 
keputusan Ilahi. Bahkan mereka yang sombong 
dan ingkar dengan perintah Allah s.w.t. serta hidup 
mengikut kehendaknya sendiri, tidak akan sanggup 
berbicara untuk menentang saat-saat kedatangan ajal 
itu. Orang yang mampu mencampakkan hijab kelalaian 
yang tidak terbatas, maka dia mampu seketika untuk 
mengetahui bahawa hanya Allah s.w.t. yang memiliki 
kekuasaan dan kekuatan sejati di alam semesta ini. 

Tiga Keadaan Mayat 

1. Tergolong dalam kalangan orang-orang yang 

© mendekatkan diri kepada Allah s.w.t. ( muqarrabun ), 
seperti yang disebutkan oleh ayat berikut: 

“Kesudahannya: jika ia (yang mati itu) dari 
orang-orang “ Muqarrabiin “ maka (ia akan 
beroleh) rehat kesenangan, dan rahmat kesegaran, 
serta syurga kenikmatan." (Q.s. al-Waqi'ah, 88-89). 

2. Tergolong dalam kelompok golongan kanan 
(i ashabul yamin), seperti yang disebutkan oleh ayat 
berikut: 

“Dan jika ia dari puak kanan, Maka (akan 
dikatakan kepadanya):” Selamat sejahtera 
kepadamu, (kerana engkau) dari puak kanan.” 
(Q.S. al-Waqi'ah, 90-91) 

3. Tergolong dalam kalangan pendusta, sesat, 
kafir atau Muslimin yang derhaka dan pembuat dosa 
seperti yang disebutkan oleh ayat berikut: 

“Danjika ia dari (puak kiri) yangmendustakan 
(Rasulnya), lagi sesat, Maka sambutan yang 
disediakan baginya adalah dari air panas yang 
menggelegak, Serta bakaran api neraka.” (Q.s. 
al-Waqi'ah„ 92-94) 

Kemudian Allah SWT menutup surah ini dengan 
kalimah: 


“Sesungguhnya (segala yang disebutkan) 
itu adalah kebenaran yang diyakini. Oleh itu, 
bertasbihlah dengan memuji nama Tuhanmu Yang 
Maha Besar.” (Q.S. al-Waqi'ah, 95-96) 

Surah al-Naml 

Allah s.w.t. Tuhan Yang Maha Mengetahui atas 
segala sesuatu telah menjelaskan bahawa Dia-lah 
yang menurunkan al-Qur’an al-Karim. Surah al-Naml 
menceritakan tentang kekuasaan Allah s.w.t. serta 
ketinggian darjat-Nya. Ia berbicara tentang pelbagai 
mukjizat yang dianugerahkan Allah s.w.t. kepada 
Rasulullah s.a.w. Surah ini menjelaskan bahawa 
Allah s.w.t. Maha Tinggi yang mengatasi segala 
gambaran atau imaginasi manusia. Dan Rasul s.a.w. 
diutuskan merupakan berita gembira dan perantaraan 
untuk meningkatkan dan mengembangkan nilai 
kemanusiaan. 

Dalam menjelaskan persoalan ini, maka surah 
al-Naml menyebutkan beberapa kisah para Nabi Allah 
s.w.t. seperti Nabi Musa, Nabi Daud, Nabi Sulaiman, 
Nabi Soleh, dan Nabi Luth a.s. Kisah-kisah tersebut 
merupakan dalil naqli yang menjelaskan tentang 
kekuasaan dan kesempurnaan Allah s.w.t. Dan ketika 
orang-orang musyrik tidak mempercayai para rasul 
itu, maka Allah s.w.t. mendatangkan dalil-dalil naqli 
yang lebih jelas dan lebih umum. Di antara dalil-dalil 
itu adalah ayat berikut: 

“Bahkan siapakah yang telah mencipta langit 
dan humi, dan menurunkan hujan dari langit untuk 
kamu? Lalu Kami tumbuhkan dengan air hujan 
itu tanaman kebun-kebun (yang menghijau subur) 
dengan indahnya, yang kamu tidak dapat dan 


© 

tidak berkuasa menumbuhkan pohon-pohonnya. 
Adakah sebarang tuhan yang lain bersama-sama 
Allah? (Tidak!) bahkan mereka (yang musyrik itu) 
adalah kaum yang menyeleweng dari kebenaran 
(tauhid).” (Q.S. an-Naml, 60) 

Selesai sahaja Rasulullah s.a.w membaca ayat di 
atas, maka baginda bersabda, “Tetapi Allah s.w.t. itu 
lebih baik, lebih bijaksana dan lebih mulia, serta lebih 
agung daripada apa yang mereka sekutukan.” (h.r. 
al-Baihaqi, asy-Syu 'ab, jilid 2, halaman 372) 

Ayat-ayat seterusnya menceritakan tentang 
ajakan untuk berfikir mengenai pelbagai makhluk 
yang menjadi bukti dan tanda-tanda kekuasaan Allah 
s.w.t. Firman Allah s.w.t.: 

“Atau siapakah yang telah menjadikan 
bumi tempat penetapan dan telah menjadikan 
sungai-sungai di antara bahagian-bahagiannya 
dan telah menjadikan untuknya gunung-ganang 
yang menetapnya; dan juga telah menjadikan di 
antara dua laut (yang masin dan yang tawar) 
sekatan (semula jadi) yang memisahkannya? 
Adakah sebarang tuhan yang lain bersama-sama 
Allah? (Tidak!) bahkan kebanyakan mereka 
(yang musyrik itu) tidak mengetahui. Atau 
siapakah yang memperkenankan doa orang yang 
menderita apabila ia berdoa kepada-Nya, dan 
yang menghapuskan kesusahan, serta menjadikan 
kamu pengganti (umat-umat yang telah lalu) 

mendiami dan menguasai bumi? Adakah sebarang 
tuhan yang lain bersama-sama Allah? Amat 
sedikit di antara kamu yang mengingati (nikmat 
Allah itu). Atau siapakah yang menunjukkan jalan 
kepada kamu dalam gelap-gelita darat dan laut, 
dan yang menghantarkan angin sebagai pembawa 
berita yang menggembirakan sebelum kedatangan 
rahmat-Nya? Adakah sebarang tuhan yang lain 
bersama-sama Allah? Maha Tinggilah keadaan 
Allah dari apayangmereka sekutukan dengan-Nya. 
Atau siapakah yang memulakan kejadian sekalian 
makhluk, kemudian dia mengembalikannya (hidup 
semula sesudah matinya). Siapakah yang memberi 
rezeki kepada kamu dari langit dan bumi? Adakah 
sebarang tuhan yang lain bersama-sama Allah? 
Katakanlah (wahai Muhammad): “Bawalah ke 
mari keterangan-keterangan kamu, jika betul 
kamu orang-orangyang benar!’ ( Q.s. an-Naml, 61-64) 

Surah al-Rum 

Allah s.w.t. telah menyeru kepada hamba-hamba- 
Nya untuk berfikir. Saranan ini termaktub dalam surah 
al-Rum di mana Allah s.w.t. berfirman: 

“Patutkah mereka merasa cukup dengan 
mengetahui yang demikian sahaja, dan tidak 
memikirkan dalam hati mereka, (supaya 
mereka dapat mengetahui), bahawa Allah tidak 
menciptakan langit dan bumi serta segala yang 





Tafakur Tentang al-Qur’an rwswajar» 


ada di antara keduanya itu melainkan dengan 
ada gunanya yang sebenar, dan dengan ada masa 
penghujungnya yang tertentu, (juga untuk kembali 
menemui Penciptanya)?Dan sebenarnya banyak di 
antara manusia, orang-orangyang sungguh ingkar 
akan pertemuan dengan Tuhannya. Tidakkah 
mereka telah berjalan dan mengembara di muka 
bumi, serta memerhatikan bagaimana kesudahan 
orang-orang yang terdahulu dari mereka? Orang- 
orang itu lebih kuat daripada mereka sendiri, 
dan orang-orang itu telah meneroka bumi serta 
memakmurkannya lebih daripada kemakmuran 
yang dilakukan oleh mereka, dan orang-orang itu 
juga telah didatangi oleh Rasul-rasulnya dengan 
membawa keterangan-keterangan yangjelas nyata 
(lalu mereka mendustakannya dan kesudahannya 
mereka dibinasakan). Dengan yang demikian, 
maka Allah tidak sekali-kali menganiaya mereka, 
tetapi merekalah yang menganiaya diri sendiri.” 
(Q.S. al-Rum, 8-9) 

Ayat seterusnya Allah s.w.t. menunjukkan bukti- 
bukti yang nyata tentang keesaan Allah s.w.t. serta 
kekuasaan dan keagungan-Nya. Dia berfirman: 

“Dia mengeluarkan sesuatu yang hidup dari 
benda yang mati, dan mengeluarkan benda yang 
mati dari sesuatu yang hidup, serta menghidupkan 
bumi sesudah matinya; dan sedemikian itulah 
kamu akan dikeluarkan (hidup semula dari kubur). 

Dan di antara tanda-tanda yang membuktikan 
kekuasaan-Nya (menghidupkan kamu semula), 
bahawa Dia menciptakan kamu dari tanah; 
setelah sempurna sahaja peringkat-peringkat 
kejadian kamu, kamu menjadi manusia yang 
hidup bertebaran di muka bumi. Dan di antara 
tanda-tanda yang membuktikan kekuasaannya 
dan rahmat-Nya, bahawa Dia menciptakan untuk 
kamu (wahai kaum lelaki), isteri-isteri dari jenis 
kamu sendiri, supaya kamu bersenang hati dan 
hidup mesra dengannya, dan dijadikan-Nya di 
antara kamu (suami isteri) perasaan kasih sayang 
dan belas kasihan. Sesungguhnya yang demikian 
itu mengandungi keterangan-keterangan (yang 
menimbulkan kesedaran) bagi orang-orang 
yang berfikir. Dan di antara tanda-tanda yang 
membuktikan kekuasaan-Nya dan kebijaksanaan- 
Nya ialah kejadian langit dan bumi, dan 
perbezaan bahasa kamu dan warna kulit kamu. 
Sesungguhnya yang demikian itu mengandungi 
keterangan-keterangan bagi orang-orang yang 
berpengetahuan. Dan di antara tanda-tanda yang 
membuktikan kemurahan-Nya dan kasih sayang- 
Nya ialah tidurnya kamu pada waktu malam 
dan pada siang hari, dan usaha kamu mencari 
rezeki dari limpah kurnia-Nya (pada kedua- 
dua waktu itu). Sesungguhnya keadaan yang 
demikian mengandungi keterangan-keterangan 
bagi orang-orang yang mahu mendengar (nasihat 

pengajaran). Dan di antara tanda-tanda yang 
membuktikan kebesaran-Nya dan kekuasaan- 
Nya, Dia memperlihatkan kilat kepada kamu, 
untuk menakutkan (dari panahan petir) dan 
memberi harapan (dengan turunnya hujan); 
dan Dia menurunkan hujan dari langit, lalu Dia 
hidupkan bumi sesudah matinya dengan hujan 
itu. Sesungguhnya yang demikian mengandungi 
keterangan-keterangan bagi orang-orang yang 
menggunakan akal untuk memahami-Nya. 
Dan di antara tanda-tanda yang membuktikan 
keluasan ilmu-Nya dan kekuasaan-Nya, ialah 
terdirinya langit dan bumi (dalam keadaan yang 
menakjubkan itu) dengan perintah dan penentuan 
takdir-Nya; akhirnya apabila Dia menyeru kamu 
dengan satu seruan (supaya kamu bangkit hidup 
semula) dari bumi, kamu dengan serta merta 
keluar (dari kubur masing-masing). Dan sekalian 
makhluk yang ada di langit dan di bumi adalah 
hak kepunyaan-Nya, masing-masing tetap tunduk 
kepada hukum peraturan-Nya.” (Q.s. ar-Rum, 19-26) 

Siapakah orang-orang yang berpaling dari ayat- 
ayat Allah s.w.t. dan tidak mahu merenungkannya? 

Allah s.w.t. telah memberikan gambaran tentang 
hamba-hamba-Nya yang bertakwa sebagaimana 
firman Allah s.w.t. : 

“Dan juga mereka (yang diredhai Allah itu 
ialah orang-orang) yang apabila diberi peringatan 

dengan ayat-ayat keterangan Tuhan mereka, 
tidaklah mereka tunduk mendengarnya secara 
orang-orang yang pekak dan buta.”{ Q.s. al-Furqan, 73) 

Allah s.w.t. juga menceritakan tentang orang- 
orang yang diberi peringatan daripada ayat-ayat 
al-Qur’an di mana mereka membaca dan diberi 
nasihat akan tetapi mereka tidak menerimanya dan 
tidak mahu merenungkan kandungannya berbanding 
golongan yang mendengar dan melihat. Golongan ini 
memperhatikan ayat-ayat itu dengan mendengarkan 
penuh perhatian dan melihat dengan sebaiknya. 

Allah s.w.t. berfirman: 

“Sesungguhnya orang-orang yang beriman 
itu (yang sempurna imannya) ialah mereka yang 
apabila disebut nama Allah (dan sifat-sifat-Nya) 
gementarlah hati mereka; dan apabila dibacakan 
kepada mereka ayat-ayat-Nya, menjadikan mereka 
bertambah iman, dan kepada Tuhan mereka 
jualah mereka berserah.” (q.s. al-Antal, 2) 

Dalam ayatyanglain, Allah s.w.t. telahmenjelaskan 
tentang kerugian yang akan dirasakan oleh orang yang 
tidak memperoleh pancaran atau sinaran al-Qur’an 
al-Karim serta tidak mampu memahami rahsia 
dan tanda-tandanya. Malah tidak mampu untuk 
memahami takwilannya. Allah s.w.t. berfirman: 





“Aku akan memalingkan (hati) orang-orang 
yang sombong takabbur di muka bumi dengan tiada 

alasan yang benar dari (memahami) ayat-ayat-Ku 
(yang menunjukkan kekuasaan-Ku); dan mereka 
(yang bersifat demikian) jika mereka melihat sebarang 
keterangan (bukti), mereka tidak beriman kepadanya, 
danjika mereka melihatjalanyang(membawa kepada) 
hidayahpetunjuk, mereka tidak mengambilnya sebagai 
jalan yang dilalui. Dan sebaliknya jika mereka melihat 
jalan kesesatan, mereka terus mengambilnya sebagai 
jalan yang dilalui. Yang demikian itu, kerana mereka 
mendustakan ayat-ayat Kami dan mereka sentiasa 
lalai daripadanya." (Q.s.al-A'raf, 146) 

Orang-orang yang sombong, membangga 
diri dan merasa lebih hebat daripada orang lain 
tidak akan berfikir tentang makna ayat al-Qur’an 
dan tidak mampu untuk mengambil pengajaran 
daripadanya. Sebabnya, Allah s.w.t. tidak memberi 
kemudahan kepada orang-orang yang zalim untuk 
memahami hikmah al-Qur’an dan melihat keagungan 
fenomenanya. Allah s.w.t. membiarkan mereka untuk 
tidak mendapat kemurahan Ilahi yang besar ini kerana 
al-Qur’an merupakan gudang rahsia dan hikmah Ilahi 
yang tidak layak untuk berada dalam telaga yang 
penuh kekotoran tersebut iaitu dalam hati orang- 
orang yang zalim. Al-Qur’an hanya menjadi cahaya 
yang menembusi ke dalam hati para hamba yang 
bertakwa serta yang sentiasa menerangi jalan mereka. 


Bagi orang-orang yang lalai yang tidak bertakwa, 


mereka ini tidak mampu untuk memahami al-Qur’an 

dengan fahaman yang sebenarnya kerana mereka telah 
tergoda dengan nafsu syahwat mereka. Seandainya 
mereka mahu berfikir dengan sebaiknya tentang 
al-Qur’an al-Karim, sudah tentu mereka tidak akan 
menjadi orang-orang yang bodoh, jahil, dan bingung 
tentang ajaran-ajaran Allah s.w.t. Tetapi sebaliknya 
jika mereka mengaku kebenaran, berakhlak mulia, 
mengambil iktibar daripada pelbagai rahsia dan 
hikmah Ilahi, sudah tentu mereka akan dapat menuju 
kebahagiaan dan ketenangan abadi. 

Oleh itu, jika difahami dengan penjelasan yang 
telah diberikan, mustahil atau tidak masuk akal 
sekiranya orang yang beriman tidak mahu berfikir 
dan mensia-siakan akal fikirannya. Allah s.w.t. telah 
mengingatkan kepada orang yang tidak mahu berfikir 
dalam firman-Nya: 


“Demi Masa! Sesungguhnya manusia itu 
dalam kerugian - Kecuali orang-orang yang 
heriman dan heramal soleh, dan mereka pula 
berpesan-pesan dengan kebenaran serta berpesan- 
pesan dengan kesabaran.” (Q.s. al-Ashr, 1-3) 





Oleh sebab itu, orang beriman yang bertakwa 
hendaklah mengambil pengajaran dan sentiasa 
berfikir. Mereka wajib memikirkan tentang al-Qur’an 
dan kebenaran-kebenaran Ilahi yang terkandung 
dalam ayat-ayat tersebut serta berusaha keras untuk 
mencapai ma’rifatullah. 

S elain daripada itu, orang yang b eriman sepatutnya 
menerima al-Qur’an al-Karim sebagai perantaraan 
daripada Allah s.w.t. untuk hamba-Nya. Mereka 
hendaklah merenungi al-Qur’an yang merupakan 
sumber kebahagiaan abadi dan menggamit perasaan 
cinta hamba-Nya. 

Kamu Hendaklah Sentiasa 

Mengingati Allah s.w.t. 

Mengingati Allah s.w.t. dalam setiap perkara 
(muraqabah) akan membawa kepada beberapa makna 
di antaranya dapat menguasai hati dan memusatkan 
perhatian terhadap fokus tertentu. Dalam perspektif 
tasawuf, muraqabah didefinisikan sebagai “menjaga 
hati daripada perkara yang membahayakannya.” Juga 
didefinisikan, “Allah s.w.t. melihatku setiap detik, dan 
Dia melihat hatiku.” 

Jadi muraqabah dapat membimbing hati manusia, 
merenung dan selalu bermuhasabah diri kerana 
hati yang sentiasa sedar akan memperoleh spiritual 
yang membuatnya selalu bergantung dan berlindung 
kepada Allah s.w.t. 


Jalan Pintas Menuju Allah s.w.t. 


Sesungguhnya alam hati merupakan tempat 
bertafakur yang sangat luas seperti mana dengan 
alam zahir yang lain. Maulana Jalaluddin Rumi 

mengungkapkan kepentingan muraqabah. Dia 
berkata: “Suatu hari seorang sufi pergi ke sebuah taman 
yang dihiasi bunga untuk memusatkan tikirannya. 
Dengan keindahan taman yang berwarna-warni 
itu telah menyebabkan dia khayal dan terpesona. 
Dia pun menutup kedua matanya dan tenggelam 
dalam muraqabah dan merenung. Di situ terdapat 
seorang lelaki yang lalai (tidak dapat berfikir), lalu dia 
menyangka bahawa sufi itu sedang tidur. Lelaki itu pun 
kebingungan lalu berkata kepada sang sufi, “Mengapa 
kamu tidur, bukalah dua matamu dan saksikanlah 
tandan-tandan kurma, bunga-bunga yang berkembang 
mekar serta pepohonan dan rumput yang menghijau! 
Lihatlah bukti atau tanda rahmat Allah s.w.t.” 

Lelaki sufi itu menjawab dan berkata, “Wahai 
orang yang lalai, ketahuilah bahawa hati merupakan 
tanda rahmat Allah s.w.t. yang paling besar sedangkan 
yang lainnya hanyalah bayang-bayang tanda rahmat 
tersebut. Air sungaiyang mengalir di antara pepohonan, 
maka saksikanlah bayang-bayang pohon di kiri kanan 
sungai yang air di permukaannya berkilauan. Sesiapa 
melihat bayangan ini, maka dia menyangkanya sebagai 
taman khayalan. Sedangkan taman hakiki dan kebun 
sejati berada dalam hati kerana hati merupakan tempat 
yang dilihat oleh Allah s.w.t. Seandainya segala sesuatu 
di alam ini bukan merupakan bayangan atau cerminan 
daripada pohon kebahagiaan yang terdapat di dalam 
hati itu, maka Allah s.w.t. tidak akan menamakan 

khayalan ini dengan “kesenangan yang menipu”, 
sebagaimana Dia berdrman: 

“Dan (ingatlah bahawa) kehidupan di dunia 
ini (meliputi segala kemewahannya dan pangkat 
kebesarannya) tidak lain hanyalah kesenangan bagi 
orang-orang yang terpedaya .” (Q.s. Aii imran, 185) 

Orang-orang yang menyangka bahawa dunia ini 
adalah syurga dan berkata “Inilah syurga, tiada yang 
lain”, maka mereka adalah orang-orang yang tertipu 
dengan pemandangan sungai tersebut. Orang-orang 
yang menjauhi taman-taman dan kebun-kebun iaitu 
menjauhi para wali Allah s.w.t., maka mereka adalah 
orang-orang yang tertipu dan cenderung kepada 
angan-angan tersebut. Suatu hari nanti tidur yang 
nyenyak itu pasti akan berakhir, mata akan terbuka 
dan kebenarannya pasti tersingkap. Tetapi apa ertinya 
pemandangan itu sekiranya berlaku pada degupan 
nafas yang terakhir ( sakaratul maut) ? . Jadi alangkah 
bahagianya orang yang mengenal mati sebelum mati 
dan ruhnya terikat dan terpesona dengan wangian 
daripada taman tersebut. 


Muraqabah adalah cara yang penting untuk 
sampai kepada Allah s.w.t. dengan memastikan ia 
menguasai ilmu pengetahuan, hikmah dan rahsia- 
rahsianya. Sehinggalah dia dianggap sebagai menuju 
jalan tasawuf yang paling banyak mengandungi 
hikmah dan cahaya. 

Orang beriman yang berusaha melakukan 
muraqabah wajib mempersiapkan hatinya terlebih 
dahulu. Dia duduk seperti mana dalam solat dan 
menundukkan kepala. Dalam keadaan seperti itu, 
dia memusatkan seluruh jiwanya menghadap kepada 
Rabbnya. Kemudian dia menanamkan keyakinan dan 
berkata “Allah SWT selalu melihatku, Dia bersamaku 
setiap masa dan Dia lebih dekat dariku daripada 
aku.” Kesan daripada perilaku ini akan membuatkan 
Nur Ilahi akan menghilangkan segala sesuatu yang 
menyusur masuk ke dalam hatimu. 

Bagi para pencinta, muraqabah adalah jalan yang 
paling selamat dan singkat untuk mendekatkan hamba 
kepada Allah s.w.t. kerana menghadapkan hati kepada- 
Nya lebih penting dan lebih berpengaruh daripada 
menghadapkan anggota tubuh badan yang lain. 
Alasannya, dengan hati, seorang hamba akan mudah 
untuk menghadap Allah s.w.t. setiap masa. Seterusnya 
dapat mengukuhkan amalan yang dilakukannya dengan 
anggota tubuh badan yang lain dalam pelbagai keadaan 
sama ada semasa tua ataupun sakit. 

Seorang ahli hikmah berkata, “Satu nafas dengan 
bermuraqabah kepada Allah s.w.t. dan menghadirkan 
hati kepadanya adalah lebih baik daripada engkau 
memiliki kerajaan nabi Sulaiman.” 

Rasulullah SAW memberitahu kepada kita 

© tentang besarnya pahala bermuraqabah. Baginda 
bersabda, “Terdapat tujuh golongan yang mendapat 

naungan dan lindungan Allah s.w.t. pada hari ketika 
tidak ada naungan selain daripada naungan-Nya ; 
pemimpin yang adil, pemuda yang hidupnya sentiasa 
beribadah kepada Tuhannya, lelaki yang hatinya selalu 
ingat kepada masjid, dua lelaki yang saling mencintai 
kerana Allah s.w.t., berkumpul kerana Allah s.w.t. 
dan berpisah kerana Allah s.w.t. Lelaki yang diajak 
seorang perempuan yang cantik, maka ia berkata 
“Aku takut kepada Allah s.w.t.” Lelaki yang bersedekah 
secara sembunyi-sembunyi sehingga tangan kirinya 
tidak mengetahui apa yang dibelanjakan oleh tangan 
kanannya. Dan lelaki yang mengingati Allah s.w.t. 
seorang diri, lalu berguguran air matanya.” (h.r. Bukhari, 
al-Adzan, 36) 


Bentuk Muraqabah 

Bermuraqabah adalah dengan kamu 
menghidupkan perasaan ihsan seperti mana yang 
didetinisikan oleh Rasulullah di dalam komunikasinya 
dengan malaikat Jibril a.s. ketika ditanya apakah ihsan 
itu? Maka baginda menjawab, “Hendaknya kamu 
menyembah Allah SWT seolah-olah kamu melihat- 
Nya. jika kamu tidak melihat-Nya maka Allah SWT 
melihatmu’’ (H.R. al Bukhari, al-Iman, 38) 

Mencapai kesempurnaan Islam dan iman 
adalah jambatan menuju kemantapan ihsan. Bagi 
mengukuhkan kehidupan dalam keadaan ihsan, maka 
kita hendaklah meyakini bahawa Allah s.w.t. selalu 





At-Tafakkur fi al-Kawn wa al-Insan wa al-Qur’an 


melihat kita. Lalu kita hendaklah sentiasa mengawasi 
nafsu serta mengawalnya agar tidak terjerumus ke 
lembah yang hina. 

Selain daripada itu, hakikat di atas perlu diubah 
menjadi pengetahuan yang abadi dalam hati iaitu 
bahawa “Allah s.w.t. lebih dekat kepada kita daripada 
urat nadi.” 

Ketika mana kesedaran-kesedaran di atas telah 
berakar- umbi dalam hati, maka dapat dikatakan bahawa 
hamba tersebut telah beralih daripada iman kepada 
ihsan. Selain daripada itu, ia hendaklah menunaikan 
amalan soleh dengan disertai hati yang penuh dengan 
rohaniah dan cahaya. Dia menghabiskan waktunya 
untuk merenungkan al-Qur’an, alam semesta dan 
manusia. 





Ahli tasawufhendaklah belajar untukmemikirkan 
beberapa ayat al-Qur’an agar mereka mampu membaca 
seluruh ayat al-Qur’an dengan merenungi dan 
memikirkan maknanya. Oleh itu, mereka hendaklah 
memilih ayat-ayat yang mendatangkan kesan kepada 
hati manusia serta menguatkan pertalian dan cintanya 
dengan Allah s.w.t. Di dalam tarekat Naqsyabandiyah, 
tenggelam dalam memikirkan tentang ayat-ayat 
al-Qur’an ini disebut dengan “ al-Muraqabah’.’ 

Muraqabah itu memiliki empat fasa, iaitu: 

1. Muraqabah Ahadiyah 

(Mengesakan Allah s.w.t.) 

Dalam fasa ini cuba kita renungi “Surah al-Ikhlas” 
dan keesaan Allah s.w.t. yang memiliki segala sifat 
kesempurnaan dan suci daripada segala macam 
kekurangan. 

Lalu digambarkan makna ayat-ayat yang menjadi 
dasar dan tunjang bagi muraqabah tanpa dibelenggu 
dalam penyerupaan ( tasybih ) dan menyandarkan 
hanya kepada Allah s.w.t. 

Sekiranya gambaran mengenai keesaan Allah 
s.w.t. semakin lemah dan menghilang dalam hati 
manusia, maka kita perlulah mengulangi bacaan ayat- 
ayat al-Qur’an tersebut agar fikiran dan renungan 
kita kembali mendalam tanpa rasa ragu-ragu. Jika 
seseorang mukmin melakukan amalan ini secara 
berterusan, maka perasaan ihsannya semakin kuat 
sehingga mampu memasuki ma’rifatullah. 

Secara pastinya, Surah al-Ikhlas mengingatkan 
kita bahawa “Allah s.w.t. itu Esa, tidak ada yang 
menyerupai dan menyamai-Nya serta memiliki sifat- 
sifat keesaan.” 


Di dunia ini tidak ada yang sama dengan Zat 
Allah s.w.t. kerana Dia tidak menyerupai mana-mana 
makhluk. Dia bersifat “Berbeza dengan Makhluk” 
(;mukhalajah li al-hawadits). Sejauh mana pun kamu 
berfikir dan sepintar mana pun fikiranmu tentang 

alam semesta, maka Zat Allah s.w.t. itu lebih agung. 
Allah s.w.t. adalah Zat Yang Maha Tinggi yang tidak 
tercapai untuk kita ketahui. Kemampuan manusia 
yang terbatas tidak akan mampu untuk mengetahui- 
Nya. Oleh kerana tidak ada yang menyerupai dan 
menyamai-Nya, maka mustahillah untuk kita dapat 
mengetahui Zat-Nya. 

Allah s.w.t. adalah “tempat bergantung”, namun 
Allah s.w.t. tidak pernah bergantung kepada apa pun 
bahkan semua makhluk yang amat perlu kepada- 
Nya. Semua kekuatan di alam semesta ini berasal dan 
datang daripada-Nya. Manusia sepatutnya mengetahui 
tentang kelemahan dirinya dan memikirkan tentang 
kekuasaan dan kebesaran Allah s.w.t. Mereka 
hendaklah tunduk patuh sepenuhnya kepada-Nya. 
Manusia harus membersihkan diri daripada segala 
sifat marah, menyedari tentang kelemahan dan selalu 
mengatakan “Sayangilah aku wahai Tuhan”, lalu 
dia berusaha untuk menjadi medan bagi fenomena 
keindahan ( jamal ) Allah s.w.t. 





Keesaan tidak menerima pembahagian, bilangan, 
mahupun sekutu daripada yang lain. Ini kerana, Allah 
s.w.t. tidak beranak dan tidak dilahirkan serta tidak 
ada satu pun yang menyerupai-Nya. Ertinya, Allah 
s.w.t. tidak memiliki ayah, ibu ataupun anak seperti 
manayang didakwa oleh ajaran Nasrani kerana doktrin 
tauhid tidak memberi ruang adanya persekutuan 
atau persamaan. Zat yang beranak itu terbahagi 

dan setiap yang terbahagi adalah fana. Sesuatu yang 
beranak itu akan berakhir dengan fana. Beranak dan 
pembiakan ( reproduction ) adalah keadaan makhluk 
yang fana, yang diri dan zatnya tidak abadi sehingga 
memerlukan keturunan dan zuriat demi kelangsungan 
hidup. Sifat perlu seperti ini adalah bentuk kelemahan 
dan kekurangan makhluk yang mengharapkan Allah 
s.w.t., Yang Maha Esa, menjadi tempat bergantung 
dan wajibul wujud. Dia bersifat suci daripada segala 
bentuk kelemahan dan kekurangan. 

Kesimpulannya, hati yang merupakan pusat 
renungan dan tafakur hendaklah benar-benar 
menyedari tentang fenomena kekuasaan Ilahi dan 
makhluk ciptaan-Nya serta sentiasa mengucapkan 
puji dan syukur kepada tuhan yang Maha Esa. 

2. Muraqabah Ma 'iyah 
(Sentiasa Dengan Allah s.w.t.) 

Dalam fasa ini, manusia haruslah memikirkan 
secara mendalam tentang makna ayat-ayat berikut: 

“Dialah yang telah menciptakan langit 
dan bumi dalam enam masa, kemudian Dia 
bersemayam di atas Arasy; Dia mengetahui 
apa yang masuk ke bumi serta apa yang keluar 
daripadanya; dan apa yang diturunkan dari 
langit serta apa yang naik padanya. Dan Dia 
tetap bersama-sama kamu di mana sahaia kamu ^jjjr 

berada, dan Allah Maha Melihat akan apa yang 
kamu kerjakan.” (Q.s. al-Hadid, 4) 

Mereka sepatutnya menyedari bahawa hamba 
hendaklah sentiasa bersama dengan Allah SWT dan 
seterusnya akan berubah menjadi kesedaran dalam 
hati. 


Walau bagaimanapun manusia tidak akan 
mungkin hidup (bertahan) di luar ilmu (pengetahuan) 
dan hukum Allah s.w.t.. Mustahil dia dapat hidup di 
luar ilmu Allah s.w.t., sama ada di bumi mahupun 
di atas langit. Setiap degupan jantung, pernafasan, 
paru-paru, pendengaran dan aktiviti semua anggota 
tubuh yang lain bergerak secara teratur adalah bukti 
menunjukkan bahawa Allah s.w.t. selalu bersama 
dengan hamba-Nya. 

Ketika ajal tiba, maka Allah s.w.t. mencabut 
semua kemudahan tersebut lalu mematikan mereka. 
Allah s.w.t. berfirman: 





“Tidakkah engkau memikirkan, bahawa 
sesungguhnya Allah mengetahui segala yang ada 
di langit dan yang ada di bumi? Tiada berlaku 
bisikan antara tiga orang melainkan Dialah yang 
keempatnya, dan tiada (berlaku antara) lima orang 
melainkan Dialah yang keenamnya, dan tiada 
yang kurang dari bilangan itu dan tiada yang 
lebih ramai, melainkan Dia ada bersama-sama 
mereka di mana sahaja mereka berada. Kemudian 

Dia akan memberi tahu kepada mereka - pada 
hari kiamat - apa yang mereka telah kerjakan. 
Sesungguhnya Allah Maha Mengetahui akan tiap- 
tiap sesuatu.” (Q.S. al-Mujadalah, 7) 

Allah s.w.t. adalah kekasih yang paling dekat 
dengan manusia. Dia lebih dekat dengan manusia 
berbanding kerabat yang paling dekat sekalipun, 
dalam segala yang berkaitan dengan manusia sama 
ada ilmu, kekuasaan, zat mahupun para malaikat- 
Nya. Para kerabat dapat mengetahui hanya keadaan 
lahiriah atau luaran kita sahaja, sedangkan Allah s.w.t. 
mengetahui segala keadaan manusia dan apa yang 
diinginkan manusia. Ketika ajalnya manusia, maka 
saat itu tidak ada yang lebih dekat kepadanya selain 
daripada Allah s.w.t. Ayat-ayat berikut menyebutkan: 

“Maka alangkah eloknya kalau semasa 
(roh seseorang dari kamu yang hampir mati) 
sampai ke kerongkongnya, - Sedang kamu pada 
masa itu (berada di sekelilingnya) menyaksikan 
keadaannya, - Dan Kami lebih dekat kepadanya 
daripada kamu, tetapi kamu tidak melihat.” (Q.s. 
al-Waqi'ah, 83-85) 


Allah s.w.t. menyedarkan para hamba-Nya yang 
lupa dan leka bahawa Dia selalu berada di sisi mereka, 
tetapi kesedaran ini belum muncul dalam hati mereka. 
Dia berfirman: 

“Mereka menyembunyikan (kejahatan mereka) 
daripada manusia, dalam pada itu mereka tidak 
menyembunyikan (kejahatan mereka) daripada 
Allah. Padahal Allah ada bersama-sama mereka, 
ketika mereka merancangkan pada malam hari, 
kata-kata yang tidak diredai oleh Allah. Dan 
(ingatlah) Allah sentiasa Meliputi Pengetahuan-Nya 
akan apa yang mereka lakukan.” (Q.s. al-Nisa, 108) 

Setiap hamba yang merasakan sentiasa bersama 
Allah s.w.t. dan mengetahui bahawa Allah s.w.t. melihat 
apa yang mereka lakukan, maka sudah pasti mereka 
menjauhi dosa-dosa dan maksiat serta mematuhi 
batas-batas (peraturan) Allah s.w.t. 


3. Muraqabah Aqrabiyah 
(Mendekatkan diri dengan Allah s.w.t.) 

Dalam fasa ini, manusia merenungkan ayat 
berikut: 


“Dan demi sesungguhnya, Kami telah mencipta 
manusia dan Kami sedia mengetahui apa yang 
dibisikkan oleh hatinya, sedang (pengetahuan) 
Kami lebih dekat kepadanya daripada urat 
lehernya.” (Q.s. Qaf, 16) 





Sebagaimana yang kita ketahui bahawa Allah 
s.w.t. lebih dekat dengan kita berbanding diri kita 
sendiri. Dia Maha Mengetahui segala fikiran, niat dan 
perasaan kita. Hanya Allah s.w.t. yang mengetahui 

fikiran dan idea yang terlintas dalam hati manusia. 
Tidak ada makhluk yang mengetahuinya walaupun 
para malaikat yang diberi tugas untuk mencatat 
amal dan perbualan manusia. Ini kerana Allah s.w.t. 
yang menciptakan fikiran tersebut sepertimana 
menciptakan segalanya . 26 “Dan Dialah yang Maha 
Halus lagi Maha mengetahui.” 

Setiap orang yang memikirkan kenyataan ini 
secara normal, maka dia pasti merasa menggigil dan 
takut serta bersegera menghisab dirinya sendiri. Jika 
orang mampu memahami sepenuhnya akan makna 
ayat di atas dalam hati dan fikirannya, maka dia 
tidak akan berani mengucap sepatah kata pun yang 
tidak disenangi oleh Allah s.w.t., bahkan tidak berani 
memiliki satu fikiran yang tidak diterima-Nya. Satu 


26 Allah s.w.t. itu ber- tajalli ketika muncul kebaikan atau keburukan. 

Ertinya ketika hamba hendak melakukan perbuatan buruk, maka 
Tuhan -jika berkehendak- ber -tajalli dengan sifat Sang Maha 
Pencipta, dan mengizinkannya untuk melaksanakan maksud 
dan keinginannya. Tetapi jika Dia menyayangi hamba-Nya, maka 
dilaranglah hamba itu untuk melaksanakan maksudnya. Hal 
yang sama juga terjadi pada perbuatan baik. Jika seorang hamba 
berkehendak untuk melakukan perbuatan baik, maka Allah s.w.t. 
-jika berkehendak- ber -tajalli dengan sifat Sang Maha Pencipta 
dan mengizinkan hamba itu untuk melaksanakan maksud dan 
tujuannya. Tetapi jika Dia tidak berkehendak sedemikian, maka 
tidak diizinkan hamba itu untuk merealisasikan maksud dan 
tujuannya. Dalam hal ini, maka hamba mendapat pahala atas 
niatnya untuk berbuat baik. Kerana Allah s.w.t. adalah pencipta 
kebaikan dan keburukan. Tetapi Dia hanya meredai kebaikan. 

ayat ini sahaja sudah cukup untuk membuat orang 
hidup dalam takwa setiap masa dan selalu sibuk 
bermuhasabah. 


Allah s.w.t. memberitahu bahawa Dia menutupi 
antara manusia dan hatinya sebagaimana firman- 
Nya: 

“Wahai orang-orangyang beriman, sahut dan 
sambutlah seruan Allah dan seruan Rasul-Nya 
apabilaDia menyeru kamu kepadaperkara-perkara 
yang menjadikan kamu hidup sempurna; dan 
ketahuilah bahawa sesungguhnya Allah berkuasa 
mengubah atau menyekat di antara seseorang itu 
dengan (pekerjaan) hatinya, dan sesungguhnya 
kepada-Nya lah kamu akan dihimpunkan.” (Q.s. 
al-Anfal, 24) 





Jadi Allah s.w.t. menguasai hati manusia dan 
lebih dekat kepada hati manusia berbanding manusia 
itu sendiri. Kekuasaan Allah s.w.t. seperti ini tidak 
hanya berlaku pada seseorang dengan orang lain tetapi 
juga berlaku pada seseorang dengan dirinya sendiri. 
Dalam sekelip mata, Dia mampu menutup harapan 
dan keinginan manusia yang ada dalam hatinya. Dia 
mampu merosakkan azam dan keinginan manusia 
serta mengubahnya menjadi sebaliknya dari apa yang 
dikehendaki manusia tersebut. Atas sebab itu, ketika 
Allah s.w.t. menurunkan pelbagai hijab antara manusia 
dan hatinya serta menyerunya kepada kematian, maka 
manusia tidak punya pilihan selain memenuhi seruan 

tersebut, tidak punya kemampuan untuk menentang 
perintah-Nya. Di samping itu, manusia tidak mampu 
mengetahui apa yang akan terjadi setelah kehidupan ini. 

Abu Musa al-Asy'ari menceritakan, “Kami 
bersama Rasulullah s.a.w. dan ketika kami hendak 
menaiki bukit-bukau, kami membaca tahlil dan takbir 
dengan suara yang kuat. Maka Nabi s.a.w. bersabda, 
“Wahai manusia, cukuplah diri kalian yang mendengar 
kerana kalian tidak menyeru Zat yang pekak dan tidak 
pula yang jauh. Sesungguhnya Dia bersamamu. Dia 
Maha Mendengar dan Maha Mengabulkan doa. Maha 
Suci nama-Nya dan Maha Tinggi Kemuliaan-Nya." 

(H.R. al-Bukhari, al-Jihad, halaman 131) 

Sebagaimana difahami daripada hadith dan ayat- 
ayat di atas serta ayat-ayat yang sama, maka Allah 
s.w.t. lebih suka jika hamba mendekatkan diri kepada- 
Nya sebagaimana Dia mendekatkan kepada hamba- 
Nya. Allah SWT berfirman: 

“Ingatlah! Janganlah engkau (wahai 
Muhammad) menurut kehendaknya, dan 
(sebaliknya) sujudlah dan dampingkanlah dirimu 
kepada Allah (dengan taat dan beramal soleh)!.’’ 

(Q.S. al-Alaq, 19) 

Manusia dalam golongan muraqabah aqrabiyah, 

-iaitu golongan yang memahami Allah s.w.t. 
mengetahui apa yang terlintas dalam hati- bukan 
sekadar berusaha menjauhi amal buruk sahaja bahkan ^jjjr 

boleh menjauhi perasaan dan fikiran buruk. Mereka 
juga harus berusaha memperbaiki, meluruskan dan 
membenarkan niatnya. Natijahnya, hamba tersebut 
akan merasa cinta dan damai bersama Allah s.w.t. 


4. Muraqabah Mahabbah 
(Cinta kepada Allah s.w.t.) 

Dalam muraqabah ini, manusia merenungkan 
firman Allah s.w.t. berikut: 


“Maka Allah akan mendatangkan suatu 
kaum yang Dia kasihkan mereka dan mereka juga 
kasihkan Dia." (Q.S. al-Maidah, 54) 





Hasil daripada tafakur ini, hamba akan semakin 
mencintai Allah s.w.t. Selain daripada itu, hamba 
akan berkomunikasi dan berinteraksi dengan semua 
makhluk beserta perasaan cinta sehinggakan dia 
melihat segala sesuatu bahkan terhadap kucing dan 
anjing di hadapan rumahnya serta ranting-ranting 
pohon yang menghijau di kebunnya dengan perasaan 
cinta. Ketika melihat bunga yang kembang mekar, dia 
berkata, “Maha suci Allah SWT, betapa indah nikmat- 
Mu, Engkau telah menganugerahkan, memuliakan dan 
memberikan bunga ini!” Lalu hamba itu selalu memuji, 
tidak menyakiti hati sesiapa dan selalu memaafkan 
orang yang berbuat buruk kepadanya kerana dia tahu 
bahawa dirinya memiliki banyak kekurangan yang 
tidak terhingga dalam hubungannya dengan Allah 

s.w.t. Dia berfikir jika dia tidak mahu memaafkan 
kejahatan yang dilakukan terhadap dirinya bagaimana 
ia dapat meminta maaf kepada Allah s.w.t. atas dosa- 
dosa yang dia lakukan dalam hubungan dengan Allah 
s.w.t. 

Memaafkan manusia (orang lain) agar ia menjadi 
keadaan yang patut mendapat keampunan Allah 
s.w.t. adalah cakerawala keimanan yang tidak boleh 
dilupakan oleh kaum Mukmin yang sempurna. 

Kemenangan yang hakiki sekiranya kamu mampu 
memaafkan orang yang berbuat zalim kepadamu 
tanpa ada sedikit pun rasa dengki mahupun dendam 
di hatimu. Memaafkan orang lain kerana Allah s.w.t. 
merupakan perbuatan yang sangat murni di mana 
ia adalah salah satu bukti cinta kita kepada Allah 
s.w.t. Jika hamba tidak menunjukkan sifat sedemikian, 
maka dakwaan bahawa dia mencintai Allah s.w.t. 
hanyalah pengakuan palsu sahaja. 

Dengan muraqabah ini, setiap mukmin selalu 
merenungkan ayat-ayat di atas dan mengambil 
pengajaran daripadanya. Seiring dengan peredaran 
masa, dia berusaha untuk meningkatkan diri ke tahap 
yang membolehkannya untuk membaca seluruh 
al-Qur’an dengan tafakur yang mendalam. 

Akibat daripada muraqabah ini, maka hamba akan 
menghadapkan alam rohaninya (batinnya) kepada 
Allah s.w.t. sehingga dia tidakberurusan dengan yang ^jj|F 

lainnya selain Allah s.w.t. Dia selalu berpegang dengan 
perintah Allah s.w.t. dan selalu menyibukkan lidah 
untuk berzikir kepada Allah s.w.t. 

Hamba yang ikhlas itu boleh diibaratkan seperti 
seorang kanak yang sangat mencintai permainannya. 
Ketika anak itu tidur dengan membawa cinta kepada 
permainan, maka ketika bangun, dia segera bangkit 
untuk mencari permainan tersebut. Seperti inilah nanti 
kematian dan kebangkitan serta perjalanan seseorang 
menuju ke Padang Mahsyar. Oleh itu, manusia harus 
memikirkan apa yang dia rasakan dan yang menjadi 
fokusnya ketika hendak tidur di malam hari. 

Jika yang menjadi fokus dan kesibukan seseorang 
mukmin itu adalah AUah s.w.t., maka kebangkitannya 
setelah mati dalam keadaan yang diredai Allah s.w.t. 
Atas alasan itu hadith yang diriwayatkan oleh Jabir r.a. 
mengatakan, “Aku mendengar Nabi s.a.w. bersabda, 
“etiap hamba dibangkitkan (dari kubur) menurut sebab 
kematiannya.” (H.R. Muslim, al-Jannah, 83) 

Hadith lain menyebutkan, “Aku mendengar 
Nabi s.a.w. bersabda, ‘Setiap hamba itu mati menurut 
kebiasaannya dalam hidup, dan dikumpulkan (di 
Padang Mahsyar) menurut sebab kematiannya.” (h.r. 
Muslim, al-Jannah, 83) 





Jika diperhatikan dalam hadis tersebut 
mendapati bahawa keinginan dan tujuan hidupnya 
adalah sesuatu selain daripada Allah s.w.t., maka dia 

akan dibangkitkan dengan cara yang sama (dengan 
perhatian itu). Adapun pada hari kiamat nanti, tidak 
ada sesiapa yang boleh menolongnya lagi. 

Rasulullah s.a.w. memberitahu kepada kita 
bahawa istiqamah dalam berzikir dan bertafakur akan 
membolehkan hamba mencapai keadaan muraqabah 
secara sempurna. Baginda bersabda, “Jagalah Allah 
s.w.t., nescaya Dia menjagamu, jagalah Allah s.w.t. 
nescaya engkau temukan Dia di depanmu. Kenalilah 
Dia ketika lapang, nescaya Dia mengenalimu ketika 
keSUSahan.” (H.R. Ahmad, jilid 1, halaman 307) 

Untuk mendapat manfaat khusus daripada 
muraqabah ini, maka kita harus memerhatikan etika 
dan syarat-syaratnya. Hati yang sibuk dengan sifat 
marah, tidur atau lapar maka ia bukanlah termasuk 
dalam etika dan syarat tersebut. Dan sekiranya 
kita memilih waktu ketika hati sedang lapang dan 
tenang, nescaya etika dan syarat tersebut telah pun 
dipatuhinya. 







ETIKA tatakur 

Semua makhluk adalah cerminan bagi 
mengenal Ilahi yang digenggam oleh tangan 
kekuasaan, di hadapan pengetahuan dan kes- 
edaran manusia sebagai hamba. Mengetahui 
rahsia dan hikmah yang ada dalam cermin ini 
bergantung kepada kejernihan dan kebersihan 
cermin hati. 

Gelombang cinta Ilahi yang memancar 
dari atas berjalan menyeberangi jaring-jaring 
keimanan dalam hati. Manusia pada umum- 
nya adalah cermin yang indah di dunia. Bukti 
sebenar tentang kewujudan Ilahi. Bagi orang 
yang mencapai kesempurnaan melalui berfikir, 
agama Islam adalah yang kekal abadi. 












ETIKA TAFAKUR 


Tafakur Para Kekasih Allah SWT 


Suatu hari, Saidina Abu Bakar ash-Shiddiq 
teringat tentang hari kiamat, beliau merenungkan 
tentang timbangan, syurga, neraka, barisan malaikat, 
dilipatnya langit, diratakannya gunung-ganang, 
terbelahnya matahari dan bintang-bintang yang 
berselerakan. Beliau berkata, “Aku ingin menjadi salah 
satu tumbuhan hijau yang didatangi oleh binatang 
lalu mereka memakan aku, atau mungkin aku tidak 
diciptakan.” Kemudian turunlah ayat di bawah ini 
kepada Rasulullah s.a.w. 

“Dan orang yang takut akan keadaan 
dirinya di mahkamah Tuhannya (untuk dihitung 
amalnya), disediakan baginya dua Syurga” (al-Alusi, 
Ruh al-Ma'ani, Tafsir Surah ar-Rahman, ayat 46) 


Pada waktu yang lain, Saidina Abu Bakar ash- 
Shiddiq melihat seekor burung di atas pohon. Beliau 
berkata, “Beruntunglah engkau wahai burung! Demi 
Allah aku ingin sepertimu. Hinggap di atas pohon 

dan makan buah-buahan, lalu terbang. Kamu tidak 
mempunyai tanggungan hisab mahupun seksaan. 
Demi Allah, aku ingin menjadi pohon di tepi jalan 
yang dilalui oleh seekor unta lalu mencabutku, 
memasukkanku ke dalam mulut lalu mengunyah 
dan menelanku. Akhirnya mengeluarkanku sebagai 
kotoran. Dan aku tidak menjadi manusia.” (ibnu Abi 
Syaibah, al-Mushannaf jilid 8, halaman 144) 


Diriwayatkan daripada Saidina Ali ibn Abi 
Thalib r.a. Beliau berkata, “Orang faqih yang benar- 
benar faqih adalah ulama yang tidak membuat 
orang berputus asa daripada rahmat Allah, tidak 
memberi keringanan untuk berbuat maksiat dan tidak 
membuat mereka merasa aman daripada azab Allah 
s.wt. Semuanya kerana tidak ada manfaatnya dalam 
ibadah tanpa ilmu dan tanpa pemahaman. Begitu 
juga tidak ada manfaatnya membaca al-Qur’an tanpa 
merenungkannya.” (Sunan ad-Darimi, al-Muqaddimah, 29) 





Saidina Ali ibn Abi Thalib juga mengatakan, 
“Tidak ada manfaat bersolat tanpa jiwa yang khusu’. 
Tidak ada manfaat dalam puasa tanpa mencegah 
perbuatan yang tidak berguna. Tidak ada manfaat 
dalam bacaan tanpa sebarang renungan. Tidak ada 
manfaat dalam ilmu tanpa wira'i (warak). Tidak ada 
manfaat dalam berharta sekiranya tidak membawa sifat 
dermawan. Tidak ada manfaat dalam persaudaraan 
sekiranya tidak dijaga. Tidak ada manfaat dalam 
nikmat sekiranya tidak abadi. Dan tidak ada manfaat 

dalam doa sekiranya tidak mengandungi keikhlasan. 

(Ibnu Hajar, al-Munabbihat, halaman, 31) 

Pada waktu yang lain, Saidina Ali r.a. melihat 
segala sesuatu dengan pandangan renungan yang 
mendalam. Beliau sentiasa berfikir secara mendalam, 
menangis seperti anak yatim dan gementar seperti 
orang sakit kerana takut kepada Allah s.w.t. Beliau 
suka melaksanakan ibadah, selalu zuhud, sedikit 
makan dan banyak berbuat kebaikan. Baginya 
agama itu lebih mulia berbanding segalanya. Beliau 
mengatakan, “Semua kebaikan terkumpul dalam 
empat perkara; diam, bicara, melihat dan bergerak. 
Setiap ucapan yang bukan untuk zikrullah adalah 
sia-sia. Setiap diam (tidak bicara) yang tidak untuk 
berfikir adalah lupa. Setiap melihat yang bukan untuk 
mengambil pengajaran adalah lalai. Dan setiap gerakan 
yang bukan untuk beribadah adalah kosong. Semoga 
Allah menyayangi orang yang menjadikan ucapannya 
sebagai zikir, diamnya untuk berfikir, pandangannya 
untuk mengambil pengajaran dan geraknya sebagai 
ibadah. Sementara orang lain terjaga daripada lidah 
dan tangannya.” (Abu Nashr ath Thusi, al-Luma' fi al-Tashawuf 
halaman 182) 

Seorang sahabat yang masyhur, Saidina Abdullah 
ibn Mas'ud r.a. menjelaskan tentang ahli al-Qur’an 
sebagai berikut: “Seorang ahli Al-Qur’an, dikenali 
dengan diamnya ketika orang lain saling berbicara; 
seorang ahli Al-Qur’an, titisan air matanya adalah 

satu keindahan. Seorang ahli al-Qur’an seharusnya 
berwibawa, senantiasa bertafakur dan diam; dan 
hendaklah memiliki keperibadian dan sahsiah yang 
agung. (Abu Nu'aim, al-Hilyah, jilid 1, halaman 130) 

Daripada Aun ibn Abdillah ibn Utbah, dia berkata, 
“Aku bertanya kepada Ummu Darda’, “Apakah ibadah 
Abu Darda’ yang paling utama?” Maka dia menjawab, 
“Berfikir dan mengambil pengajaran.” (Wakr ibn al-jarrah, 
az-Zuhd, halaman 474) 

Amir ibn Abd Qais, seorang pembesar tabi'in, 
berkata, “Aku mendengar bukan hanya daripada 
seorang, dua atau tiga orang, tetapi daripada ramai 
sahabat Rasulullah s.aw. Mereka mengatakan bahawa 
sinar atau cahaya keimanan adalah dengan merenung 
(dengan penuh penghayatan).” (ibnu Katsir, at-Tafsir, jilid 1, 
Surah Ali Imran, 190). 


Seseorang berkata kepada Rabi' ibn Haitsam, 
“Tunjukkan kepadaku orang yang lebih baik daripada 
kamu?” Maka dia menjawab, “Dia adalah orang yang 
ucapannya adalah zikir, diamnya adalah berbkir, 
jalannya adalah merenung (berfikir), maka dia lebih 
baik daripada aku.” (Abu Nu’aim, al-Hilyah, jilid2, halaman 106) 





Abu Sulaiman ad-Darani berkata, “Biasakanlah 
matamu untukmenangis dan hatimu untukmerenungi.” 
Dia juga berkata, “Memikirkan dunia, sebagaimana 
ia adalah hijab bagi akhirat, bagi para ahli walayah 
(kewalian) ia adalah satu kerugian. Memikirkan 

akhirat melahirkan hikmah dan menghidupkan hati.” 

(al-Ghazali, al-Ihya jilid 6, halaman 45) 

Dalam Kitab Rutbatul Hayah, Yusuf al-Hamadani 
berkata, “Ketika tafakur, iman berkilauan pada 
seseorang, maka diikuti oleh amalan solehnya. Oleh 
sebab itu, kita hendaklah menyertakan pemikiran 
dengan amal soleh dalam segala keadaan.” 

Al-Fudhail ibn ‘Iyadh berkata, “Berfikir adalah 
cermin bagi keagungan dan kekuasaan Allah s.w.t.; 
ia juga penunjuk kebaikan dan keburukan untukmu.” 
(al-Ghazali, al-Ihya, jilid 6,halaman 44) 


Muhammad ibn Abdullah berkata, “Berfikir 
itu ada lima keadaan. Pertama, berfikir tentang 
ayat-ayat Allah s.w.t. akan mendatangkan ma’rifat. 
Kedua, berfikir tentang nikmat Allah s.w.t. akan 
mendatangkan kecintaan. Ketiga, berfikir tentang janji 
dan pahala Allah s.w.t. akan mendatangkan semangat 
dan motivasi. Keempat, berfikir tentang ancaman dan 
balasan Allah s.w.t. akan mendatangkan rasa takut. 
Kelima, berfikir tentang bantahan nafsu terhadap 
pemberian Allah s.w.t. akan mendatangkan malu dan 
penyesalan.” 


Abu Thalib al-Qadhi berkata, “Rangkuman 
kebaikan terdapat dalam lamanya berfikir. Diam 
adalah keselamatan. Melakukan kebatilan adalah 
kerugian dan penyesalan. Pada hari kiamat nanti, dia 
akan meratapinya kerana telah mengabaikan akhirat 

dan menjadikan dunia sebagai tujuan.” (al-Baihaqi, Syuab 
al-Iman, jilid 7, halaman 417, riwayat no. 10812) 


Alirkan Sungai Fikiran ke Tanah yang Subur 

Allah telah memberikan kemampuan berfikir 
kepada setiap hamba-Nya. Dia telah ciptakan sungai 
perenungan yang memancar dan mengalir dalam 
diri setiap manusia. Sungai ini tidak pernah berhenti 
mengalir kerana ia selalu memancar. Jika sungai ini 
dibiarkan berjalan sendiri dan tidak diarahkan, maka 
ia akan tersesat hingga tidak tahu di mana ia mengalir 
dan ke arah mana hendak dituju. Ia pun berselerakan 
di setiap tempat di mana mungkin benar dan salah. 
Kadangkala ia mengalir secara sia-sia di padang yang 
tandus. Dengan kata yang lain, mungkin sahaja ia 
mengarah ke tempat yang tidak diketahui seperti 
dahan yang terapung dibawa banjir. 

Kepandaian yang sejati adalah mengarahkan 
sungai renungan tersebut ke tanah yang subur dan 
menumbuhkan hasil tuaian yang berkat. 

Allah s.w.t. mengingatkan kepada mereka yang 
tidak mahu berfikir dan merenungi tentang reda-Nya 
dalam firman: 

“Sesungguhnya sejahat-jahat makhluk yang 
melata, pada sisi (hukum dan ketetapan) Allah, 
ialah orang-orang yang pekak lagi bisu, yang 

tidak mahu memahami sesuatupun (dengan akal 
fikirannya)” (Q.s. al-Anfel, 22) 

Allah s.w.t. juga berfirman: 

“Dan sesungguhnya Kamijadikan untuk neraka 
jahanam ramai dari kalanganjin dan manusiayang 
mempunyai hati (tetapi) tidak mahu memahami 
dengannya (ayat-ayat Allah), dan yang mempunyai 
mata (tetapi) tidak mahu melihat dengannya (bukti 
keesaan Allah) danyang mempunyai telinga (tetapi) 
tidak mahu mendengar dengannya (ajaran dan 
nasihat); mereka itu seperti binatang ternak, bahkan 
mereka lebih sesat lagi; mereka itulah orang-orang 
yang lalai.” (Q.s. Al-A'raf, 179) 

Hati itu diumpamakan seperti cermin. Cermin 
ini menjadi kotor dan gelap kerana perbuatan lalai 
dan ingkar. Cermin ini akan menjadi jernih sekiranya 
membenarkan Allah s.w.t. kemudian menghadap 
kepada-Nya dengan perasaan cinta. Manusia 
hendaklah sentiasa berfikir tentang pertanyaan- 
pertanyaan seperti: Mengapa kita datang ke dunia ini? 
Dalam kerajaan siapa kita hidup? Siapa yang memberi 
rezeki kepada kita? Dan ke mana perjalanan ini akan 
berakhir? 

Setiap orang yang tenggelam dalam hawa 
nafsu hingga menjauhkan diri daripada kebenaran- 
kebenaran ini tidak berfikir bagi mengetahui tentang 
Allah s.w.t. dan dalil-dalil atas kewujudan Allah s.w.t., 





At-Tafakkur fi al-Kawn wa al-Insan wa al-Qur’an 


maka dia akan pergi ke akhirat dengan rasa sedih 
dan menderita dengan penuh rasa kerugian. Atas 
sebab itu, mereka disamakan dengan binatang yang 
sesat dan lalai disebabkan semua keinginannya hanya 
berfokuskan kepada makanan, minuman dan hawa 
nafsunya. Seiringan itu, Allah s.w.t. berbrman: 

“Nampakkah (wahai Muhammad) keburukan 
keadaan orang yang menjadikan hawa na/sunya: 
tuhan yang dipuja lagi ditaati? Maka dapatkah 
engkaumenjadipengawasyangmenjaganyajangan 
sesat? Atau adakah engkau menyangka bahawa 
kebanyakan mereka mendengar atau memahami 
(apa yang engkau sampaikan kepada mereka)? 
Mereka hanyalah seperti binatang ternak, bahkan 
(bawaan) mereka lebih sesat lagi." (Q.s. al-Furqan, 
43-44) 

Seorang kekasih Allah mengatakan, “Bagi orang- 
orang yang berakal, alam semesta ini adalah bukti 
indahnya ciptaan Allah s.w.t sedangkan bagi orang 
yang jahil dan bodoh, alam semesta ini hanyalah 
makanan dan minuman.” 

Dari sudut yang lain, berfikir - seperti telah kami 
jelaskan di atas - merupakan senjata bermata dua. 
Ia dapat digunakan untuk kebaikan dan dapat juga 
digunakan untuk keburukan. Ia dapat memasuki amal 

© hawa nafsunya dan juga dapat memasuki amal batiniah 
yang suci dan luhur. Allah s.w.t. telah memperingatkan 

mereka yang menggunakan potensi berfikir ke jalan 
kejahatan dan keburukan dalam firman-Nya : 

“Dan tiadalah sebarang kuasa bagi seseorang 
untuk beriman melainkan dengan izin Allah 
(melalui undang-undang dan peraturan-Nya); dan 
Allah menimpakan azab atas orang-orang yang 
tidak mahu memahami (perintah-perintah-Nya).’’ 
(Q.S. Yunus, 100) 

Noda dan keburukan terbesar yang dilakukan oleh 
manusia adalah penyakit derhaka atau ingkar. Sesiapa 
yang tidak menyibukkan hati dan akalnya terhadap 
ayat-ayat Allah s.w.t., yang tertulis mahupun yang 
terlihat, tidak memikirkan dan tidak memahaminya, 
maka dia tidak akan dapat keluar daripada penyakit 
dan noda ini. 


Akal yang makan daripada cahaya keimanan 
dan berjalan mengikuti petunjuk wahyu, maka akan 
menemukan jalan untuk mengetahui dan mengesakan 
Allah s.w.t. sedangkan akal yang tidak dapat berbuat 
seperti itu, maka tidak akan dapat mencapai kebenaran 
dan kebaikan. Ini adalah penipuan terbesar yang 
dialami oleh ahli falsafah yang meyakini bahawa 
mereka mampu beroleh kebenaran dengan akal sahaja 
tanpa petunjuk daripada wahyu. Ini adalah kerana 
mereka menyangka bahawa akal mereka yang jauh 
daripada cahaya iman itu dapat menemukan jalan 
menuju kebenaran dan kebaikan. 

Dari sudut yang lain, dapat menggunakan nikmat 
berfikir secara benar, akal dan hati yang tidak sibuk 
dengan hal-hal remeh yang tidak membawa makna. 
Sebagai contoh, ayat-ayat di bawah ini mengatakan: 

“Dan mereka yang menjauhkan diri dari 
perbuatan dan perkataan yang sia-sia.” (Q.s. 
al-Mukminun, 3 ) 

Dan ayat berikut: 

“Dan mereka (yang diredhai Allah itu ialah 
orang-orang) yang tidak menghadiri tempat-tempat 
yang melakukan perkara-perkara yang dilarang 
dan apabila mereka bertembung dengan sesuatu 
yang sia-sia, mereka melaluinya dengan cara 
membersihkan diri daripadanya’’ (Q.s. al-Furqan, 72) 

HadithNabis.a.w.berikutmengatakan, “Salahsatu 
tanda kebenaran Islam seseorang adalah meninggalkan 
hal-hal yang tidak berguna.” (h.r. Turmudzi, az-Zuhd, 11) 

Ubat yang paling mujarab untuk mengubati 
penyakit nafsu atau syahwat ialah meletakkan akal 
fikiran dan memusatkannya terhadap perkara yang 
berguna dan menghindari daripada perkara yang tidak 
berguna. Apabila memikirkan perkara remeh yang 
tidak berguna adalah pintu bagi seluruh keburukan 
dan kekalahan. Orang-orang yang memikirkan 
perkara yang tidak berguna akan kehilangan perkara 
bermanfaat dan penting yang wajib dipenuhi bagi diri 
mereka. 

Ibnu al-Jauzi berkata, “Ingatan hati kepada perkara 
mubah menyebabkan hati menjadi gelap apatah lagi 
menguruskan perkara yang haram” Jika ada air yang 
berubah sifatnya kerana minyak wangi, maka air itu 
tidak dapat digunakan untuk berwudhu’, apatah lagi 
jilatan anjing. Oleh kerana itu, seorang ulama besar 
ada mengatakan, “Sesiapa yang membiasakan perkara 
mubah, ia tidak dapat merasai kelazatan munajat.” 
“Ya Allah jadikanlah kami termasuk orang yang ahli 
munajat.” (al-Barsawi, Tafsir Ruh al-Bayan, al-Mukminun, ayat, 51) 

Jika terdapat manusia yang mendorong ke arah 
berfikir, merenung, berkhayal dan berimaginasi untuk 
kebaikan, maka syaitan mengarahkannya kepada 
keburukan. Dengan demikian, manusia tidak akan 
merasai nikmat berfikir, melainkan kemudahan 
akal dan hati yang diberikan Allah kepadanya akan 
membahayakan dan menjadi bencana bagi dirinya, 
bukan menjadi sesuatu yang bermanfaat. Dalam hal 
ini, maka setiap mukmin harus sentiasa menggunakan 
akal dan fikiran untuk kebenaran dan kebaikan 
bertepatan apa yang dijelaskan oleh al-Qur’an al-Karim 
dan sunnah Rasul s.aw. 

Berfikir dan berzikir hendaklah seiringan 

Syekh Yusuf al-Hamadani berkata, “Hati dan zikir 
bagaikan pohon dan air. Sedangkan hati dan fikiran 
adalah pohon dan buah. Dan adalah tidak tepat 
menunggu hijaunya pohon tanpa disirami dengan air, 

dan mengharapkan buah dari pohon tersebut tanpa 
menunggu kembang mekarnya daun dan bunga. Jika 
kita menghendaki hal tersebut, maka pohon itu tidak 
akan berbuah. Sebabnya pada ketika itu belum tibanya 
masa berbuah, tetapi baru masa untukmemberi makan 
dan memelihara pohon. Jadi pohon itu harus disirami 
air dan dijauhkan daripada serangga-serangga perosak 
serta benda-benda asing yang lain. Seterusnya dia 
hendaklah menunggu sinaran matahari. Jika semua 
perkara telah dipenuhi, maka pohon tersebut akan 
tumbuh, berkembang dan dihiasi dengan daun-daun 
yang menghijau. Setelah pohon menjadi indah seperti 
ini, maka tunggulah buah daripada dahan-dahannya. 
Musim itu merupakan musim berbuah dan mengutip 
hasilnya.” (al-Hamadani, Rutbah al-Hayah , halaman 71) 

Hasan al-Bashri berkata, “Orang berakal selalu 
membiasakan berfikir untuk berzikir dan zikir untuk 
berfikir sehingga membuat hati dapat berbicara. Hati 
pun mengucapkan kata-kata hikmah.” (al-Ghazali, al-ihya, 
jilid 6, halaman 46) 

Pendek kata, berzikir dan merenung merupakan 
perkara yang saling tidak terpisah. Ciri zikir yang 
paling penting adalah jika melakukannya dengan 
penuh kesedaran dan merenungi maknanya. Sayyid 
Khwaja Muhammad Parisa - seorang wali besar - 
mengungkapkan konsep ini dengan kalimah berikut: 
“Ketika dalam bersyahadah kamu mengucapkan kata 
“tiada tuhan”, maka kamu berfikir bahawa semua 

makhluk akan berakhir dalam kefanaan. Jadi daripada 
itu, kamu hendaklah mengosongkan semuanya 
daripada hatimu serta menjauhkan semua selain Allah 
daripada hati dan akal fikiran. Kemudian penuhi 
hati dengan pengetahuan dan kesedaran bahawa 
dirimu tiada lain adalah hamba Allah s.w.t. Semasa 
mengucapkanh/k Allah”, maka kamu hendaklah 
berfikir tentang maujud yang tiada duanya, Yang Satu 
dan Esa, lalu kamu hadapkan cinta dan penyerahan 
kepada Allah s.w.t. Dengan cara ini, maka sifat-sifat 
keindahan Allah s.w.t. menjadi jelas dalam hatimu.” 

Muhammad Bahauddin Naqsyabandi 
mengatakan, “Tujuan zikir bukan semata-mata 
mengucapkan “Allah” dan “la ilaha illa Allah”, akan 
tetapi kamu hendaklah pergi menghadap Allah 
secara menyeluruh dan melihat nikmat daripada- 
Nya.” Ertinya, hakikat zikir adalah kamu menapak 
dari arena kelalaian menuju cakerawala persaksian 
(; musyahadah ).” 

Sedangkan Maulana Jalaluddin al-Qunawi 
berkata, “Tuhan s.w.t., Yang Satu dan Esa, yang tiada 
yang menyerupai dan tiada dua-Nya, telah berkata 
kepada kita, “Berzikirlah mengingati Allah”, kerana 
ketika Dia melihat kita dalam api, maka diberi-Nya 
cahaya. Zikir yang diucapkan dengan mulut dan lidah 
sahaja tanpa difikirkan hanyalah khayalan sahaja. MĔk 
Sedangkan zikir yang dilakukan dengan ruh, hati dan 

perasaan batin yang murni, bererti bersih dan bebas 
daripada kata dan ucapan.” 

Cinta akan bertambah seiringan dengan 
peredaran waktu bagi orang yang menyebut asma dan 
sifat-sifat Allah dengan berfikir dan merenung kerana 
zikrullah bukanlah dengan cara mengulang-ulang 
lafaz “Allah” sahaja, akan tetapi menekankan rasa 
cinta kepada Allah s.w.t. dalam hati yang merupakan 
pusat kesedaran. 

Dalam bentuk gambaran zikir dan fikir, manusia 
mencapai rasa cinta kepada Allah dan dalam bingkai 
cinta itu dia mula mencapai marifatullah. Dan 
akhirnya dia dicintai dan dipilih oleh Allah s.w.t. serta 
menjadi wali-Nya. 

Zikir terbahagi kepada tiga jenis : 

Zikir dengan lidah. 

Zikir dengan anggota badan. 

Zikir dengan hati. 

Zikir lisan adalah menyebut Allah dengan asma 
dan sifat-Nya yang tinggi, memuji, bertasbih dan 
mensucikan-Nya, membaca kitab-Nya serta berdoa 
kepada-Nya. 

® Sedangkan zikir anggota badan adalah semua 
anggota tubuh manusia menjalankan perintah- 

perintah Allah dan meninggalkan larangan-larangan- 
Nya. 

Sementara zikir hati adalah seperti yang dijelaskan 
oleh al-Malili Hamdi Afandi, “Zikir hati adalah 
mengingati Allah dengan hati. Zikir ini terbahagi 
menjadi tiga bahagian utama, iaitu; 

1. Merenungkan bukti-bukti yang menunjukkan 
adanya zat dan sifat-sifat Allah serta mencari jawapan 
atas kesangsian-kesangsian tentang Allah s.w.t. yang 
terlintas dalam hati. 

2. Merenungkan tentang kewajipan-kewajipan 
kita terhadap Allah serta kewajipan kehambaan kita 
melalui merenungkan perintah dan larangan Allah, 
dalil-dalil serta hikmah-hikmahnya. Ini kerana ketika 
orang mengetahui intipati taklij' dan ketaatan kepada 
perintah-perintah Allah, maka dia semakin mudah 
untuk beramal soleh. 

3. Merenungkan makhluk-makhluk Allah 
yang ada di alam nyata mahupun alam ghaib. Serta 
menyedari bahawa setiap atom dalam makhluk itu 
merupakan cerminan bagi alam Ilahi. Cermin itu 
pasti mendapat pantulan cahaya alam keindahan dan 
keagungan tersebut. Setiap percikan perasaan hati 
yang diambil daripada cahaya itu dengan sedar akan 
menyebabkannya sampai kepada alam keindahan dan 
kemuliaan tersebut.” 

Jadi tidak ada kemuncak dalam tingkatan zikir 
ini. Dan dalam tingkatan ini, manusia lepas daripada 
dirinya dan lari daripada alam. Seluruh kesedarannya 
fana dalam Allah s.w.t., sehingga tidak ada lagi jejak 
atau tanda dari zikir mahupun orang yang berzikir. Apa 
yang dirasakan hanyalah “Yang Diingat” ( madzkur ). 
Banyak orang yang berbicara dan membahas maqam 
ini, tetapi sedikit orang yang mencapainya dan tidak 
bercerita tentang dirinya melainkan dia hanya berbuat 
dan beramal. 27 

Semua maujud adalah cermin fenomena Ilahi 
yang berada dalam tangan kekuasaan di hadapan 
pengetahuan dan kesedaran manusia. Sedangkan 
mengetahui hikmah dan rahsia yang ada dalam cermin 
ini bergantung kepada kebersihan dan kejernihan 
cermin hati. 


Gelombang cinta Ilahi yang memancar dari 
atas berjalan menyeberangi jaring-jaring keimanan 
dalam hati. Manusia pada umumnya adalah cermin 
yang indah di dunia. Manusia adalah titik bagi 
menampakkan tanda Ilahi yang sejati. Bagi orang yang 
mencapai kesempurnaan berfikir, agama Islam adalah 
agama yang kekal abadi. 





Al-Malili Muhammad Hamdi Yazir, Haqqun Diniyyun Quran 
Daily, Istanbul, 1935, al-Baqarah, 152) 

Malam Merupakan Waktu Yang 

Paling Baik Untuk Berzikir Dan Bertikir 

Seorang pencinta sering menyebut hal kekasihnya. 
Orang yang banyak menyebut sesuatu akan lebih 
mencintai perkara tersebut. Besarnya cinta seseorang 
diukur dengan pengorbanan yang dicurahkan demi 
kekasihnya. Oleh yang demikian, meninggalkan 
tidur di waktu tengah malam lalu menghadap dan 
bermunajat kepada Allah s.w.t. adalah salah satu 
tenomena cinta sejati yang paling indah. 

Kita hendaklah bertikir bahawa waktu tengah 
malam membawa rahmat dan keampunan Ilahi. Ini 
kerana ilham daripada berkat Ilahi itu, burung Bulbul 
berkicauan begitu merdu. Dengan murah hatinya, 
bunga-bunga yang berkembang memberikan aroma 
paling harum di malam hari. Maka alangkah rugi, 
celaka dan sengsara bagi orang yang tidak dapat 
merasakan hidangan rahmat Ilahi ini! 

Dalam sehari semalam, saat yang paling berharga 
adalah waktu tengah malam, iaitu sepertiga malam 
yang terakhir. Waktu itu adalah saat di mana fikiran 
kita jauh daripada kesibukan, hati menjadi jernih 
dan peka, ketenangan menyelimuti cakerawala dan 
pergantungan yang fana akan menjadi lemah. Masa ini, 
turunlah rahmat Allah. Tuhan menjadi sangat dekat 
dengan hamba-Nya. Waktu sepertiga malam adalah 
masa paling sesuai untuk merenung (menghayati) bagi 'Ir 

orang yang mahu berfikir dan mengambil pengajaran. 
Ia adalah saat jauh daripada kesibukan dan waktu itu 
hati dapat menghadap Allah secara keseluruhan. Waktu 
itu juga adalah saat yang paling banyak memberi idea, 
anugerah dan berkat untuk berfikir. 

Allah s.w.t. berfirman: 

“Wahai orang yang berselimut!. Bangunlah 
sembahyang Tahajud pada waktu malam, selain 
dari sedikit masa (yang tak dapat tidak untuk 
berehat), iaitu separuh dari waktu malam, atau 
kurangkan sedikit dari separuh itu, ataupun 
lebihkan (sedikit) daripadanya; dan bacalah 
Al-Quran dengan “Tartil”. (Sayugialah engkau 
dan pengikut-pengikutmu membiasakan diri 
masing-masing dengan ibadat yang berat kepada 
hawa nafsu, kerana) sesungguhnya Kami akan 
menurunkan kepadamu wahyu (Al-Quran 
yang mengandungi perintah-perintah) yang 
berat (kepada orang-orang yang tidak bersedia 
menyempurnakannya). Sebenarnya sembahyang 
dan ibadat malam lebih kuat kesannya (kepada 
jiwa), dan lebih tetap betul bacaannya.(Kami 
galakkan engkau dan umatmu beribadat pada 
waktu malam), kerana sesungguhnya engkau 
pada siang hari mempunyai urusan-urusan yang 
panjang kira bicaranya; (Q.s. al-Muzammil, 1 - 7 ) 

Siang yang berlawanan dengan ketenangan malam 
adalah saat di mana detik-detik itu bertebaran, hiruk 

pikuk dan kebisingan yang meningkat. Orang yang 
tidak mengetahui nilai waktu malam yang banyak 
ganjarannya, tidak akan dapat menghadap kepada 
Allah di tengah kesibukan di siang hari. Lagi tidak 
dapat mencapai kerohanian dan cahaya ibadah yang 
berada di siang hari. 

Pendeknya, waktu tengah malam itu adalah saat 
untukmemusatkan fikiran dan mengambil pengajaran, 
khusus untuk beribadah. Sedangkan siang hari adalah 
nikmat indah yang diberikan untuk berusaha dan 
mencari rezeki. Ertinya, saat malam hari orang beriman 
hanya bersama Allah sahaja sedangkan di siang hari 
dia bersama Allah di tengah-tengah masyarakat. Atas 
alasan itu, Sayyidah Aisyah r.a. bercerita tentang 
keprihatinan Rasulullah yang mulia terhadap waktu 
yang berkat tersebut. Beliau berkata, “Janganlah kamu 
tinggalkan qiyamullail kerana Rasulullah s.a.w. tidak 
pernah meninggalkannya. Ketika sakit atau letih 
sehingga tidak mampu berdiri, maka baginda akan 
solat dengan duduk.” (H.R. Abu Dawud, at-Tathawwu’, 18) 

Rasulullah s.a.w. menggunakan waktu 
malam hanya untuk merenung (berfikir). Baginda 
melaksanakan qiyamullail, ruku’ dan sujud terus- 
menerus hingga air matanya bertitisan dan kedua 
kakinya bengkak. 

Seorang ulama besar berkata, “Tidak ada kunci 
yang lebih besar untuk membuka pintu Allah s.w.t. 
dan membuka kunci lautan berfikir dengan bangun 

di waktu tengah malam. Sebabnya, pada waktu itu, 
manusia jauh dari pelbagai hubungan, kesusahan dan 
nikmat dunia yang fana, lalu masuk bersama Tuhannya 
ke dalam secara bersama. Tubuhnya beristirahat, 
khusyuk, fikirannya jernih dan hatinya lembut. Pendek 
kata, waktu tersebut adalah saat yang paling sesuai 
sepanjang siang dan malam. Angin terindah dan 
paling lembut meniup adalah pada waktu tersebut. 
Hal itu kerana di waktu tengah malam itu, cahaya 
menyusup di antara tirai-tirai kegelapan. Sedangkan 
di waktu petang, situasinya adalah sebaliknya, di mana 
kegelapan menuruni cahaya sehingga hilang. 

Allah SWT berfirman: 


“Mereka merenggangkan diri dari tempat 
tidur, (sedikit sangat tidur, kerana mengerjakan 
sembahyang tahajud dan amal-amal soleh); 
mereka sentiasa berdoa kepada Tuhan mereka 
dengan perasaan takut (akan kemurkaan- 
Nya) serta dengan perasaan ingin memperoleh 
lagi (keredaan-Nya); dan mereka selalu pula 
mendermakan sebahagian dari apa yang Kami 
beri kepada mereka." (Q.s. as-Sajdah, 16) 





Istighfar yang dilakukan oleh orang beriman pada 
waktu tengah malam, merenungkan dan merasakan 
azab Allah, mengingati kematian dan membuat 
perancangan yang baik untuk sisa umurnya serta 
memikirkan al-Qur’an al-Karim adalah bentuk-bentuk 
amal soleh yang dicintai dan diredai Allah s.w.t. 

Allah s.w.t. telah memberi berita gembira kepada 
para hamba yang menghidupkan waktu tengah malam 
dan menghabiskan umur untuk berinfak di jalan Allah 
s.w.t. Dia berfirman: 

“Maka tidak ada seseorang pun yang 
mengetahui satu persatu persediaan yang telah 
dirahsiakan untuk mereka (dari segalajenis nikmat) 
yang amat indah dipandang dan mengemhirakan, 
sebagai balasan bagi amal-amal soleh yang mereka 
telah kerjakan." (Q.s. as-Sajdah, 17) 

Rasulullah s.a.w. menjelaskan ayat di atas dalam 
hadithnya: “Allah berfirman, “Aku telah menyiapkan 
untuk hamba-hambaKu yang soleh, apa yang tidak 
pernah dilihat oleh mata, tidak pernah didengar oleh 
telinga dan tidak terlintas dalam hati manusia." (h.r. 
al-Bukhari, Bad’ al-Khalq, 8) 

Dari sini, dapat kita difahami bahawa nikmat 
syurga yang belum kita ketahui jauh lebih banyak 
daripada nikmat yang kita sudah ketahui. Dalam 
beberapa riwayat disebutkan bahawa nikmat-nikmat 
itu tidak diketahui bahkan oleh para rasul dan para 
malaikat. 





KESIMPULAN 


Tafakur: Kunci Hakikat dan Keselamatan 


Hakikat itu mungkin dicapai hanya dengan 
berfikir dan mengambil iktibar. Bagaimana mungkin 
orang yang berjalan seperti orang buta dan pekak 
itu melihat dan memandang bukti-bukti iaitu ukiran 
kekuasaan danfenomenakeagungan dapatmenemukan 
dan mengetahui kebenaran? Oleh itu dikatakan, “Jika 
pengetahuan tidak dapat membangunkan perasaan 
dan kesedaran, maka ia bukanlah pengetahuan dan 
bukan pula ilmu.” 


Dalam kitab-Nya, Allah s.w.t. telah berbicara 
tentang keadaan orang-orang katir yang tidak dapat 
mencapai hakikat. Dia berfirman: 





“Sesungguhnya engkau tidak dapat 
menjadikan orang-orang yang mati (hatinya) itu 
menerima ajaranmu, dan tidak dapat menjadikan 
orang-orangyangpekak itu mendengar seruanmu, 
apabila mereka berundur ke belakang (disebabkan 
keingkarannya).’’ (Q.s. an-Naml, 80 ) 

Orang yang memastikan dirinya bebas daripada 
waham, ilusi dan hawa nafsu; jika berusaha untuk 
mendapat akal yang terdidik oleh wahyu; dan daripada 
hati yang terpaut dengan Rasulullah s.a.w.; maka dia 
akan mencapai hakikat dan kebaikan. Tanpa melihat 
kepada mukjizat baginda pun, jika dia memikirkan 
akhlak dan sirah Nabi s.a.w. dengan sewajarnya, pasti 
dia akan menyedari bahawa baginda adalah Nabi 
yang sebenar, dan apa yang baginda serukan adalah 
kebenaran yang sejati. Dengan bertafakur sebegini 
dia akan selamat dan bebas -atas izin Allah s.w.t.- 
daripada belenggu hawa nafsu dan kegelapan akal. 

Allah s.w.t. telah menjelaskan tentang keadaan 
orang yang menyesal dan kerugian dalam firman-Nya: 


“Dan mereka menjerit-jerit di dalam neraka itu 
(sambil merayu): “Wahai Tuhan kami, keluarkanlah 
kami (dari azab ini); kami akan mengerjakan 
amal-amal yang soleh, yang lain dari apa yang 
kami pernah kerjakan. (lalu Allah menempelak 
mereka): “Bukankah Kami telah melanjutkan umur 
kamu dan memberikan masa yang cukup untuk 
berfikir dan beringat padanya oleh sesiapa yang 
suka berfikir dan beringat? Dan kamu pula telah 
didatangi oleh Rasul (Kami)yang memberi amaran 
oleh itu, rasalah (azab seksa), kerana orang-orang 
yangzalim tidak akan dapati sesiapapun yang dapat 
memberikan pertolongan.” (Q.s. Fathir, 37) 

Dapat dikatakan bahawa manusia akan mencapai 
hakikat dan keselamatan abadi dengan dua cara : 

1. Menemui orang-orang yang beriman dan 
menyerahkan diri kepada mereka, lalu bersama-sama 
melakukan ketaatan. 

2. Menggunakan kemudahan berfikir dan 
merenungi apa yang diberikan Allah kepadanya, 
mengikut petunjuk al-Qur’an al-Karim dan sunnah 
Rasulullah s.a.w. serta menundukkan hawa nafsu, hati 
dan akal kepada keduanya. 

Jika manusia tidak patuh kepada ahli hakikat 
dan menyimpang dari jalan yang dijelaskan oleh akal 
yang berfikir dengan benar dan adil, maka pasti akan 
berakhir dengan seksaan yang pedih. 

Tafakur yang hakiki adalah 

memastikan adanya “Wajib al-Wujud” 

(Wujud Allah SWT) 

Seperti yang telah dijelaskan bahawa manusia 
tidak mampu untuk mengetahui Zat Allah s.w.t. kerana 
ilmu manusia terbatas dalam pancaindera yang lima, 
akal dan hati. Kemampuan bagi semua kemudahan ini 
adalah terbatas dan dengan perantara yang terbatas ini 
tidak mungkin untuk memahami wujud yang mutlak, 

® azali dan abadi. Pengetahuan melalui perantara yang 
terbatas juga adalah terbatas. 

Oleh itu, melakukan amalan yang melampaui 
batas kemampuan manusia seperti memikirkan Zat 
Allah s.w.t. dan berusaha menganalisis hakikat rahsia 
kekuasaan dan hikmah-Nya adalah sesuatu yang 
diharamkan oleh al-Kitab dan sunnah. Sekiranya tidak 
memikirkan tentang hakikat Ilahi menjadi penyebab 
datangnya sesuatu musibah, maka kebodohan manusia 
terhadap keterbatasan dirinya dan menyibukkan 
diri dengan perkara yang di luar kemampuannya, 
adalah merupakan satu musibah lebih besar yang 
menimbulkan kerugian besar. 

Oleh itu, Rasulullah s.a.w. bersabda, “Berfikirlah 
tentang kebesaran Allah -iaitu keagungan-Nya- dan 
jangan berfikir tentang Allah." (H.R. al-Baihaqi, Syuab al-Iman, 
jilid 1, halaman 136; dan ad-Dailami, jilid 11, halaman 56) 

Syaikh al-Akbar, Muhyiddin Ibnu Arabi 
mengatakan, “Segala sesuatu yang terlintas dalam 
hatimu bukanlah Allah,” kerana salah satu hakikat 
yang diajarkan Islam kepada kita adalah bahawa salah 
satu sifat Allah “mukhalafah li al-hawadits”, iaitu tidak 
menyerupai sebarang makhluk. Oleh itu ketika mana 
kita gambarkan manusia dengan beberapa sifat milik 
Allah s.w.t. seperti mengetahui dan adil, maka perkara 
ini tidak tergolong dalam syirik. Kerana kita yakin 
dan percaya bahawa sifat Allah s.w.t. itu sememangnya 
berbeza dengan makhluk. 

Walaupun kita tidak mampu untuk mengetahui 
dan memahami hakikat Zat Allah s.w.t., namun kita 





At-Tafakkur fi al-Kawn wa al-Insan wa al-Qur’an 


dapat membuktikan sama ada melalui hati mahupun 
akal tentang kewujudan Allah dan keEsaannya melalui 
pelbagai fenomena sifat-Nya dalam semua perkara. 
Ini merupakan satu-satunya perkara yang boleh 
dilakukan oleh manusia yang memiliki kemampuan 
dan kemudahan terbatas seperti mana makhluk yang 
lain. Ini sudah memadai bagi orang yang beriman 
dalam hubungannya dengan Allah. Oleh sebab itu 
para ulama Islam mengatakan, “Ilmu yang paling 
utama dan paling afdal adalah ma’rifatullah.” 

Pada dasarnya, manusia adalah makhluk yang 
memiliki pengetahuan hanya diarahkan dari sifat 
kepada yang disifati ( mawshuj), dari jejak kepada 
Pemberi jejak dan dari ciptaan kepada Pencipta. 
Apabila hendak melihat nikmat-nikmat Allah s.w.t. 
yang diberikan kepada semua makhluk-Nya, maka 
manusia dapat memahami keagungan, kekuasaan 
dan kasih sayang Allah s.w.t. Jadi setiap manusia itu 
dapat meraih air laut marijatullah s.w.t. sesuai dengan 
muatan hatinya sahaja. 

Maulana Jalaluddin al-Qunawi berkata, “Suatu 
hari muncul dalam hati saya keinginan untuk melihat 
cahaya Allah s.w.t. pada diri manusia. Seolah-olah saya 
ingin melihat samudera pada setitis air atau matahari 
pada sebiji atom.” 





Seandainya manusia mahu melihat sifat-sifat, 
perbuatan dan karya-karya Allah dengan merenungi 
dan bertafakur secara bersungguh-sungguh dengan 

fikirannya yang waras, maka dia tidak akan berfikir 
untuk menj adi orang yang ingkar. Ini kerana perbuatan 
ingkar itu bermula daripada kesedaran hati, pengaruh 
akal dan fikirannya yang telah rosak. 

Ertinya tidak mungkin seseorang mengheret hati 
yang lurus dan fikirannya yang suci dan bersih ke 
lembah kekufuran. Jadi sekiranya orang ini membuka 
seluas-luas matanya terhadap alam kekufuran, takkan 
mungkin dia selamat daripada kekufuran. 

Sebagai contoh Sayyidina Ibrahim a.s. yang lahir 
dan membesar dalam lingkungan musyrik. Tetapi fitrah 
hati dan fikirannya yang murni (bersih) dan lurus 
membawanya untuk mengesakan Allah dan menimba 
ilmu tentang kewujudan-Nya. Hal seumpama ini 
telah dijelaskan dalam ayat-ayat al-Qur’an. Oleh yang 
demikian, pengingkaran sepatutnya tidak mungkin 
dilakukan oleh seseorang yang mampu berfikir secara 
normal. Menyebut sesuatu dengan kata “fana” hanyalah 
kata-kata yang tidak membawa sebarang makna. 
Tambahan lagi, ucapan harus dibuktikan dengan dalil- 
dalil dan bukti-bukti yang benar dan memuaskan. 


Mereka yang tidak mampu untuk menghurai teka- 
teki kehidupan, alam semesta dan alam setelah kematian, 
hanya boleh mereka buktikan dengan mengatakan 
“tidakada”? Keadaan ini sama dengan sikap orang-orang 
yang perutnya lapar tetapi mereka tidak merasakannya 
kerana kesihatan tubuh mereka sudah rosak. Dalam 
hal ini, pernyataan mereka mengatakan kami tidak 

lapar padahal mereka lapar hanya membuktikan 
bahawa mereka sedang sakit. Sebagaimana orang yang 
menderita lumpuh dan sistem sarafnya tidak berfungsi, 
maka dia tidak merasakan paku yang menusuk dalam 
tubuh atau pisau yang memotong anggota tubuhnya. 
Orang-orang yang ruhnya tidak dapat melihat cahaya 
ini dan tidak dapat melihat hakikat yang tinggi tersebut, 
maka keadaan mereka seperti yang digambarkan Allah 
s.w.t. dalam firman-Nya: 

“Mereka (seolah-olah orang yang) pekak, bisu 
dan buta; dengan keadaan itu mereka tidak dapat 
kembali (kepada kebenaran).’’ ( Q.s. al-Baqarah, ia) 

Allah s.w.t. telah menanamkan keperluan untuk 
beriman dalam setiap hati manusia serta keperluan 
untuk mencari hakikat dan kemampuan untuk 
mencapainya. Oleh kerana itu, menyimpang daripada 
keimanan dan hakikat adalah disebabkan rohnya yang 
buta dan hatinya yang tertutup. Roh orang yang tidak 
beriman itu adakalanya sedang berusaha mengetahui 
Allah s.w.t. dan adakalanya sudah mengetahui-Nya, 
namun ia tidak mampu untuk menggunakan perasaan 
tersebut kerana hati sudah buta dan rohaninya sudah 
pekak. Keadaan ini samalah seperti mimpi yang kita 
lihat tetapi tidak kita ingat. 

Dengan kata lain, kecenderungan jiwa manusia 
kepada iman adalah sesuatu yang fitrah. Bagi kita, 

© kecenderunganuntukberimaninimerupakankeperluan 
yang tidak dapat dihindari, seperti keperluan kepada 

makanan ketika kita merasa lapar. Setiap anakkecil yang 
melihat kedua orang tuanya sedang solat, maka dia tidak 
akan bertanya tentang cara menunaikan solat kerana 
dia tidak mampu memahami kebesaran Allah secara 
abstrak, maka dia akan mencuba mengungkapkannya 
secara pasti atau konkrit. 

Manusia mempunyai keinginan yang abadi 
sehingga dia selalu bertanya tentang sejauh mana 
keagungan dan kebesaran Allah s.w.t.? Ke mana kita 
pergi setelah mati? Dan bagaimana gambaran syurga 
dan neraka? Hal itu adalah kerana kesedaran iman 
dalam fitrah manusia itu tetap disimpan dan dipelihara. 
Ketika potensi yang disimpan itu berada di alam 
sedar, maka manusia menjadi orang yang beriman. 
Tetapi jika kesedaran ini terpenjara di bawah alam 
sedar, maka manusia menjadi orang yang kafir seperti 
burung yang terbelenggu di dalam sangkar. Walaupun 
ia bebas setelah hidup dalam belenggu dalam waktu 
yang lama, namun ia tidak akan dapat terbang kerana 
sayapnya telah rapuh dan kering. Begitu juga dengan 
perasaan iman yang tidak berada di alam sedar, maka 
butalah potensi iman yang dimiliki manusia. 


Oleh yang demikian, kita hendaklah berusaha 
mengenal Allah mengikut kemampuan dan potensi kita. 
Allah yang telah menciptakan kita daripada tidak ada, 
maka secara mutlak dan pasti kita harus mengetahui 
sifat-sifat dan perbuatan-perbuatan Allah secara benar. 
Hal ini supaya kita dapat benar-benar mengenal-Nya. 

Allah s.w.t. adalah pemilik hikmah dalam segala 
sesuatu ketika mana mengutuskan Rasul-Nya untuk 
menyampaikan agama-Nya kepada kaum Musyrikin. 
Seandainya ayat pertama yang diturunkan adalah 
“Bacalah dengan nama Tuhanmu yang tidak ada 
sekutu bagi- Nya, tiada dua-Nya dan tiada banding- 
Nya” sudah tentu akan mendatangkan penolakan yang 
ketara. Kesedaran orang-orang musyrik itu untuk 
mendapat cahaya iman semakin sukar. Tetapi Allah 
memulakan wahyu-Nya dengan sifat “penciptaan- 
Nya” hingga tidak ada seorang pun Musyrik yang 
menolaknya. Oleh itu, Dia berfirman: 

“Bacalah (wahai Muhammad) dengan nama 

Tuhanmu yang menciptakan (sekalian makhluk).’’ 

(Q.S. al-' Alaq, 1) 

Orang-orang Musyrik mengetahui bahawa berhala- 
berhala itu tidak mampu menciptakan sesuatu pun, 
mereka sememangnya telah memahami secara semula 
jadi bahawa Allah adalah Tuhan yang sebenarnya dan 
hanya Dia-lah yang berhak dipuji dan disanjung. 

Al-Baidhawi telah mengupas hal tersebut 
dalam tafsirannya, “Allah s.w.t. mengingatkan 
permulaan dan pengakhiran hidup manusia untuk 
menunjukkan nikmat yang telah Dia berikan, iaitu 
dipindahnya manusia dari taraf yang paling rendah 
ke darjat yang paling tinggi sebagai bukti ketuhanan 

© dan kedermawanan-Nya. Pada permulaannya Dia 
menyentuh perkara yang menunjukkan penciptaan- 

Nya secara akal yang membawa kepada mengenal 
Allah. Kemudian Dia mengingatkan kepada dalil 
sami yang berupa tulisan dan bacaan iaitu dengan 
menggabungkan antara dalil aqli dan naqli .” (al-Baidhawi, 

at-Tafsir, Surah al-'Alaq, 5) 

Kesimpulannya, Allah s.w.t. menjadikan tafakur 
terhadap makhluk sebagai alat untuk orang-orang musyrik 
masuk ke dalam Islam dan iman. Sedangkan untuk 
orang-orang yang beriman, tafakur ini adalah alat untuk 
menguatkan keimanan dan meningkatkan keyakinannya. 

Segala Sesuatu Bergerak dan Berubah 

Jika kita mahu berfikir dan merenungi, maka kita 
tahu bahawa segala sesuatu di alam yang kita lihat ini 
berubah dari satu bentuk ke bentuk yang lain. Nuthjah 
berubah menjadi segumpal darah. Segumpal darah 
berubah pula menjadi secebis daging. Dan secebis 
daging berubah menjadi tulang dan daging. Perubahan 
seperti ini terjadi dalam segala benda, bintang, planet 
mahupun tumbuhan. 

Di dalam atom terdapat gerakan yang luar biasa. 
Elektron berpusing dengan cepat sehingga tidak dapat 
dibayangkan oleh akal. Proton dan neutron ketika berada 
dalam ruang yang sangat sempit, maka kecepatannya 
meningkat luar biasa dibandingkan dengan elektron. 
Contohnya ia bergerak hampir 60.000 km per saat. 
Kecepatan yang begitu tinggi ini membuatkannya dilihat yj/J 

seperti “titik-titik cecair yang mendidih, memancar dan 
bergolak” dengan cara yang sukar diterima akal. 

Penyair Turki, Syinasi, mengungkapkan bahawa 
sebiji atom sudah cukup untuk menjadi perantara dalam 
mengetahui Pencipta Yang Maha Agung. Beliau berkata: 

Wahai Tuhanku, tidak perlu semesta 
untuk mengetahui wujud-Mu 
Untuk memastikan wujud-Mu, 
cukuplah sebutir atom 

Jika kita fikirkan bahawa luas yang hanya 1 
mm2 lebih kurang sebesar lubang jarum yang berisi 
100 trilion atom, maka kita benar-benar memahami 
bagaimana pengaruh kekuasaan Allah dalam 
pergerakan alam semesta. 

Jadi semua pergerakan dan perubahan ini 
memerlukan pencipta yang sej ati untuk melakukannya. 
Sang pencipta itu adalah Allah s.w.t., Yang Maha 
Pencipta dan Maha Tinggi. Keranakemunculan perkara 
luar biasa yang menakjubkan dan membingungkan 
akal itu tidak akan terjadi dengan sendirinya tanpa 
pencipta yang abadi. 


Tujuan Penciptaan Sesuatu 





Sesuatu yang ada di alam ini menunjukkan 
dengan jelas bahawa ia diciptakan dengan suatu 
hikmah, tujuan dan manfaat tertentu. Seperti telah 
kami katakan, bahawa sinar matahari dan bulan begitu 

bermanfaat bagi semua makhluk di atas bumi ini 
serta mendatangkan kebaikan kepada pertumbuhan. 
Seiring dengan putaran bumi dan bulan mengelilingi 
matahari, maka muncullah waktu. Bersama dengan 
putaran bumi, maka lahirlah pelbagai musim, tahun, 
siang dan malam. Dan seiring dengan putaran bulan, 
maka muncullah (nama-nama fasa) bulan. 

Udara yang selalu kita gunakan untuk bernafas, 
menyucikan dan membersihkan darah yang masuk 
ke dalam paru-paru kita begitu banyak dan mudah 
diperolehi. Ini adalah kerana tubuh kita lebih 
memerlukan udara daripada segala-galanya. 

Angin membawa dan menghala udara ke 
tempat yang memerlukan air. Di samping itu ia juga 
membersihkan udara, mengawal suhu panas dan 
mengahwinkan tumbuhan. Demikian pula manfaat- 
manfaat pada laut yang tidak terbatas. 

Semua benda-benda di atas dan banyaklagi benda 
yang tidak mungkin dihitung, jelas menunjukkan ia 
sangat penting dalam kehidupan manusia. Atas sebab 
itu, setiap manusia harus memandang segala benda 
dan hal di atas dengan pandangan mencari pengajaran. 
Seterusnya, memikirkannya sehingga dapat membuat 
kesimpulan bahawa semua makhluk yang diciptakan 
mempunyai hikmah dan tujuan yang besar. 


Sedangkan akal fikiran yang menganggap semua 
itu hanyalah secara kebetulan adalah merupakan 

penyimpangan daripada kebenaran dan pengetahuan. 
Alasannya, setiap benda-benda di atas adalah bukti Sang 
Pencipta, Yang memiliki ilmu, hikmah, kekuasaan dan 
keagungan. Dia adalah Allah, Tuhan sekalian alam. 

Pelbagai Ciptaan daripada Bahan yang Sama 

Pelbagai jenis makhluk yang kita lihat di 
sekeliling kita adalah berasal daripada bahan yang 
sama. Semuanya berasal daripada satu bahan tetapi 
mempunyai unsur yang berbeza-beza mengikut 
fungsi-fungsi yang tertentu. Sebagai contoh, benda- 
benda yang berada di langit yang beraneka ragam 
itu diciptakan dari satu bahan. Tetapi masing-masing 
memiliki keistimewaan, umur, ukuran dan kedudukan 
yang tertentu. Ada di antaranya yang sangat sejuk, 
ada sebahagian lagi sangat panas. Demikian juga 
semua tumbuhan dan haiwan itu berasal daripada 
unsur-unsur seperti karbon, nitrogen, oksigen dan 
hidrogen sedangkan antara material tersebut tidak 
ada hubungannya dengan kehidupan. Begitu juga 
dengan sifat-sifat seperti ilmu, keinginan, kekuatan, 
pendengaran dan penglihatan. 

Jadi semuanya wujud adalah menunjukkan 
keindahan ciptaan Allah s.w.t.. Kewujudan yang 
sempurna dan menarik seperti ini yang kita lihat dalam 
alam semesta adalah bukti dari Sang Pencipta, Pemilik 

© kekuasaan yang mutlak. Dan tidak mungkin jika zat 
yang telah menciptakan pelbagai keindahan luar biasa 

ini disamakan dengan sesuatu kerana Dia adalah 
“Wajibul Wujud”, iaitu yang menciptakan kewujudan 
dengan seorang diri. Dia adalah Zat azali dan abadi. 

Kesimpulannya, bagi manusia yang berfikir, 
tidak ada kesukaran untuk menemui Tuhannya 
lalu mengaguminya dengan berbkir dan bertafakur 
sehingga menjadikan orang kafir itu dapat merasai 
iman. Manakala orang yang beriman akan semakin 
beriman di bawah naungan tafakur dan melangkah 
maju dalam tingkatan-tingkatan ma’rifat dan kecintaan 
kepada Allah s.w.t. 


Jalan Untuk Mengenal Allah ( Ma’rifatullah ) 


Para ahli teologi mengatakan, “Kefarduan yang 
pertama yang diperintahkan kepada manusia adalah 
Ma’rifatullah; Iaitu mengenal Allah s.w.t. Bertafakur 
boleh membawa kepada ma’rifat tersebut.” Maksud dan 
tujuan dasar al-Qur’an adalah membebaskan akal dan 
hati daripada kesibukan selain daripada Allah s.w.t. dan 
mendorong keduanya untuk mengenal Allah s.w.t. 


Allah s.w.t. telah menciptakan manusia untuk 
menyembah dan mengenal-Nya. Dan manusia 
dapat mencapai tujuan ini melalui zikir dan berfikir. 
Kemudian, ibadah adalah harta bagi kehidupan 
manusia. Zikir merupakan salah satu bentuk ibadah 
kepada Allah s.w.t. yang paling indah. Jadi zikir dan 

fikir adalah dua saudara kembar yang tidak mungkin 
dapat dipisahkan. 

Tidak diragukan lagi bahawa perkara yang paling 
penting bagi manusia adalah mencapai kebahagiaan 
dan kesenangan yang kekal abadi. Segala hal yang 
dicari manusia bila dibandingkan dengan tujuan ini 
nampak remeh dan tidak penting. Ma’rifat adalah 
alat terpenting yang akan membawa manusia kepada 
kebahagian dan kemenangan abadi. 

Kajian ilmiah menjelaskan sesuatu kejadian itu 
melalui hubungan sebab-akibat. Sedangkan ma’rifat 
lebih daripada itu, ia menjelaskan bahawa apa yang 
terjadi sebagai memperlihatkan iradah Allah s.w.t. 
Oleh itu, pelbagai pengetahuan yang berkaitan dengan 
Allah s.w.t. disebut dengan “Ma’rifatullah s.w.t.” iaitu 
mengetahui dan memahami kewujudan Allah s.w.t. 

Maka dalam ayat84-87 Surah al-Mu’minun, tafakur 
disebutkan dahulu sebelum takwa kerana manusia 
mencapai ma’rifat melalui berfikir dan merenung. 
Setelah mengenal Allah s.w.t. dengan selayaknya, 
mereka akan berhati-hati untuk mengingkarinya 
dan memahami kewajipan mereka untuk menjadi 
insan yang bertakwa. Ini kerana setiap amalan tanpa 
ma’rifatullah, maka sama sekali tidak bernilai. Dalam 
hal ini, Allah s.w.t. berfirman: 





“Tanyakanlah (wahai Muhammad): 
‘Kepunyaan siapakah bumi ini dan segala yang 

ada padanya, kalau kamu mengetahui?” Mereka 
akan menjawab: “Kepunyaan Allah”. Katakanlah: 
“Mengapa kamu tidak mahu ingat (dan insaf)?” 
Tanyakanlah lagi: “Siapakah Tuhan yang 
memiliki dan mentadbirkan langit yang tujuh, 
dan Tuhan yang mempunyai Arasy yang besar?” 
Mereka akan menjawab: “(Semuanya) kepunyaan 
Allah”. Katakanlah: “Mengapa kamu tidak mahu 
bertaqwa?” (Q.S. Al-Muminun, 84-87) 

Kesimpulannya, ilmu yang paling tinggi dan 
unggul adalah mengenal Allah s.w.t. Al-Junaid 
al-Baghdadi r.h. berkata: “Seandainya aku tahu di 
bawah langit ini ada yang lebih mulia daripada ilmu 
yang senantiasa dicari oleh para ahli makrifat, maka 
tanpa henti aku akan terus berusaha mendapatkannya, 
aku pasti mencarinya.” 


Al-Imam Ibn al-Qayyim r.h. berkata, “Dalam 
al-Qur’an, Tuhan menyeru hamba-Nya untuk 
mengenal-Nya melalui dua cara. Pertama, melihat 
perbuatan dan ciptaan-Nya. Kedua, berfikir dan 
merenungkan ayat-ayat-Nya. Bahagian yang pertama 
adalah ayat-ayat yang nampak (disaksikan), dan yang 
kedua adalah ayat-ayat yang didengar dan difahami 
akal.” (Ibn al-Qayyim, al-Fawa’id, halaman 31) 

Alangkah indahnya ucapan penyair di bawah ini” 

“Seluruh semesta adalah Kitab Allah dan 

setiap hurufnya menunjukkan Allah.” 

Daripada Tafakur Menuju Pelaksanaan 

Pengetahuan yang diperoleh melalui berfikir, 
merenung dan muraqabah harus diamalkan demi 
mencapai hakikat. Dapat dikatakan bahawa setiap 
manusia yang berfikir tentang hakikat-hakikat Ilahi 
dan ayat-ayat al-Qur’an al-Karim tetapi dia tidak 
mengamalkannya, maka dia tidak akan mampu 
merealisasikan bentuk tafakur dalam martabat yang 
sewajarnya dan dapat diterima. Puncanya kerana 
amalan merupakan cerminan lahiriah bagi pemikiran 
dan renungan yang mendalam. 

Dalam hal ini, al-Imam al-Ghazali berkata: 
“Adapun bertikir adalah ilmu, ahwal dan amal, tetapi 
yang khususnya adalah ilmu. Jika ilmu sudah terpateri 
dalam hati, maka berubahlah keadaan hati. Jika 
keadaan hati sudah berubah, maka berubahlah amalan 
anggota badannya. Dari sini, amalan itu mengikut 
keadaan, keadaan mengikut ilmu, ilmu pula mengikut 
tafakur. Jadi, tafakur walaupun menjadi perintis, ia 
juga menjadi kunci seluruh kebaikan. Tafakur yang 
sebenarnya adalah tafakur yang membawa manusia 
daripada keburukan kepada kebaikan, daripada 

© kerakusan kepada zuhud dan qanaah. Tafakur seperti 
ini begitu hebat sehingga ia mampu menciptakan 

keadaan musyahadah dan taqwa.” (AKGhazali, al-Jhyd, jilid 
6; Rub' al-Tafakur, halaman 47) 


Dalam lingkungan tafakur yang berubah menjadi 
perbuatan, seseorang akan bebas daripada penyakit 
dilihatnya perkara yang luar biasa dan keindahan ciptaan 
di alam semesta dilihat sebagai perkara yang biasa. 

Sayangnya, manusia biasanya termangu-mangu 
dan tercengang di hadapan lakaran-lakaran yang 
diciptakan oleh pelukis yang meniru alam. Tetapi ia 
tidak merasakan perkara sedemikian ketika melihat 
lakaran-lakaran yang sama di hadapan Penciptanya, di 
alam semesta. Lalu menerima perkara luar biasa dan 
keindahan ciptaan itu sebagai perkara biasa. 


Adapun para kekasih Allah yang memiliki hati 
bersih dan jernih, mereka merasa hairan, kagum, dan 
takjub di hadapan Sang Pencipta sejati dan bukti- 
bukti-Nya di alam semesta daripada kagum terhadap 
lakaran-lakaran yang diciptakan oleh seorang pelukis 
untukmengabadikannamanya.Merekamelihatciptaan 
yang luar biasa ketika memandang bunga-bunga dan 
dedaunan yang beraneka warna dan bentuk di atas 
tumbuhan yang tumbuh di tanah yang sama dan 
disirami dengan air yang sama; ketika mereka melihat 
ukiran-ukiran dan indahnya kekuasaan Allah s.w.t. 
dalam bunga-bunga dan daun-daun tersebut; ketika 
mereka melihat buah-buah pepohonan yang beraneka 
warna, bau, bentuk dan rasanya; ketika mereka melihat 
ukiran-ukiran indah pada warna kupu-kupu yang 








At-Tafakkur fi al-Kawn wa al-Insan wa al-Qur’an 


umurnya tidak lebih dari satu atau dua minggu sahaja; 
dan ketika melihat penciptaan manusia. 

Mereka meneliti dan mengkaji tentang keindahan 
Ilahi yang tiada batasan seperti penglihatan mata 
dan pengetahuan akal serta rahsia-rahsia tersembunyi 
yang ada di dalamnya dengan penuh perhatian dan 
kecintaan kepada Allah s.w.t. 

Bagi mereka seluruh alam semesta adalah kitab 
yang disiapkan untuk dibaca. Mereka mampu melalui 
ilmu pengetahuan yang ditulis menuju ilmu yang 
ada di dalam dada. Seperti mana Maulana Jalaluddin 
al-Rumi yang memencilkan diri dengan kitab-kitab 
ketika mengajar di Madrasah Saljuqiyah. Tetapi apabila 
terkena sinaran gelombang seorang Darwisy “Syams 
Tabrizi” menyebabkan Maulana berubah. Kitab-kitab 
yang ada di dalamnya dikhatamkan, umur itu tidak 
lagi berharga baginya. Beliau membaca rahsia-rahsia 
alam semesta dan keindahan ciptaan Ilahi. Beberapa 
ketika kemudian, beliau menulis kitab “al-Matsnawi” 
yang menjadi risalah tentang bisikan, munajat dan 
tadharru yang menjelaskan tentang rahsia-rahsia 
yang berkaitan dengan manusia, alam dan al-Qur’an. 





Jadi alangkah bahagianya para hamba yang 
mana kehidupannya dihabiskan dengan berfikir dan 
merenung, dengan hati yang lembut, penuh dengan 
cahaya keimanan dan dengan akal yang waras 
berdasarkan petunjuk wahyu. Mereka mampu untuk 
mencapai ma’rifatullah. 

Penutup 

Mutakhir ini, sebahagian manusia mencari 
ketenteraman dan ketenangan dalam pelbagai program 
motivasi diri yang berasal daripada Barat atau ajaran- 
ajaran yoga yang berasal daripada Timur. Sedangkan 
ketenangan sejati yang dicari oleh manusia itu berada 
dalam muraqabah yang didahului oleh zikir, tatakur dan 
perenungan. Tiga perkara inilah merupakan kunci hakikat 
dan hikmah Ilahi yang disampaikan oleh ajaran Islam. 

Fikiran yang dimatangkan dengan renungan 
hati akan menjadi sumber kelapangan rohani dan 
ketenangan hati kerana tafakur sedemikian akan 
membawa seseorang individu menuju kepada hikmah. 
Sedangkan permulaan bagi hikmah tersebut adalah 
takut kepada Allah s.w.t. Pendek kata, dengan berfikir 
akan membawa kita kepada reda dan cinta Allah s.w.t. 

Manusia yang berfikir secara waras tentang alam 
semesta dan pelbagai peristiwa akan mencari jawapan 
terhadap pertanyaan-pertanyaan seperti: Apakah 
dunia ini? Mengapa dia diciptakan? Apakah hakikat 
sebenarnya hari-hari yang fana ini? Bagaimanakah 
jalan menuju kebahagiaan? Siapakah aku? Bagaimana 
seharusnya aku hidup? Dari mana aku datang? Dan 
ke mana aku hendak pergi? Adalah pasti bahawa 
pemikiran seperti ini akan melepaskannya daripada 
nafsu dunia yang sementara dan membawanya ke Jttk 
jalan yang benar dan kebahagiaan yang kekal abadi. 

Dalam lembaran yang terbatas ini, kami telah 
berusaha menyentuh sebahagian kecil daripada rahsia, 
hikmah dan hakikat yang ada di alam semesta, manusia 
dan al-Qur’an al-Karim dengan merujuk kepada data- 
data ilmiah masa kini. 

Selain daripada itu, permasalahan yang kami 
bahaskan di sini hanya sebagai contoh, sesuai dengan 
ketebalan buku kecil ini. Insya Allah, para pembaca 
yang dihormati, dengan perantaraan beberapa 
contoh yang kami cuba kemukakan, diharapkan 
hatinya akan dapat mencapai keluasan ufuk tafakur 
yang merangkumi seluruh kewujudan dan peristiwa. 
Dengan yang demikian, mereka akan dapat mengutip 
mutiara-mutiara hikmah dan rahsia agung daripada 
samudera marifatullah. 

Wahai Tuhan, anugerahkanlah kepada kamisemua 
kemampuan ber/ikir yang luas. Mudahkanlah kepada 
kami untuk menghidupkan hati dan perasaan kami 
untuk membaca rahsia-rahsia al-Qur’an, manusia dan 
alam semesta, dengan merenungkan dan mengambil 
pengajaran. Jadikanlah kami semua sebagai hamba- 
Mu yang bahagia, yang selalu hidup dalam keadaan 
muraqabah dan mencapai pengenalan terhadap-Mu 
dengan cara yang sepatutnya bagi keagungan-Mu, 
wahai Tuhan semesta alam. Amin. 





